Z á p i s n i c a

z XVI. zasadnutia Miestneho zastupiteľstva mestskej časti Košice-Staré Mesto, konaného dňa 29.03.2017
------------------------------------------------------------------------------------------------------------------------

Prítomní: 	podľa prezenčnej listiny.

Bod č. 1
Otvorenie
p. Grega, starosta MČ: Dovoľte mi, aby som vás srdečne privítal. Konštatujem, že je prítomných a prezentovaných sedem poslancov, takže sme uznášania schopní. Ospravedlnený je pán poslanec Brixi. Sú nejaké pozmeňujúce alebo doplňujúce návrhy k programu rokovania? 

p. Hulmečíková, zástupkyňa starostu: Ja by som mala len jednu takú gramatickú úpravu v bode 18. Nie informatívna správa, ale správa. Čiže informatívna vybrať von a nechať tam Správa o priebehu realizácie investičných akcií. Z toho dôvodu, že mám pripravený pozmeňujúci návrh, ktorý ste dostali na stôl. Tak z toho dôvodu vynechať to slovíčko informácia. 

p. Grega, starosta MČ: Pokiaľ nie sú iné, tak kto je za, aby podľa toho návrhu zmenili? 

Hlasovanie č. 1: za – 6 , proti – 0, zdržalo sa – 0, nehlasovalo – 1 
(Aklamačné hlasovanie p. Süli-ZA)

p. Grega, starosta MČ: Takže bude to správa. Kto je za, aby sme sa riadili schváleným programom aj s tým doplňujúcim návrhom?

Hlasovanie č. 2: za – 7 , proti – 0, zdržalo sa – 0, nehlasovalo – 0

p. Grega, starosta MČ: Program bol schválený. 

Bod č. 2
Overovatelia zápisnice

p. Grega, starosta MČ: Za overovateľov zápisnice určujem pána poslanca Djordjeviča a pani poslankyňu Hulmečíkovú. 

Bod č. 3
Voľba návrhovej komisie

p. Grega, starosta MČ: Prosím, aby ste navrhli členov do návrhovej komisie. 

p. Hulmečíková, zástupkyňa starostu: Navrhujem skladbu: páni poslanci Lukán, Süli, Hanesz. Rozdelíte si, je veľa bodov.

p. Grega, starosta MČ: Hlasujte, kto je ZA, aby v návrhovej komisii boli páni poslanci Hanesz, Süli a Lukán.
									
Hlasovanie č. 3: za – 5, proti – 0, zdržalo sa – 1, nehlasovalo – 1
(Aklamačné hlasovanie p. Lasky-ZA)
p. Grega, starosta MČ: Menovaní boli zvolení do návrhovej komisie.
 
Bod č. 4/
Informácia o činnosti starostu mestskej časti Košice-Staré Mesto od XIV. zasadnutia Miestneho zastupiteľstva mestskej časti Košice-Staré Mesto.

p. Grega, starosta MČ: Máte to v písomnej podobe. Ja by som to ešte doplnil, že okrem, teda keď sa to už distribuovalo, mali sme ešte nejaké stretnutia s mestskou a štátnou políciou, kde sme asi po štvrťroku, po piatich mesiacoch, aj za účasti zástupcov alebo majiteľov Dalia vyhodnocovali situáciu na Svätoplukovej ulici. Dohodli sme sa tam na ďalšom postupe. Jedným z nich bude aj list poslancom národnej rady, aby to skúsili legislatívne riešiť, tie problémy, ktoré máme na Svätoplukovej ulici. Okrem toho som sa ešte zúčastnil včera na rade starostov. Takže to je všetko.
 
p. Djodjevič, poslanec MČ: Mám doplnenie, čo sa týka ..., prácu starostu beriem na vedomie, túto informatívnu správu. Ale by som vás chcel poprosiť. Robil som prehľad interpelácií. Za naše funkčné obdobie bolo zatiaľ podaných okolo 135 interpelácií. Aj som zisťoval. Zhruba polovičná úspešnosť, ani nie zo strany mestskej časti, tam bola oveľa vyššia úspešnosť vybavenia. Ale čo sa týka magistrátu, niektoré záležitosti sú aj dva roky staré, Ja viem, že ak pán Šarocký vypracuje žiadosť na mesto, podpisujete to vy ako starosta. Ale chcel by som iba poprosiť, lebo zaviazať vás nemôžem, že by ste, alebo pán Šarocký, urobili prehľad o tom, v akom stave sú niektoré  interpelácie nás staromestských poslancov s tým, že ak niečo sa nepohýna, lebo ste aj poslanec mesta Košice, aby ste v rámci mesta Košice ako poslanec za mestskú časť interpeloval a aby sa niektoré veci dokončili . Iba toľko.

p. Hulmečíková, zástupkyňa starostu. Faktická poznámka: k tomu, čo hovoril pán kolega Djordjevič. Práve kvôli tomu, lebo my sme pár krát o tom rozprávali. Sme sa dohodli na stretnutí so zástupcami aj správy zelene na takých pravidelných týždenných kontrolách, kde budeme preberať aj práve tieto interpelácie poslancov a tým pádom operatívnejšie budeme vedieť ich vyhodnotiť, že či sa dajú urobiť v krátkom období alebo je potrebný dlhší čas. Tým pádom aj vy budete mať informáciu a všetky tie zápisy tak budú zverejňovať na internete, na stránke mestskej časti. A tým pádom budete aj vy mať informáciu. Keď to bude niečo vážnejšie, tak budete prizvaní k tomu. 

p. Grega, starosta MČ: K tomu ináč len toľko. Áno, však aj ten prehľad je myslím na našej stránke a akonáhle príde nejaká interpelácia alebo sťažnosť, tak hneď sa to snažíme pružne riešiť. No  žiaľ, keď to tak trvá na meste, to už ovplyvniť ja neviem a ani poslanci. Mnohokrát aj sa pýtame na to na mestskom zastupiteľstve, ale to je zase tiež každé dva mesiac. A zase, keď dostaneme odpoveď, tak ono to tam trošku trvá. Tak treba len veriť, že sa to aj tam trošku zlepší. 

p. Süli, poslanec MČ: Druhý rok zápasíme s problémom, s prekopávkami. Stále viac a viac vykopaných dier je v meste. Obyčajne tu sú vodárne, ktoré urobia, odstránia nejakú haváriu a potom zabudnú dať veci do pôvodného stavu. V minulom volebnom období som niekoľkokrát interpeloval mesto Košice, teda primátora, čo s tými prekopávkami. Teraz sústavne si dopisujem aj s magistrátom, aj s pánom primátorom, ale napriek tomu žiadne zlepšenie nie je. Dokonca už teraz na Zbrojničnej je jedna ohavná diera vysypaná štrkom. Na Floriánskej síce do polovičky pred Eurodomom vyasfaltovali. Už asi došiel asfalt. Je tam jedna opacha, jedna ďalšia diera. Na Grešákovej ulici, na Tajovského ulici sú prekopávky. Pán starosta, ja by som chcel vás, ale aj pani poslankyňu Blaškovičovú, aj pána poslanca Brixiho, aby ste v danej problematike ako mestskí poslanci rázne zakročili k týmto ľuďom, lebo tu je jeden problém. Samozrejme, havárie nemožno vylúčiť. Je to dobré, že vodárne alebo ostatné firmy odstraňujú tieto havárie. To je tiež v poriadku. Zďaleka ale nie je v poriadku to, že veci nedali do pôvodného stavu. A čoraz je to horšie a horšie. Dokonca som dostal list od pána Jenčuša, to je asistent primátora, že prekopávky sa robia, preberajú sa práce a že všetko je v poriadku. Podľa mojich skúsenosti, keďže prechádzam sa po meste, je evidentné, že niekto na magistráte, asi stavebný úrad alebo správa ciest, alebo kto tam je, nekontroluje ukončenie prác, nevyžaduje dodržanie zákonov od týchto sieťarov a čoraz viac dier je v meste. Nejako nečinne sa na to pozeráme. Ja by som chcel poprosiť pána poslanca Brixiho, pani poslankyňu Blaškovičovú, aj pána poslanca mestského zastupiteľstva pána Gregu, aby konečne urobili v tom poriadok. Nie je to novodobá vec. Zápasíme už druhý rok. Druhá vec, pán starosta. Chcel by som sa spýtať. Ako pokračujeme s parkoviskom na Hradbovej ulici? Dnes som šiel peši. Zase tam parkuje asi 10 automobilov na pľaci, kde máme tie stoly umiestnené. Pozrel som sa minule aj na stoly, sú skorodované. Otázka tak znie. Prečo už sme nekonali a neodstránili tieto stoly? Zaberajú tam miesto a je s tým problém. Keď som konzultoval s pánom Safkom, čo s tým bude, tak bude treba ešte opraviť aj tú strechu, aj drevenú konštrukciu na Hradbovej. To znamená, že firma, ktorá má v prenájme parkovisko, bude sa musieť odtiaľ odsťahovať. Ale keďže sa bude mať odtiaľ odsťahovať, navrhujem, aby sme tie stoly konečne už dali preč do šrotu a konečne ako náhradu sme dali parkovisko tam dole, ktoré by už malo byť dávno, lebo nám utekajú peniaze. 

p. Grega, starosta MČ: Pán poslanec toto nijako nesúvisí s tou správou.

p. Süli, poslanec MČ: To je správa o činnosti, pán starosta. Ja sa pýtam. Prečo úrad, prečo ako štatutár úradu konečne nekonáte?

p. Grega, starosta MČ: Áno, ale to nesúvisí naozaj s týmto. Je to možné v bode rôzne alebo v inom Nie s touto správou. K tomu máme pripravenú informáciu. Tu ju mám na stole. Mimo toho by som ju bol aj tak povedal, ale nie je zaradená. Takže budem informovať o tom.

p. Hulmečíková, zástupkyňa starostu. Faktická poznámka: Platí na tie prekopávky to isté, čo som hovorila pánovi kolegovi Djordjevičovi. Aj ja som v minulom období pripomienkovala tie prekopávky. Bude zvlášť stretnutie týchto jednotlivých správcov, aby sme dohodli nejaký režim v tejto mestskej časti, aby sa to zlepšilo. A tak isto to bude na internete, kde si to budete môcť pozrieť, kedy ktorá prekopávka má byť ukončená termínovo. Niekedy sa stáva, že prekopávka je tam aj 3 mesiace, ale ukončená má byť ešte o ďalšie 2, čiže o 5 mesiacov. Takže toto všetko sa zhodnotí. Všetko smeruje k tomu, aby sme konečne aj túto oblasť doriešili.

p. Grega, starosta MČ: Ďakujem. Pokiaľ sa nikto nehlási, uzatváram rozpravu. Poprosím prečítať návrh na uznesenie. 

p. Lukán, poslanec MČ a člen návrhovej komisie. Návrh na uznesenie: Miestne zastupiteľstvo mestskej časti Košice Staré Mesto berie na vedomie informáciu o činnosti starostu mestskej časti Košice Staré Mesto od XIV. zasadnutia Miestneho zastupiteľstva mestskej časti Košice Staré Mesto v predloženom znení.

p. Grega, starosta MČ: Prosím hlasujte.

Hlasovanie č. 4: za – 10, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený. Ešte na margo týchto vecí. Pokiaľ viem, tak mestskí poslanci zaujímame všetci stanoviská na zastupiteľstve k tomu. Naozaj, ale to nie je v našej moci. Nehovoriac o tom, že z toho pôvodného počtu piatich sme tam už len traja. Čiže absolútne tam nie je žiadna nejaká sila alebo niečo. Pokiaľ nebudú mať mestské časti kompetencie, tak my s tým nič neurobíme. Jednoducho sa to nedá. Samozrejme, že to ani nás nejako neteší, pretože všetci chodíme okolo tých vecí, vidíme ich. Viem si to predstaviť ako by sme to robili, len to by tá mestská časť potom musela mať naozaj inú právomoc, inú kompetenciu a iné ... . Proste, aby sme vedeli voči tým, ktorí to robia, nejaké postihy robiť, atď. To je všetko.

p. Süli, poslanec MČ: Koľko krát ste hovorili o prekopávkach na zastupiteľstve zo strany poslancov za mestskú časť? 

p. Grega, starosta MČ: Ja to neviem povedať. My to nesledujeme, ale ... . Hovoríme aj o tom, aj píšeme, aj sa stretávame s nimi. Ešte raz, pán poslanec, naozaj ... . No dobre, no tak keď si myslíte, že to máme robiť každý deň, my to môžeme robiť, ale my to nevieme urobiť fyzicky. Jednoducho sú tam iní ľudia, ktorí to majú robiť. Musíme sa zmieriť s tým, že sme proste ..., alebo že všetky mestské časti v tomto systéme, ktorý tu momentálne je, majú veľmi oklieštené kompetencie. My chcieť môžeme, my aj chceme, ale naozaj nemôžem ani udrieť po stole, ani nemôžem povedať, že sa to urobí. Nie je to tak ako kedysi to bolo. A ten čas sa ukáže ako to bude, lebo sú naozaj len dve možnosti. Buď sa to podarí tak urobiť, že sa zlúčia, alebo že možno bude len jedno veľké mesto, alebo ľudia udrú potom po stole a povedia my to chceme, aby to tak bolo, že sú mestské časti, ale aby aj mali kompetencie. Aby mali, aby vedeli za kým majú ísť, koho majú brať na zodpovednosť, keď sa to neurobí. 

Bod č. 5
Informácia o plnení úloh vyplývajúcich z uznesení od XIV. zasadnutia Miestneho zastupiteľstva mestskej časti Košice-Staré Mesto.

p. Grega, starosta MČ: Otváram rozpravu.

p. Hulmečíková, zástupkyňa starostu: V tomto bode by som rada predniesla návrh na zmenu uznesenia číslo 206/1 z 15.12.2016. Tam bola daná úloha hlavnému kontrolórovi, ktorý má skontrolovať všetky stanoviská za určité obdobie, ktoré boli smerované na stavebný úrad. Treba si  uvedomiť jednu vec, že stanoviská odchádzajú z mestskej časti vždy kladné alebo idú s nejakou pripomienkou, alebo s nejakou podmienkou. Neboli tam žiadne záporné. Pán hlavný kontrolór keby chcel ísť robiť tú kontrolu, tak ako je napísaná v tom uznesení, tak by bolo potrebné ísť do štátneho archívu a tam si vybrať tieto stanoviská, aby mohol urobiť tú hŕbu, skontrolovať tie všetky stanoviská. Myslím si, že to nerieši túto situáciu. Neviem čo navrhovateľ tým smeroval, ale ja dávam pozmeňujúci návrh a navrhujem, aby Miestne zastupiteľstvo mestskej časti Košice-Staré Mesto schválilo zrušenie uznesenia číslo 206/1/a z 15.12.2016 v časti Iná činnosť bod 5. Bola to doplňujúca úloha, pre tých ktorí neviete, pre hlavného kontrolóra, vznesená a schválená na miestnom zastupiteľstve.

p. Trnka, poslanec MČ. Faktická poznámka: Povedali ste, že kvôli tomu, že sú v štátnom archíve tie dokumenty. Pýtam sa. Od ktorého roku alebo koľko rokov dozadu už sú a koľko rokov dozadu nie sú? To asi by potom nemusel byť problém. 

p. Hulmečíková, zástupkyňa starostu: Päť rokov.

p. Trnka, poslanec MČ: V tom uznesení je za koľko rokov dozadu? 

p. Hulmečíková, zástupkyňa starostu: Od roku 2008.

p. Pillár, hlavný kontrolór MČ: Chcel by som len tomuto povedať, že ja som vlastne začal túto ..., nie je to kontrola, je to správa, na nej pracovať a vlastne pri jej vypracovaní som zistil určité skutočnosti. To sú tie, že áno, že 5 rokov dozadu materiály sú v archíve. Nenachádzajú sa už u nás. Okrem toho musím povedať, že tieto stanoviská, čo sa týka toho územného a stavebného konania, mestská časť na každé jedno toto stanovisko dáva kladné. Maximálne keď tak tam stanoví nejakú podmienku, ktorá sa bežne dáva v týchto stanoviskách. Zhruba je to za každý rok medzi 70 – 80 stanoviskami. Keď si za tie roky zrátame koľko je tých stanovísk, skôr by sa to myslím, že zmenilo na štatistickú a proste analytickú činnosť, ako na samotný ... . Skutočne všetky naše stanoviská sú kladné. Ja mám od roku 2011 do konca roka 2016 v elektronickej podobe už tieto naše správy zhromaždené. Práve kvôli tomu bola u mňa pani zástupkyňa. Bavili sme sa o tejto správe, či je účelné, aby som teraz, keď berieme, že je to povedzme za tých 8 - 9 rokov krát nejakých 70 - 80 správ a ku každej je tam  presne stanovené, že čo sa má uviesť, tak je to ku každému nejaký ďalší odstavec, tak to vychádza na pomerne dosť rozsiahly, dosť rozsiahlu správu. Či je to účelné. Keby sa jedno o nejaké konkrétne, tak ja to v elektronickej podobe od roku 2011, všetky tieto naše správy, mám. Takže je na zvážení zastupiteľstva. Pokiaľ sa bude chcieť, ja to spíšem. 

p. Trnka, poslanec MČ: Tak ešte raz. Argument bol, že treba zrušiť uznesenie kvôli tomu, že sa niektoré dokumenty nachádzajú v archíve. Teraz sme sa dozvedeli, že vlastne 5 rokov a viac dozadu sa nachádzajú v archíve, čiže 5 rokov dozadu by to nemal byť problém s tým archívom. Vidím dve možnosti. Buď sa upraví to uznesenie tak, ak chceme odľahčiť pána kontrolóra, pretože 5 rokov a viac v minulosti sa hrabať, možnože fakt nemá zmysel, ak je to ešte aj nejakým spôsobom prácne, náročné, atď. Avšak zrušiť uznesenie z toho dôvodu sa mi nezdá celkom fér, lebo v podstate to nie je argument na zrušenie celého toho uznesenia. Tam to malo viacero  súvislostí, prečo to uznesenie bolo dané. Asi každý za neho zahlasoval z iného dôvodu. Tu bola vtedy aj debata, sa mi zdá, pol roka dozadu, čo ja som dal ešte, ako keď pán starosta nebol prítomný, nejaké stanovisko ku stavebnému, čo sa týka žiadosti EEI. Myslím si, že chceli sme mať ten prehľad koľko vlastne bolo tých stanovísk, ktoré boli zamietnuté. Teraz už vieme, že žiadne. Koľko bolo takých, že boli dané pripomienky. Asi k tomu sme sa, teda aspoň ja som  vtedy za to kvôli tomu zahlasoval, aby sme sa dozvedeli koľko vlastne bolo takých tých pripomienok a akých, aby sme vedeli akým spôsobom sa vykonáva tá kompetencia oklieštená, ktorú má mestská časť. Ja osobne nie som za zrušenie celého toho uznesenia. Som ochotný diskutovať o nejakej úprave, aby sme sa v archívoch nemuseli hrabať, resp. pán kontrolór. Za úplné zrušenie určite nie som. Avšak nebolo predložené ..., nebol predložený žiadny pozmeňujúci návrh na zmenu uznesenia. Čiže buď to necháme tak ako to je a pripraví sa pozmeňujúci návrh na najbližšie zastupiteľstvo, alebo proste neviem. Samozrejme, každý sa rozhodne za seba. Ja osobne nie som za zrušenie. Ďakujem.

p. Hulmečíková, zástupkyňa starostu. Faktická poznámka: Pozmeňujúci návrh bol podaný. 

p. Süli, poslanec MČ: Na zasadnutí miestneho zastupiteľstva 15. decembra sme prijali uznesenie č. 206, kde pri pláne kontrolnej činnosti hlavného kontrola mestskej časti Košice Staré Mesto na obdobie I. polroka 2017 sme sa uzniesli, že v bode 1 odsek a) sme žiadali od pána hlavného kontrolóra doplnenie do plánu kontrolnej činnosti hlavného kontrola v časti Iná činnosť takto: „Stanovisko k vhodnosti, spôsobu a účinnosti písomnej komunikácie medzi Miestnym úradom mestskej časti Košice-Staré Mesto a víťazmi verejno-obchodných súťaží (Izolex Bau a Sell Slovakia) garážových domov ohľadom negociovania nájomných zmlúv od vyhlásenia víťazov súťaží až po podpis nájomných zmlúv, resp. dodnes, ak nebola podpísaná z obdivoch strán. Stanovisko má obsahovať aj pohľad legislatívno-právnych súvislosti danej komunikácie“. Pán hlavný kontrolór, chcem sa opýtať. V akom štádiu táto úloha je? 
p. Pillár, hlavný kontrolór MČ: Čo sa týka tejto úlohy, to je iná. Nie tá, ku ktorej je pozmeňujúci návrh. V tejto úlohe tak isto dokumentáciu pripravujem, zhromažďujem a je v štádiu, že sa na nej pracuje. Je preto pomerne rozsiahle, lebo vieme, že koľko rokov to trvá a je tam tých materiálov dosť, lebo sú tam aj uznesenia zastupiteľstva, sú tam aj kroky, ktoré robil miestny úrad, resp. mestská časť. Tak isto aj teraz sa robia ďalšie kroky. Takže chcem v podstate takú ucelenú, aby už boli aj terajšie kroky, lebo teraz je to v takej určitej, nazval by som to finálnej fáze, to riešenie. A je to úloha na I. polrok 2017.

p. Grega, starosta MČ: Pokiaľ sa nikto nehlási uzatváram rozpravu. Poprosím prečítať návrh na uznesenie.

p. Lukán, poslanec MČ a člen návrhovej komisie: Najprv prečítam pozmeňujúci návrh podaný pani Ing. Hulmečíkovou. Miestne zastupiteľstvo mestskej časti Košice Staré Mesto schvaľuje zrušenie uznesenia číslo 206/1/a zo dňa 15.12.2016 v časti Iná činnosť bod 5.

p. Grega, starosta MČ: Prosím hlasujte.

Hlasovanie č. 5: za – 5, proti – 1, zdržalo sa – 4, nehlasovalo – 1

p. Grega, starosta MČ: Neprešlo to.

p. Lukán, poslanec MČ a člen návrhovej komisie: Pôvodný návrh na uznesenie: Miestne zastupiteľstvo mestskej časti Košice-Staré Mesto berie na vedomie informáciu o plnení úloh vyplývajúcich z uznesení od XIV. zasadnutia Miestneho zastupiteľstva mestskej časti Košice-Staré Mesto. 

p. Grega, starosta MČ: Prosím hlasujte.

Hlasovanie č. 6: za – 9, proti – 0, zdržalo sa – 1, nehlasovalo – 1

p. Grega, starosta MČ: Materiál bol schválený.

Bod č. 6
Prehľad plnenia uznesení Miestneho zastupiteľstva mestskej časti Košice-Staré Mesto s termínom plnenia „stály“.

p. Grega, starosta MČ: Otváram rozpravu k tomuto bodu. Pokiaľ sa nikto nehlási, uzatváram rozpravu. Poprosím prečítať návrh na uznesenie.

p. Lukán, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie prehľad plnenia uznesení Miestneho zastupiteľstva mestskej časti Košice-Staré Mesto s termínom plnenia „stály“.

p. Grega, starosta MČ: Prosím hlasujte.

Hlasovanie č. 7: za – 10, proti – 0, zdržalo sa – 0, nehlasovalo – 1

p. Grega, starosta MČ: Materiál bol schválený.

Bod č. 7
Správa o kontrolnej činnosti hlavného kontrolóra mestskej časti Košice-Staré Mesto za obdobie od konania XIV. rokovania Miestneho zastupiteľstva mestskej časti Košice-Staré Mesto.

p. Grega, starosta MČ: Otváram rozpravu k tomuto bodu. 

p. Süli, poslanec MČ: Chcel by som spýtať pána kontrolóra. Na minulom zastupiteľstve sme mali problém ohľadom hospodárenia v dennom centre tu na miestnom úrade. Neviem, či si pamätáte. Boli tu problémy s príspevkami, účtovaním, vydaním potvrdení. Chcem sa spýtať. Pán hlavný kontrolór, necítili by ste potrebu urobiť tam kontrolu ako hospodária, ako sú vedené denníky, príjmy, výdavky, atď.? Lebo bola tu taká bojová nálada. Bolo proti, kto tam niečo robí, aj na komisii. Evidentné bolo, že tu chýba mi taká kontrolná činnosť. Nemusí to byť v pláne činnosti. Môžete to robiť aj z vlastnej iniciatívy, keď zistíte taký problém. Ten problém tu bol.

p. Pillár, hlavný kontrolór MČ: Môžem sa k tomuto vyjadriť. Ja som tuná, aj to zdôrazňujem, keď si pozriete v tej mojej kontrole, tak je to tam zdôraznené, že som vykonával tú kontrolu na základe toho, čo mi bolo schválené. To je kontrola čerpania rozpočtu, konkrétna kapitola 5.1.1. Denné centrum. Túto kontrolu som vykonal v rámci tohto plánu s tým, že poviem úprimne, pri vykonávaní tejto kontroly som prišiel na určité veci, ktoré by bolo potrebné skontrolovať, ale mimo tohto rozsahu, ktorý som teraz vykonával. Plánujem si aj dať na II. polrok 2017 do plánu kontrolnej činnosti komplexnú kontrolu činnosti denného centra. Nielen nejaké hospodárenie, ale celkovo všetky dokumenty, činnosť. Kompletnú kontrolu denného centra. Čo sa týka tých, čo ste spomínali, príspevkov a podobne, tak správne oni majú svoj štatút a v rámci tohto štatútu by mali mať svoje orgány a tieto orgány by správne mali vykonávať kontrolu hospodárenia. Pokiaľ som si všimol pri tej kontrole, tak podľa mňa ani tento orgán niektorí nemajú, tak ako by ho mali mať podľa štatútu. 

p. Grega, starosta MČ: Pokiaľ sa nikto nehlási, uzatváram rozpravu a poprosím prečítať návrh na uznesenie. 

p. Lukán, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie správu o kontrolnej činnosti hlavného kontrolóra mestskej časti Košice-Staré Mesto za obdobie od konania XIV. rokovania Miestneho zastupiteľstva mestskej časti Košice-Staré Mesto. 

p. Grega, starosta MČ: Prosím hlasujte.

Hlasovanie č. 8: za – 11, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený.

Bod č. 8
Ročná správa o kontrolnej činnosti hlavného kontrolóra mestskej časti Košice-Staré Mesto za rok 2016.

p. Grega, starosta MČ: Otváram rozpravu. Pokiaľ sa nikto nehlási, uzatváram rozpravu. Poprosím prečítať návrh na uznesenie.

p. Lukán, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie ročnú správu o kontrolnej činnosti hlavného kontrolóra mestskej časti Košice-Staré Mesto za rok 2016.

p. Grega, starosta MČ: Prosím hlasujte.

Hlasovanie č. 9: za – 11, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený.

Bod č. 9
Návrh Pravidiel kontrolnej činnosti hlavného kontrolóra mestskej časti Košice-Staré Mesto. 

p. Grega, starosta MČ: Otváram rozpravu. Pokiaľ sa nikto nehlási, uzatváram rozpravu. Poprosím prečítať návrh na uznesenie.

p. Lukán, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje Pravidlá kontrolnej činnosti hlavného kontrolóra mestskej časti Košice-Staré Mesto.

p. Grega, starosta MČ: Prosím hlasujte.

Hlasovanie č. 10: za – 11, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený.

Bod č. 10
Návrh na zmenu Všeobecne záväzného nariadenia mestskej časti Košice-Staré Mesto č. 1/2006 a jeho doplnkov, ktorým sa vydáva Trhový poriadok trhoviska na Dominikánskom námestí a Hradbovej ulici v Košiciach.  

p. Grega, starosta MČ: Otváram rozpravu. 

p. Hulmečíková, zástupkyňa starostu: Vraciam sa k tej dileme, ktorú som mala už pri úprave rozpočtu a zopakujem to aj dnes. Zvyšovať poplatky za stôl pre drobnochovateľov, pre drobnopestovateľov považujem za doslova až nemorálne, pretože títo ľudia sa snažia niečo dopestovať. Zároveň, čo predajú, je to aj ich zárobkom. Nechodia na nejaké nákupy, ako to tu už odznelo, pretože ozaj tí drobnopestovatelia pestujú doma. A teraz im zvýšiť cenu, lebo my chceme niečo naplniť, nejaké poplatky, nepovažujem za správne. Určite za takýto trhový poriadok ja nezahlasujem, pretože ak tí drobnopestovatelia sa snažia ... . Vidíme aj dnes z tých kontrol, ktoré prebiehajú, že ozaj tie potraviny, ktoré sa dovážajú z tých veľkoskladov, nie sú zdravé. A tí drobnopestovatelia ozaj sa snažia niečo dopestovať, ak by to bolo dobré. Hlavne, aby to zodpovedalo všetkým predpisom. A my teraz len tak za nič drobnopestovateľovi chceme dvihnúť za stôl na mesiac 120 na 180 eur. Čiže je to o 60 eur viac. Myslím si, že toto nie je cesta. Preto navrhujem v tom bode a) trhovisko Dominikánske námestie ponechať ten odstavec a) v takom rozsahu ako bol doposiaľ. 

p. Grega, starosta MČ: Mne sa tu javí ale aj iné riešenie, keďže na jednej strane sú tu snahy zvýšiť tie tržby. V prvom rade si musíme dať otázku a na to odpoveď. Kvôli čomu vlastne máme tento trh? Kvôli čomu vlastne trh existuje? Existuje ten trh kvôli tomu, aby sme my zarábali na tom? Vyberali vysoké poplatky alebo kvôli tomu, aby sme ako samospráva poskytli nejakú službu občanom, alternatívu k tým rôznym potravinám, rýchleným na dusičnanoch, atď. ? A zároveň aj priestor, kde sa tí ľudia môžu stretávať, kde sa môžu porozprávať atď. Ja si myslím, že to by malo byť v prvom rade preto, nie kvôli tomu zisku. A keďže tu uvažujeme a dospejeme k tomu čochvíľa, že pokiaľ nebudeme realizovať, lebo to je na beh na dlhšiu trať, tú krytú tržnicu, tak pokiaľ tam urobíme to parkovisko, tak my získame navyše peniaze, ktoré doteraz nemáme. myslím si, že nám vykryjú tú čiastku, o ktorú bolo navrhnuté, aby sa zvýšil príjem z trhu a nebudeme musieť zdvihnúť tieto poplatky.  To je to je taký môj návrh.

p. Djordjevič, poslanec MČ: Chcel by som poprosiť o slovo pána Safka, správcu trhoviska, keďže ja som prvotne tiež bol proti takémuto zvyšovaniu. Keďže zo všetkých asi najviac času denne trávim na tomto trhovisku, tak ja som aj s pánom Safkom hovoril a povedal mi, že tie poplatky neboli dvíhané dlhé roky a že on to s trhovníkmi konzultoval. V podstate som aj svoj nahnevaný postoj zmenil. Najlepšie by bolo, keby on vysvetlil, lebo on tam denne strávi hodiny. Vie, či tam predávajú drobnochovatelia alebo kvázi podnikatelia a ako sa tí ľudia vyjadrili bez toho, aby sme ich tu zbytočne museli ťahať. On s nimi hovoril, čiže ja by som poprosil, aby sa vyjadril on, lebo my tu len niekedy tárame o niečom, čo si prečítame na papieri. On je v teréne. 

p. Safko, správca trhu: Aby som uviedol na správnu mieru. To zvýšenie u tých drobnopestovateľov sa jedná o 10 eur na mesiac, nie o 60 eur ako sme hovorili. Po konzultácii s týmito predajcami, ktorí sú na trhovisku, taký záujem je o predaj stále, že toto zvýšenie ich nevedie k tomu a neodrádza ich, aby na trhovisku predávali. Nám to pokryje tie ostatné náklady, ktoré vznikajú prevádzkou toho trhoviska. Zvýšenie nie je také radikálne, že by to ovplyvnilo záujem týchto predajcov zúčastňovať sa na predaji. 

p. Hulmečíková, zástupkyňa starostu. Faktická poznámka:  Áno, u tých drobnopestovateľov vždy je tých, vždy je 10 eur a pomerný, čižee ja som porovnala drobnopestovatelia a ostatní, že koľko je tam ten rozdiel. Ja si osobne myslím, že aj tak by to malo stať v pôvodnom.

p. Lasky, poslanec MČ. Faktická poznámka: Chcel by som reagovať na to zvýšenie a povedať môj názor, že stále keď sa niečo niekde zvyšuje, tak sa aj majú zlepšovať nejaké služby alebo prípadne stánky nové alebo niečo také. Myslím si, že my nemáme dnes väčšie náklady, ako sme mali predtým. To je za prvé. Za druhé. Zvyšovať poplatky nezmyselne len preto, aby sme ich zvýšili, bez nejakého odôvodnenia veľkého, čo je výkladná skriňa Starého Mesta, tá atmosféra, ľudia atď. Chodím tam pravidelne, mne sa tam veľmi páči. Súhlasím s pani Hulmečíkovou, že ja tak isto nebudem  hlasovať za toto zvýšenie. Neurobili sme nič pre tých ľudí. Nedali sme tam nič nové, žiadna nová investícia, aby sme zvyšovali nejaké poplatky. Myslím si, netreba likvidovať, niečo znervózňovať ľudí, čo v meste je pekné a má to atmosféru toho starého mesta. Ďakujem.

p. Grega, starosta MČ: Ja ešte k tomu, lebo viete, to sú také spojené nádoby tam. Nejaký ten príjem, ale potom zase musíme investovať, že ono potom to tak vyzerá, že akože sa na tom nezarobí. To je tak jedna k jednej. Teraz, pokiaľ som sa tam bol pozrieť teraz, tak máme tam zase zničenú dlažbu. Budeme musieť do nej znova investovať. Prechádzajú tam, a to nie že kvôli nejakému zásobovaniu, nejaké nákladiaky, ktoré to zničia. My práve chceme teraz požiadať správu mestských komunikácií, aby sa tam namiesto tej dlažby dal asfalt. Tam pred tým kostolom. Nemá 700 rokov tá dlažba, treba sa ísť na to pozrieť, lebo to potom budeme musieť stále robiť. Ďalšia vec je. Keď získame tie finančné prostriedky navyše, nielen potom z toho zvýšenia, ale aj z toho parkovania, tak v každom prípade chceme zainvestovať, aby sme tam vybudovali aj nejaké sociálne zariadenie pri tej búdke vzadu, aby sme zvýšili komfort predovšetkým tých predajcov. Keď na jednej strane zdvihneme, tak aby sme im ponúkli. To sú len také veci, ktoré chceme robiť.

p. Blaškovičová, poslankyňa MČ. Faktická poznámka: Chcela by som nadviazať na pani Hulmečíkovú a pána Safku. Mne v tomto materiáli chýba porovnanie. V tom materiáli vôbec nie sú tie pôvodné ceny, čiže ja, ktorá nie som členka finančnej komisie sa tu cítim totálne hypoteticky. Vôbec neviem o koľko sa navyšuje cena za stôl pre drobnopestovateľov, veľkopestovateľov atď., takže ja naozaj neviem. Počúvam ako sa vy tu rozhodujete a moje vnútorné presvedčenie je, že drobnopestovateľom nezvyšovať ceny. Nevidím, aký je rozdiel medzi pôvodnou sumou za stôl pre tých, ktorí to privážajú vo veľkom z veľkoskladov. Takže ja naozaj neviem ani ako mám hlasovať. Ďakujem.

p. Rácz, poslanec MČ. Faktická poznámka: V zásade nie som proti úprave cien. Úpravy sú ako vždy hore. Ale to malo byť zdôvodnené, nie konkrétne. Výsledok bude to, že všetko bude drahšie pre tých čo to kupujú, keď to zvýšime. To je vždy tak. Takže ja nie som presvedčený, že to je správny krok a ani neviem ako prakticky ..., to je otázka na pána správcu. Ako vy rozlíšite drobnochovateľa od ostatných? Ja viem, že tam chodia teraz z Maďarska predávať, čo je pre nás dobré, nič proti tomu nemám. Kvalitné. Ako ich rozlíšite? 

p. Grega, starosta MČ: Ja ešte raz k tomu. Treba sa trošku zamyslieť, či by sa nemal stiahnuť tento ... . Keby si to niekto osvojil s tým, že ... . Ešte raz hovorím. Bola schválená požiadavka v rozpočte, že sa to tam má navýšiť, teraz neviem o 5 000, keď si pamätám. Práve som hovoril, že pokiaľ tam dáme to parkovné, možno budeme mať aj viac z toho. Čiže tí, ktorí to predložili, budú spokojní a budú spokojní aj tí predajcovia alebo to nezvýšime. 

p. Lukán, poslanec MČ: Ja mám problém s tou definíciou drobnopestovateľa. Môže tam byť aj chovateľ, môže tam aj sliepky predávať. Nemôžu? Dobre, ale teraz nechcem na túto tému diskutovať. Chcem diskutovať o tom, že ak sa bavíme o tom, že drobnopestovateľ je ten, ktorý občasne sporadicky niečo tam prinesie predať, tak pre neho objednanie si stola na celý mesiac je nezmyslom. Takže ja by som týchto tzv. drobnopestovateľov nazval strednopestovatelia, lebo to už sú, či už majú nejaké svoje malé farmičky alebo plantáže alebo to chodia nakupovať z toho Maďarska. To už nie je drobnopestovateľ, to už je strednopestovateľ. Potom sa bavme o tom, že upravíme len ceny jednodňových prenájmov, lebo keď tetka má prebytok nejakého petržlenu alebo mrkvičky a príde na tri až štyri popredávať, to je pre mňa drobnopestovateľ. Ďakujem.

p. Trnka, poslanec MČ: Už tu bolo naznačené, ale trošku to ešte asi inak treba povedať. Tí drobnopestovatelia, resp. tí, čo tam predávajú, my nevieme žiadnym spôsobom rozlíšiť, ani formálne stanoviť iný cenník pre tých, čo si potom dopestujú a pre tých, ktorí sa tvária, že si to len dopestujú a nakupujú tie zeleniny a všetko čo tam predávajú z Tesca, Metra a neviem kde akých ešte obchodných sietí. Viem to, pretože odkedy, neviem, toto volebné obdobie sa snažím tam občas zájsť a trošku sa tak povypytovať, keď kupujem niečo. Môžem tu slobodne prehlásiť, že áno, deje sa to a títo ľudia sa ani tak veľmi s tým netaja. Nebavme sa tu o tom, že teraz ideme tu chrániť niekoho, nejakého drobnopestovateľa, nejakú babku, čo si dopestuje na záhradke pár redkvičiek a teraz jej ideme tu zvýšiť o neviem akú sumu na mesiac. Bohužiaľ sa to nedá rozlíšiť. Ja by som bol veľmi rád, ak by sme mali tento mechanizmus a rozlišovali tých, ktorí si to naozaj doma dopestujú v skleníku a potom to predávajú na trhu a tých, ktorí proste nakupujú v obchode a vlastne len nakúpia a predajú. Nejakým spôsobom my toto nevieme rozlíšiť, čiže sa nedá tu hovoriť o tom, že chránime tu niekoho, lebo prehlasujem, že podľa toho, čo mu som počul, tak väčšina z tých ľudí to nakupuje niekde inde v obchode alebo v nejakej sieti. Ja teraz, možno že sa mýlim, možno že je to 30 %, ale z toho, čo počúvam, je to väčšina. U mňa, bohužiaľ, ten argument neobstojí. Bol by som fakt rád, ak by sme to vedeli rozlíšiť, ale nedá sa to rozlíšiť. Druhý bod, ku ktorému sa vlastne pôvodne k tomu ako keby nie, že pristúpilo, ale začalo nad tým uvažovať aj vo finančnej komisii je ten, že ten dopyt je väčší po tých stoloch ako je ponuka. Teraz to tu nechcem nejakým spôsobom rozvíjať. Ak je ale väčší dopyt ako ponuka a cena je fixná, tak každý sa proste  zamyslite nad tým, že akým spôsobom sa to môže riešiť. A myslím si, že najtransparentnejšie riešenie toho celého je to, že sa trochu upravia tie ceny, aby sa ten dopyt možno znížil. A tí, čo pestujú sú drobnopestovatelia a tí, čo predávajú v podstate budú na tom narovnako, lebo bohužiaľ nevieme to rozlíšiť nejakým spôsobom. Ak sa vymyslí nejaký mechanizmus, ja veľmi rád podporím, alebo nejakým spôsobom to ešte doplníme.

p. Lasky, poslanec MČ. Faktická poznámka: Rasťo, k tomu ti poviem toľko, lebo ja mám veľmi rád ten trh, chodím tam veľmi často. Rozlíšiť sa to dá. Áno, chodia tam aj z Metra, majú tovar atď. Ale ľudia, ktorí sa vyznajú, ktorí chodia, niekto rád kupuje veci z Metra, niekto chce kúpiť od tej babky. Takže rozlíšiť sa to dá. Vidíš, že aký ten tovar je a toto si vytvára trh, trhové hospodárstvo. Nie trh ako tržnicový. Zamedziť sa tomu nedá, lebo proste takto funguje dnes obchod, takto funguje zásobovanie. Niekto pestuje, niekto si to donesie, atď. Napriek tomu dvíhať ceny a zvyšovať, ničiť tú atmosféru ... . Čo sa týka tých toaliet, dnes tam už vyrástli nové kaviarničky, dokonca tam je sushi, nejaký nový pub. Celé Dominikánske námestie dostáva novú atmosféru, kde budú potom terasy a ľudia tam môžu ísť aj na kávu, aj na toaletu, atď. Ja nehovorím, že ju netreba. Samozrejme súhlasím, že treba. Takže len toľko k tomu. Ďakujem.

p. Grega, starosta MČ: Áno, je možné, že podaktorí tam donášajú. Ja viem, že z Maďarska, ale na tom ja nevidím nič zlého, keď tam niekto donesie z Maďarska. Však je tam úrodnejšia pôda ako u nás a niektoré veci sa u nás ani nedopestujú. Tí ľudia tam radi chodia. Na druhej strane, keď tam niekto aj z Metra možno kúpi, si zoberte, alebo však sa tam choďte pozrieť aká tam chodí aj skladba. Neviem, dôchodcovia, podaktorí už ani nechodia autom, no tak predsa im je ďaleko ísť do Metra, tak pôjdu si to nakúpiť tam. Takže vlastne ja len stále chcem, aby sme si odpovedali na tú otázku. Kvôli čomu sme to urobili? Kvôli čomu existuje ten trh? Tú otázku si ale dávam aj v súvislosti s EEI.  Kvôli čomu to je? Aby mohli parkovať rezidenti alebo aby sme vyberali peniaze? V obidvoch prípadoch mi vychádza, aby mali kde parkovať rezidenti a aby mali kde ľudia nakupovať a hlavne, aby sa na tom neprerobilo. To je všetko.

p. Djordjevič, poslanec MČ. Faktická poznámka: Hovoril o dopyte a ponuke. Podobnú situáciu sme zažili na Hlavnej, kde dopyt výrazne počas vianočných trhov prevyšoval ponuku a dnešným faktom asi takým, asi tak, že klobásu tam človek kúpi za 6 EUR, lebo tie ceny sa tak navýšili a potom naozaj si musíme uvedomiť, že či chceme poskytovať službu občanom, hlavne Staromešťanom, keďže tam chodia hlavne z Kuzmányho sídliska, ale aj z centra starší ľudia s vozíkmi, ktoré ťahajú. Ti, ktorí chcú kupovať vo veľkom, využívajú veľké obchodné siete ako Kaufland, atď. V iných mestských častiach, keď je vyšší dopyt ako ponuka riešia to žrebovaním a losovaním. Asi jedine tak sa to dá nejako zredukovať, ale tých drobnopestovateľov by sme mohli asi chrániť iba tak, že by sme im nechali istý počet malých stolov resp. tých pol stolov, o ktoré tí veľkopestovatelia, podnikatelia nemajú záujem a ktoré by sa prenajímali denne. Iba tak asi. 

p. Süli, poslanec MČ: Táto problematika bola vo finančnej komisii dosť dlho rozpitvaná. Osobne som sa pýtal pár drobnopestovateľov ako to robia, že majú toľko tovaru. Hovorili, niečo dopestujem doma, ale podstatnú časť nakupujem inde, ale som evidovaný ako pestovateľ.  Za druhé. Chcel by som vás všetkých upozorniť, že nás to trhovisko stojí nejaké finančné prostriedky. Čochvíľa bude treba to opraviť a keď sa pozriete na ostatné mestské časti, konkrétne chcem poukázať na Juh, tam dali do trhoviska celkom slušné peniaze. Obnovili to. Je to pomaly kultúrnejšie než naše na Dominikánskom námestí. Teraz otázka. Keď to chceme opraviť, tie stoly, za chvíľku budeme musieť ich opraviť, aj tie markízy, z čoho to chceme urobiť? Z čoho? To že je drobno chovateľ, nevieme to rozlíšiť, vieme to rozlíšiť, je to drahé, nie je to drahé ... . Ideme tu s takým malým populizmom do toho, že je to krásne, mne sa to strašne ľúbi, alebo drobnochovateľ, atď.  Drobnopestovateľ, prepáčte. Myslím si, že treba zvýšiť tie ceny tak ako je. Otázka druhá je, že časť trhoviska mali by sme možno vyčleniť, tie menej atraktívne pre tých, ktorí sú drobnopestovatelia a pre nich nechať, aj pre staré babky, ktorých tam vidím pomenej. Staré babky tam prídu a žiadny stôl nezaberajú, ale majú nejaký malý kempingový stolík a tam to predávajú, ale stôl od nás neprenajímajú. Takže, prosím, uvedomte si, že potrebujeme finančné prostriedky predovšetkým na hradbový múr. Potrebuje peniaze na tento úrad. Kanalizácia vo dvore je „v čudu“. Aj tá fasáda tejto budovy vyzerá ohavne, povedal by som, dosť zničene. Takže populizmus alebo racionalita? To je otázka dnes, nič iné. Ak keď pozriete sa ešte na konkurenciu, tak niekedy na trhovisku drahšie predávajú paradajky než v Bille alebo niekde inde.

p. Petrovčik, poslanec MČ: Ja by som bol len strčný k tejto téme, pretože ja som v podstate ..., my sme to na tej komisii vážne preberali a z každej strany sme tu prešli každý bod po bode. Prikláňam sa k tomu predrečníkovi, ktorý povedal, že vážne, dajme si tu pozor na nejaké prejavy populizmu, pretože odvolávať sa na nejakých starších občanov, ktorí vlastne to tam potrebujú, tak to samozrejme nikto to nechce meniť. Myslím si, že nič sa tam nezmení po týchto zmenách cien, pretože ja si myslím, že všetci títo občania, ktorí tu boli spomínaní, majú dnes už možnosť bližšie k svojmu bydlisku v každých obchodných strediskách, či už na Kuzmányho alebo v okolí Starého Mesta veľmi pestrú ponuku zeleniny a ovocia. Dovolil by som si povedať, niekedy aj čo sa týka kvality, možno kvalitnejšie ako niektoré, ktoré ja osobne som aj vyskúšal z tohto trhu. Odvolávať sa na nejakú kvalitu, že je len tam na trhu a od týchto drobnopestovateľov, na to by som si dal pozor, pretože s tým mám dosť dobré skúsenosti. Vedel by som normálne aj ukázať dôkazy, keby som si sám osobne dal tú námahu a preveril som si túto zeleninu a toto ovocie, či už obsah dusičnanov a ostatných prvkov. By ste boli veľmi prekvapení ako dopadli tieto výsledky v porovnaní možno s niektorými sieťami, na ktoré by sme možno povedali, že áno, tam sú tie tovary nekvalitné. Takže určite by som to takto negeneralizoval, že len na trhu je všetko zdravé. Potom to rozlišovanie drobnopestovateľov a väčších pestovateľov, to je škoda o tomto tu diskutovať. To asi tu nikto nedokáže, ani v budúcnosti sa to nebude nikdy dať dokázať kto je tento človek. Veľmi dobre vieme, pán Safko by mohol rozprávať zo skúsenosti, že ako sa to vlastne obchádza. Jeden deň sa to dá na syna, druhý deň na otca. Proste tu sa hráme niekto na nejakých drobnopestovateľov a pritom vieme, že to je niekde kúpené z veľkoobchodu. Potom je tu faktor ponuky a dopytu. Bavíme sa o trhu v centre mesta, ktorý má byť výkladnou skriňou mesta a má byť vlastne výkladnou skriňou aj pre turistov, ktorí prichádzajú a budú v najbližších rokoch ešte vo väčšom počte navštevovať tento trh. To znamená, my musíme ísť s dobou, musíme ísť s trendom. A keď chceme, aby tento trh nejako vyzeral, musíme doňho investovať a na to musíme mať zdroje. 

p. Lasky, poslanec MČ. Faktická poznámka: Pridám sa k vám, pán Petrovčik. Ja si myslím, že keď rozprávame o trhu, nikto nerobí si populizmus. Populizmus si robia niektorí iní, v iných  prípadoch a nemyslím o trhu. To je moja odpoveď na to. Druhá vec. Práve zvyšovanie cien na trhu pre tie babky, o ktorých hovoríme alebo pre tých drobnopestovateľov, vytvorí to, že dáme priestor takým, ktorí kupujú tie dusičnanové alebo z Metra, atď. Čiže budú chodiť takí, čo vo veľkom predávajú a za chvíľočku už nebude tam ani babka, lebo ju vytlačíme z trhu. Takže nehovorím, že netreba investovať. Najprv treba niečo urobiť, nejako to rozdeliť, dať tomu hlavu a pätu. Takto pripravený materiál, podľa mňa, nie je kompetentný na to, aby sa tu o ňom hlasovalo dnes. Ďakujem.

p. Hulmečíková, zástupkyňa starostu: Keďže tu odznelo už niekoľko diskusných príspevkov aj na tú tému, že nevieme-vieme rozlíšiť, zadefinovať–nezadefinovať, populizmus–nepopulizmus, ja navrhujem stiahnuť tento materiál, dopracovať ho, aj toto, čo hovorila pani poslankyňa Blaškovičová a predložiť ho na ďalšie zasadnutie zastupiteľstva.

p. Roland, poslanec MČ: Veľmi stručne, lebo nechcem opakovať, čo tu už odznelo. Po prvé. Prijali sme rozpočet, tak potom sme nemali prijať rozpočet, pretože ak chceme vyrovnaný rozpočet, tak potom so všetkými dôsledkami. Po druhé. Rozdelenie pôvodu. Moje osobné presvedčenie je, že prevažne tam nie sú drobnochovatelia, ale súhlasím absolútne s tým názorom, že je to dosť ťažko rozlíšiteľné. Povedzme jedným z variantov je to, čo povedal tu pán Ing. Süli, že dajme tomu rozdeliť to nejakým spôsobom priestorovo a pod. Po tretie. Zvyšovanie cien. Úplne chápem všetkých, ktorí sa vyjadrili k tomu, že to je nepopulárne a že by mala byť za to protihodnota atď. Myslím si, že v tomto štáte, ja som už zažil za 20 rokov toľko zvyšovaní cien, kde sa nikto na žiadnej úrovni, a netýkalo sa len predaja na trhu, mňa nepýtal, či tú cenu môže-nemôže zvýšiť a pod. Myslím si, že netreba robiť vedu z toho, že jednoducho sa upravuje cena na trhu, o ktorý je záujem. Keby nebol záujem, tak je to zlý krok. Toto všetko, čo som povedal, nie je v rozpore s tým, že môže sa o tom ešte debatovať a odsunúť to na nasledujúce zasadanie.

p. Petrovčik, poslanec MČ. Faktická poznámka: Chcel som len doplniť alebo reagovať na pána Laskyho. Určite, myslím, že aj pán Süli to navrhoval, určite je dobre napr. zadefinovať nejaký sektor, kde vážne budú vyslovene len títo, ktorí už na pohľad vieme, že sú to drobnopestovatelia, ktorí majú vážne obmedzený nejaký sortiment a vlastne podľa ponuky to vieme. Ttých ľudí je zopár. Vieme ich narátať možno na prstoch oboch rúk. To je všetko. Tam stačí ozaj vydeliť nejaký sektor, ktorý by som si vedel predstaviť aj ponúkať za úplne, možno aj grátis alebo za nejaký symbolický poplatok a tak podporiť týchto ľudí. Inú formu nevidím ako vhodnú.

p. Blaškovičová, poslankyňa MČ: Dávam procedurálny návrh na prerušenie rokovania o tomto bode. Stiahnuť môže len predkladateľ, ale dávam návrh na prerušenie a prosím, aby sme o tom hlasovali. 

p. Grega, starosta MČ: Prosím hlasujte. 

Hlasovanie č. 11: za – 6, proti – 4, zdržalo sa – 2 , nehlasovalo – 0

p. Grega, starosta MČ: Návrh neprešiel.

p. Süli, poslanec MČ: Na moje nešťastie, možno aj šťastie, v rodine hygienou potravín a chémiou potravín sa zapodieva moja manželka. Učí to na veterine a farmácii v Košiciach. Okrem iného chcem vás všetkých upozorniť, že všetky dovážané potraviny, zelenina a ovocie zo zahraničia podlieha štátnej kontrole. Od drobnopestovateľov taká kontrola tu na Slovensku prakticky, hovorím prakticky, neexistuje. To znamená, že keď si myslíte, že to, čo drobnopestovateľ dá na stôl, to je stopercentne zdravé, je hlboké nedorozumenie. Nie je tomu tak. Práve preto vám chcem povedať, že nie je to celkom v poriadku, že túto oblasť nekontroluje. Čítam denne na internete, v rybacích prípravkoch, v oleji, všetko, aké svinstvá sú a sú predávané na Slovensku. Keď už sme pritom, chcem vás upozorniť napr. na brazílske mäso, čo teraz je taký škandál svetový, že až. Tam sa to ale kontroluje. Štát to kontroluje. Drobnopestovateľov prakticky tu na Slovensku nikto nekontroluje. Tým som chcel povedať to, že trvám na tom, že keď máme rozpočet, keď vo finančnej komisii to bolo prejednané, aby sme to schválili a ten priestor prosím pre tých drobnopestovateľov môžeme vyhradiť hocikedy nejakým spôsobom. Toto by sa mali prijať, aby sme nenarušili rozpočet tejto mestskej časti.

p. Lukán, poslanec MČ. Faktická poznámka: Ing. Süli pred chvíľou povedal, chcel som povedať v tomto príspevku. Myslím si, že schváľme to. Na ďalšiu komisiu alebo obkomisiu si dajme finančnú špecifikáciu, čo malý drobnopestovateľ, nejaké charakteristiky, má a dá sa to. Nech to ide tak ako je.
p. Grega, starosta MČ: Keď sa už nikto nehlási, poprosím prečítajte návrh na uznesenie. 

p. Lukán, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice Staré Mesto sa uznieslo na zmene Všeobecne záväzného nariadenia mestskej časti Košice Staré Mesto číslo 1/2006 a jeho doplnkov, ktorým sa vydáva Trhový poriadok trhoviska na Dominikánskom námestí a Hradbovej ulici. 

p. Grega, starosta MČ: Prosím hlasujte.

Hlasovanie č. 12: za – 7, proti – 3, zdržalo sa – 2, nehlasovalo – 0

p. Grega, starosta MČ: Neprešlo to.

Bod č. 11
Návrh na zmenu Všeobecne záväzného nariadenia mestskej časti Košice-Staré Mesto            č. 1/2015 o poskytovaní účelovej dotácie z rozpočtu mestskej časti Košice-Staré Mesto.

p. Grega, starosta MČ: Otváram rozpravu k tomuto bodu.

p. Roland, poslanec MČ: Skúsim to vysvetliť, možnože to nie je v presnom poradí. Považoval by som za správne, aby sa tam uviedla jednotná suma v prípadoch, kedy ide o jednotné stanovište, teda jednotného typu druhu, aby nedošlo potom k takým prípadom, že za v podstate rovnaké stanovište niekto dostane viac a niekto dostane menej. Nie je mi jasné, pretože ja nepoznám tie, nazvime vyššie právne normy, prečo je cena odvádzaná od počtu zberných nádob, pretože výstavba samotného stanovišťa a týchto vecí môže byť rovnako nákladná pri troch alebo štyroch nádobách a pod. Takže tu by som potreboval vysvetlenie. Chýba mi zjednotenie pojmov, aj keď vieme o čo ide. Raz je to kontajner, raz je to zberná nádoba. V bode 5 je rozpor s bodom 3. Hovorí sa tam o kontrole použitia, o kontrole účelnosti použitia. Podľa mňa to nie je úplne to isté. Použitie ako účelnosť použitia. V bode 6 ďalej sa hovorí o kontrole dodržiavania určených postupov, ale pritom všetky tri body o finančnej kontrole. Čiže nie o nejakých postupoch v týchto veciach. Tak buď je to nejasné, alebo treba to upresniť. Ja by som dal väčší dôraz upresnením aspoň niektorých sankcií už vo všeobecne záväznom nariadení. Posledný bod. Nadväzuje to na predchádzajúce. Uviesť jasný dôvod zrušenia, lebo potom v prípade spätného vymáhania alebo proste nejaký podobný postup asi nie je celkom reálne a to zároveň aj zrušenie v súvislosti s časovým harmonogramom, aby sa nestalo to, že tu budú posúvať, ako opäť máme milión skúsenosti, 25 krát časy, harmonogramy a podobne.

p. Grega, starosta MČ: Ďakujem. Pokiaľ sa nikto nehlási, uzatváram rozpravu a poprosím prečítať návrh na uznesenie.

p. Lukán, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice Staré Mesto sa uznieslo na zmene Všeobecne záväzného nariadenia mestskej časti Košice Staré Mesto číslo 1/2015 o poskytovaní účelovej dotácie z rozpočtu mestskej časti Košice Staré Mesto.

p. Grega, starosta MČ: Prosím hlasujte.

Hlasovanie č. 13: za – 4, proti – 0, zdržalo sa – 5, nehlasovalo – 3

p. Grega, starosta MČ: Neprešlo to. Doplníte to najbližšie.
Bod č. 12
Vybudovanie výbehu pre psov na Kuzmányho sídlisku pre obyvateľov ulíc Floriánska, Vojenská, Dargovská, Karpatská, Belánska a Muránska a návrh lokality pre spracovanie pilotného projektu na zriadenie psích toaliet.

p. Grega, starosta MČ: Otváram rozpravu k tomuto bodu.

p. Djordjevič, poslanec MČ: Bavíme sa tu o viacerých bodoch. Včera som telefonoval s pani Ridarčíkovou, ktorá navrhovala výbeh pre psov. Bol realizovaný výskum na základe iniciatívy pána Šarockého. V poriadku, robil ho domovník, ktorý asi tých psov asi v láske veľmi nemá. Výsledok bol 48 PROTI, ZA 10. Panelák Dargovská sa postavil proti tomu, aby mali výbeh. V poriadku, beriem. Nikto to nechce mať pod nosom. Hovorím ale, keď budeme počúvať stanoviská priľahlých blokov, nikdy nič neurobíme. To do budúcna, to len aby ste vedeli. Pán Oliver Rácz povedal raz výborný príklad o tej eiffelovke, že tiež ju nechceli a dnes tí potomkovia deti predávajú obrázky a zarábajú na tom. Ale OK. Budem vecný. 1 200 psov je evidovaných. Daň za psa je 40 EUR na rok. Keď ho zoberiete z útulku alebo keď ste občan nad 70 rokov, sú tam, keď je pes cvičený, sú úľavy. Pes stojí iba 20 EUR v priemere na rok. Keby sme urobili aritmetický priemer 40 a 30, tak je položka 30 EUR na psa pri 1 200 psoch je 36.000 EUR ročne. Teraz sa pýtam. Berie ich mesto, samozrejme. Budem dávať otázky. Dúfam, že z úradu dostanem aj odpoveď. Pri 36.000 EUR koľko nám mesto dáva na výbehy alebo na tie psie toalety, ktoré vy navrhujete? Po ďalšie. V materiáloch nepíše ani koľko stojí prenájom psej toalety. Ja tvrdím, že je to neskutočne drahé, lebo to nie je ani majetok mestskej časti a prenájom psej toalety stojí 500 EUR ročne. Ďalšia vec. Na úrade máme prístroj na vysávanie psích exkrementov. Koľko stál? Kedy bol naposledy použitý? No a vlastne tí ľudia, psičkári ... . Ja psičkár nie som. Napríklad pani Ridarčíkovú, ktorá navrhovala ten výbeh pre psov poznám. Pýtajú sa oprávnene. Dajú 40 EUR, dokopy je to 36.000 EUR ročne, dajú psičkári. Oni nevedia, čo je mestská časť. Oni nevedia, čo je mesto Košice. Kto sa hlbšie do politiky nevyzná,  nevie čo je v kompetencii mestskej časti. Oni to berú tak. Platím  40 EUR. Čo za to dostanem? A ja sa naozaj pýtam. Mestská zeleň určite nevysáva psie exkrementy. Akurát sa zoberú, keď sa pokosí tráva, tak sa s hrabľami pohrabú raz štvrťročne. To je dosť málo. Výbehy sa nestavajú nové. Ľudia platia, nedostanú ani nič za tú službu. Apeloval by som tak isto na pána starostu, aby na rade starostov atď. vyboxoval viac z tých 36.000 EUR ročne,  ak sa to dá, alebo aspoň tú tému otvoril a aby ste mi zodpovedali na tie otázky, koľko stál prístroj, či sa používa, atď. 

p. Grega, starosta MČ: Koľko stál, to si už nepamätám. To sa dá zistiť na hospodárskej. Neviem koľko to stálo, ale nie je to ... . Čo by sme ho nepoužívali? Naposledy, keď sa na ňom dalo chodiť, ve bola zima. Tam sedí človek, veď to je otvorené. Oteplieva sa. Nemôže predsa chodiť v januári, vo februári. Teraz sa oteplieva, tak sa začne a bude chodiť, bude harmonogram, ktorý bude aj na internete, aj všade, takže tam nevidím problém. Na rade starostov nič nemôžme vyboxovať, ani urobiť, pretože to dáva mesto a rozhodujú o tom mestskí poslanci. Aj my traja keby sme všetci zahlasovali, aj dva krát za to, tak to neprelomíme. A dostávame ročne asi 9 000. To je z toho. Pán prednosta vám povie k tomu ešte ďalej koľko to stojí. 

p. Till, prednosta miestneho úradu. Faktická poznámka: Tie otázky, ktoré pán poslanec Djordjevič chcel počuť. Na Tyršovom sme dostali sme 9 000 z mesta a doplácali sme okolo 2.000 EUR, keď dobre pamätám. Dobre hovorím? To je Tyršovo. Čo sa týka cien za prenájom toaliet s kompletným servisom, jedna toaleta ročne je 718,80. Ak by sme ich mali 5 tak je to 3.600 EUR. Tých 3 600 by sme mohli zaplatiť práve z tým 9 000, ktoré každoročne dostávame z mesta - výber daní za psov. Toľko k tým číslam. 

p. Süli, poslanec MČ. Faktická poznámka: Chcel by som vás všetkých upozorniť na jednu vec. My tu veľmi radi prijímame projekty, chceme rozdávať nejaké finančné prostriedky, pomoc občanom, čo je veľmi správne. Keď ale treba rozpočet naplniť nejakým príjmom, stále sme vždy proti, lebo sa bojíme názoru. A to je zase ten populizmus. Chcem vás upozorniť ako predseda finančnej komisie. Keď chcete rozdávať, musíme aj prijať. Pokiaľ nebude príjem naplnený v zmysle rozpočtu, tak aj s rozdávaním bude veľký problém. Všetko.

p. Rácz, poslanec MČ. Faktická poznámka: Tie materiály nie sú dopracované. My tu strácame čas. Prosím vás, pozrite sa na to. Ja som to ani nestiahol. Toto bude celá toaleta? Veď to je celé okolie Vojenskej. Veď tá toaleta tam nie je vyznačená. Ten výbeh. Ja neviem, čo tu je, ale ja tomu nerozumiem. Vyprosím si, aby nám tu predkladali nedorobené návrhy. Nebudem hlasovať za to. Strácame čas.

p. Djordjevič, poslanec MČ. Faktická poznámka: Som toho názoru, že investície majú ísť tam, kde sa peniaze vyberú. To reagujem na pána Süliho, aj keď išiel vonku. Keď sa niečo vyberie, získa na Dominikánskom investovať do Dominikánskeho. Keď sa získa na nájme Löfflerovej vily, má ísť na opravu Löfflerovej vily. Plaváreň na seba nezarobí, to je dojná krava. O tom, potom. Čiže, tu súhlasím s pánom profesorom Ráczom, že dostali sme tu 13 mapiek. To máme prísť my poslanci a šupnúť šípkou, že tu bude psia toaleta? Mne sa tie psie toalety, aj čo som s psičkármi konzultoval, sú dosť skeptickí, že či pes tam bude aj napriek tým feromónom chodiť. Vyskúšať jednu by sme mohli, ale to má pán profesor pravdu.  Tu mal byť konkrétny návrh. My sme tu stále bojíme názoru priľahlého bloku, lebo sme zistili aj v minulosti pri vážnejších projektoch, že je výskum potrebný. Na druhej strane, keď budeme počúvať stále ľudí, tak potom nikto nebude chcieť mať pri bloku tú toaletu a nebude nič.

p. Petrovčik, poslanec MČ: Prikláňam sa k pôvodnej žiadosti. Neviem, možno viacerých, aj mňa oslovila pani Ridarčíková s touto požiadavkou. Myslím si, že je to veľmi dobrý plán ako toto zrealizovať, pretože v tejto časti sídliska psičkári vážne nemajú kde tých psov venčiť. A pozor, rozlišujme, že venčenie psov a zabezpečovanie potreby týchto psov. To znamená, toalety sú jedna vec a druhá vec je výbeh. Tu bola v prvom rade požiadavka na ohradený výbeh, to znamená venčovisko. Takže nemiešajme hrušky s jablkami. Tu je bod návrh uznesení. Po prvé berie na vedomie výsledok prieskumu medzi obyvateľmi. V poriadku, veď berieme na vedomie. Po druhé  neschvaľuje výstavbu výbehu pre psov. Toto by som navrhoval vylúčiť z tohto návrhu. Po tretie schvaľuje vypracovanie pilotného projektu na zriadenie toaliet pre psov. To by som tam nechal. To môže zostať. Ozaj, že treba urobiť nejaký pilotný projekt s touto novinkou, ale treba sa ozaj vrátiť a vlastne aj to uznesenie schváliť tak, aby ten projekt navzdory, že tu bol nejaký prieskum, ktorý možno nie je taký tesný v neprospech toho venčoviska ako bol v prospech, myslím o tri hlasy, na Tyršovom nábreží. Napriek tomu si myslím, že pýtať sa ... . Každého koho sa spýtate, či chce mať v susedstve nejakú toaletu pre psov, tak asi je každému jasné ako tento prieskum dopadne. Predsa len ten priestor je obmedzený. Tí ľudia žijú v nejakom priestore, majú svoje potreby, majú svoje záľuby a musí sa tam nájsť nejaký kompromis. Tento sektor, kde pani Ridarčíková chce toto venčovisko, alebo ktorý sme trošku upravili a posunuli ho smerom pozdĺž Vojenskej ulici smerom od tej Dargovskej trošku ďalej, bývalému úradu práce, myslím si, že je to dobrý projekt a treba to realizovať, pretože doteraz za posledné roky tam bola len jedna veľká džungľa. To znamená, nikto sa aj tak o to nestará. Tá zeleň. Je potrebné ju zachovať  a aspoň bude udržiavaná, a bude aj slúžiť niečomu. Nie ako doteraz. Argument, ktorý je v dôvodovej správe, je pre mňa šokujúci. Vzhľadom na plánovaný záber verejnej zelene pre výstavbu parkovacích miest spoločnosťou EEI sa zredukoval počet plôch zelene prichádzajúcich do úvahy pre zriadenie výbehu v uvedenej lokalite. To znamená, pre parkoviská, pre firmu EEI vždy budeme mať zeleň koľko len chcú, ale pre ľudí na voľno časové aktivity nie.

p. Grega, starosta MČ: Pán prednosta chcel reagovať.

p. Till, prednosta miestneho úradu: My stále nejako uletíme od merita veci. Tuná je alfa omega otázka, či chceme venčovisko, či chceme toalety. Výstup z komisie finančnej, výstavby bol taký, že nech rozhodne zastupiteľstvo. Áno, čiže ak sme dostali negatívnu odpoveď pri prieskume verejnej mienky, ktorá hovorila o tom, že nechcú venčovisko, nestarajte sa o psov, starajte sa o ľudí. To sú konkrétne odpovede. Tak potom sme sa zariadili takto. Ak si niekto myslí, že okamžite úrad teraz povie a tuná bude venčovisko alebo toaleta, tak to nie je tak, pretože záver bol taký, že dobre a  dohodneme sa na zastupiteľstve, na ktorom mieste, na ktorej lokalite tie toalety budú, ak sa dohodneme na toaletách. My sme úplne uleteli od témy, riešime už úplne niečo iné. Tu treba rozhodnúť, či venčovisko, či toalety. Ak toalety, tak je tu 13 alternatív, že kam. To je všetko.

p. Grega, starosta MČ: Ja by som k tomu ešte jednu vec povedal. Viem si predstaviť aj venčovisko, aj tie toalety, pretože je to nejaké novum. Prečo by sme sa mali tomu brániť? To je po prvé. Po druhé. Tie financie my nedávame. Tie sú účelovo viazané a sú vyzbierané od tých, ktorí majú tých psov a tie dostaneme od mesta. My nemôžeme za tie peniaze robiť niečo iné. To je vlastne vrátená tá služba za to, že niekto platí. Niekto má problém, že je tam venčovisko alebo že tam je tá toaleta. Keď tam nie je venčovisko a nie je tam tá toaleta, tak to venčovisko je všade. To, že my to ohradíme a že to potom budeme chodiť čistiť a staráme sa o to, tak toto je dobré. Keď to neurobíme, tak je to všade, nikto to nevidí a do toho šliapne. Teraz, keď  tí ľudia to nechcú, keď to urobíme ... ., to zase bude. Jedni chcú, druhí nechcú. Toto nechávam na vás ako rozhodnete s tým venčoviskom. Tam by som sa naozaj nebránil skúšobne jednu, dve toalety, len vás oprosím, aby ste vybrali jednu lokalitu z týchto. To je jedno akú. 

p. Djordjevič, poslanec MČ. Faktická poznámka: Chcel by som reagovať, aby som priletel naspäť do témy. Úplne súhlasím s pánom Petrovčikom. V tej lokalite bývam, poznám ju od každého stebla trávy. Keď by mal niekto protestovať, tak by to boli zamestnanci úradu práce zo Zádielskej. Tam by som to vedel pochopiť, že od okna je vzdialenosť 5 metrov. Ten blok je len geometricky  najbližšie. Vravím. Bolo trochu alibistické ísť do toho prieskumu. OK, zrealizoval sa. Môže tam bývať zbierať vzorka ľudí, ktorí sú nastavení proti psom, ale na komisii výstavby bolo povedané, že bude urobený výskum a už do zastupiteľstva nám hneď prišlo predtlačené neschvaľuje. To znamená. Tí, ktorí chceme odhlasovať ZA, musíme v písomnej podobe rýchlo teraz prepísať, že schvaľuje, lebo ja si myslím, že je to jediná možná lokalita, kde to môže byť zrealizované. Čo sa týka psích toaliet, úplne súhlasím s pánom profesorom Ráczom. Dostali sme tu 13 mapiek. Mali byť prehodnotené na komisii výstavby, kde je priestor na diskusiu. Tu teraz máme od brucha 13 poslancov, alebo 12 koľko nás tu je, dvanásť názorov povedať tam a tam. Jasné, že tu nie je určené, že už sa to ide robiť, že je to vypracovanie pilotného projektu, ale toto konkrétne určenie kde ten pilot bude, málo určite byť na komisii výstavby určená jedna z tých trinástich a tu by sme mali hlasovať už pre konkrétnu vec. Tu ale tak isto, čo sa týka neschválenia, som proti tomu, že taký materiál. Mala byť možnosť schvaľuje–neschvaľuje, a nie tu je predtlačené neschvaľuje. Ja si myslím, že to je jediná možná. Z Karpatskej majú najbližšiu na Československej armády, čo je kilometer. Keď sa pes chce vybehať majú chodiť ľudia toľko peši? Nemajú toľko času pred robotou, atď. 

p. Blaškovičová, poslankyňa MČ. Faktická poznámka: Mám faktickú ešte na pána Petrovčika a pána starostu. Súhlasím s obidvomi. Prosím. Naozaj, podľa mňa, vzorka štyridsiatich ôsmich PROTI môžeme povedať, že áno, je veľká, ale tak ako hovoria ľudia, ktorí v tej lokalite bývajú, venčovisko je jedná vec, toaleta je úplne iná vec. Venčovisko určite tam treba spraviť a ja som tak isto ZA, nech je tam venčovisko a nie parkovisko. To je po prvé. Po druhé. Myslím si, že primárne psičkári sú zodpovední za všetky exkrementy, ktoré po ich psoch zostanú. Toto nie je záležitosť ani venčoviska, ani toalety. Psičkári. Ja som veľká psičkárka. Musia byť zodpovední za svojich psov a zbierať si to po nich. Potom by nebol problém ani s venčoviskom, ani s toaletami, ani s ničím. Voči tomu majú ľudia hlavne výhrady. Zíde sneh a všetci to vidíme, čo tam po tej zime zostalo, pretože keď babka sa môže zohnúť, trinásťročné decko, ktoré ide venčiť psa, to sa nezohne. Tam je ten problém. A toalety, prepáčte, naozaj si myslím, je to tak vypracované, že každý z nás môže zdvihnúť ruku za jednu lokalitu. Malo to byť pripravené. Tam, v tomto bloku, v tejto lokalite je 80 psov, urobme to pilotne tu, pretože tu je len 14 psov. Keby bola takáto štatistika, tak sa v tom vieme lepšie orientovať. Ďakujem.

p. Roland, poslanec MČ: Pamätám si, že svietiť cez leto alebo cez deň autami, alebo nie. Prebiehala ročná diskusia, svieti sa a skončila diskusia. Tu sú ľudia, ktorí majú psov, niektorí nemajú. Sú ľudia, ktorí majú autá, iní nemajú autá. Sú ľudia, ktorí majú radi hluk, sú ľudia, ktorí nemajú radi hluk. Okrem toho existuje agentúra pre verejný výskum ako napr. politické preferencie. To má výpovednú hodnotu. Ale to, či sa 50 alebo 100 ľudí na niečom zhodne, to má len parciálnu výpovednú hodnotu. A teraz k tomu. Neviem či ste zaregistrovali, určite áno. Parlament, neviem či už v tomto sedení bude prijímať zákon alebo úpravu zákona presne o psoch, ktorý by mal obmedziť zasa určitým spôsobom práva psičkárov. Z toho, podľa mňa, sekundárne vychádza, že treba tým psičkárom vytvoriť nejaké podmienky, kým úplne vôbec budú môcť niekde so psami chodiť.

p. Trnka, poslanec MČ: Ja len, lebo som už nejakých 15 až 20 minút prihlásený. Chcel som fakt veľmi pekne poprosiť kolegu Djordjeviča, aby nerozprával, keď nemá slovo, lebo to nie je v tomto bode, ani pri iných bodoch, toto zastupiteľstvo, ale pri všetkých zastupiteľstvách, takmer pri každom bode. Proste nedá sa diskutovať, keď niekto rozpráva, ty dačo do toho vykrikuješ a ešte niekto ti odpovedá do toho. Naozaj, poprosím ťa, aby si sa prihlásil a čakal trpezlivo, tak ako ostatní, na faktickú alebo na normálne prihlásenie. A ostatných kolegov prosím, aby mu neodpovedali kvôli nejakým výchovným dôvodom, lebo potom sa to len znásobuje a opakuje fakt donekonečna. Čiže neber to v zlom. To ako keby nám tu muchy  lietali okolo hlavy. Nedá sa tu potom normálne diskutovať. Ďakujem.

p. Petrovčik, poslanec MČ. Faktická poznámka. Navrhujem túto debatu ukončiť a to formou podania pozmeňujúceho návrhu. Prečítam to. Pozmeňovací návrh č. 1 k bodu č. 12 v nasledovnom znení: zmeniť bod č. 2 na nasledujúci text „schvaľuje výstavbu výbehu psov na Vojenskej ulici v Košiciach vrátane pilotného projektu psích toaliet“, čiže vrátane psích toaliet. Po druhé, žiadam zrušiť bod číslo 3 v plnom rozsahu dať von. Čiže uznesenie by bolo: 1/ berie na vedomie atď. a bod číslo 2 by sa zmenil na schvaľuje výstavbu výbehu pre psov na Vojenskej ulici v Košiciach vrátane pilotného projektu psích toaliet a potom ten bod č. 3 úplne vylúčiť. 

p. Grega, starosta MČ: Bol tam návrh, aby sme ukončili diskusiu. Kto je za, aby sme ukončili po všetkých tých, ktorí sú ešte prihlásení? Prosím hlasujte. 

Hlasovanie č. 14: za – 9, proti – 0, zdržalo sa – 0, nehlasovalo – 3

p. Grega, starosta MČ: Bolo to schválené.

p. Süli, poslanec MČ: Tak ako pán poslanec Roland povedal, nejaké argumenty nie sú podložené nejakými štatistickými údajmi. To je všeobecne známe, že to isté sme mali s materskými škôlkami. Pokúsil som sa urobiť jeden štatistický údaj, že koľko detí do 5 rokov, tri roky, štyri roky budú v nasledujúcich obdobiach. Tam sme sa dopracovali k nejakým číslam, aby sme vedeli odpovedať na to, či treba budovať ďalšie škôlky alebo nie. To isté, čo sa týka týchto psov a výbehov, a toaliet. Treba si povedať jednu veľmi jasnú vec. Prvý bod je, koľko finančných prostriedkov dostaneme z mesta ako podiel z miestnych daní, čo je poplatok za psa. Potom. V  danej lokalite, kde navrhujeme tieto výbehy alebo toalety alebo neviem čo. Koľko v priľahlom okolí je psov? My takú evidenciu máme niekde. Máme evidenciu, v ktorom bloku koľko je prihlásených psov na trvalý pobyt. Prepáčte mi za tento výraz. A potom sa môžeme správne rozhodnúť. Treba si ale uvedomiť jednu vec, že sústrediť psie výkaly, či v tekutom alebo v pevnej konzistencii, na jedno miesto nie je šťastné riešenie. Kým ešte pevné čiastky vieme nejako pozbierať a odstrániť, tú tekutú konzistenciu nevieme. Práve preto si myslím, že nie je šťastné riešenie to koncentrovať na jedno miesto. Neviem, či s tým lekári súhlasia alebo nie. Ešte chcem vás upozorniť na jednu vec. Psy ešte čítať nevedia a nevedia povedať, že keď tento výbeh pre psov je na Vojenskej ulici a ja bývam 400 metrov, že ja dovtedy zadržím svoje biologické potreby. Je to síce smiešne, čo hovorím, ale je tomu tak. Vy toho psa, keď vynesiete vonku z domu a on to potrebuje niekde pustiť, tak to pustí bez toho, či bude o 200 metrov alebo 300 metrov tá psia toaleta alebo nebude. Posledné, čo vám chcem povedať. Ako predseda finančnej komisie mám zase také potuchy, že za tým všetkým sú peniaze. Milton Friedman, jeden vážny ekonóm, napísal jednu knihu Za vším hledej peníze. A je to pravda, je to obchod. Všetko. 

p. Hulmečíková, zástupkyňa starostu. Faktická poznámka: Psa nemám, takže nemám tie skúsenosti také bohaté, ako tu rozprával pán kolega Süli. Tiež nemá psa, ale má v niečom pravdu, že nemožno sústrediť všetko na jedno miesto. Preto si ja myslím, že ten návrh, ktorý podal pán kolega Petrovčik, že urobiť výbeh a súbežne aj pilotný projekt, to nie je dobré riešenie, pretože to neprinesie ten úspech, ktorý by malo. Druhá vec. Chcem vás upozorniť. Ak bol urobený prieskum a pokiaľ ja viem, od pána Šarockého, ktorý je teraz na liečení, ten prieskum dopadol hrozne zle. Nechcú to tam. Chcem vás upozorniť, že môžeme my tu schváliť uznesenie, že tam bude. Hovorím vám, že tam nebude, pretože tí obyvatelia sa tak k tomu postavia, tak budú písať po hygiene a kdekade, že my tam to venčovisko neurobíme.

p. Djordjevič, poslanec MČ. Faktická poznámka: Otvorili sme ťažkú tému a nekonečnú otázku. 48 ľudí v bloku Dargovská 3, predpokladám je geometricky najbližšie Dargovská 3. 48 rodín je PROTI a včera mi v telefóne povedala pani Ridarčíková, že táto oblasť Karpatská - Dargovská je 1 200 ľudí iba dve ulice, že ona vyzbiera dva krát väčší počet podpisov, ktorí chcú. Ktorí nechcú chodiť až na Československej armády resp. k pravoslávnemu kostolu k Braniskovej. To je také. Ja vám osobne poviem a to poviem otvorene. Pre mňa tie zvieratá veľmi do centra a vôbec do bytoviek nepatria, ale to by ma ukameňovalo asi 30 % psičkárov. Ja sa za to nehanbím. OK.  Keď ale raz platia dane, keď im to zákon umožňuje chovať tieto zvery aj v bytovkách. Kedysi to nebolo také jednoduché. Museli ste mať súhlas všetkých z podlažia, ešte byt nad a pod. Čiže musíme im nejako riešiť a hľadať priestory.

p. Grega, starosta MČ: Poprosím prečítať návrhy na uznesenie.

p. Lukán, poslanec MČ a člen návrhovej komisie: Dostali sme dva pozmeňujúce návrhy. V poradí prvý od pána Djordjeviča, druhý od Ing. Petrovčika. Po konsenze prečítam jeden spoločný pozmeňujúci návrh. Návrh na uznesenie: Miestne zastupiteľstvo mestskej časti Košice-Staré Mesto 1/ berie na vedomie výsledok prieskumu medzi obyvateľmi k výbehu pre psov na Vojenskej ulici a navrhnuté lokality pre zriadenie psích toaliet, 2/ schvaľuje výstavbu výbehu pre psov na Vojenskej ulici vrátane pilotného projektu psích toaliet a 3/ navrhuje zrušiť bod číslo 3 v tomto rozsahu a vrátiť ho na prejednanie do komisie.

p. Grega, starosta MČ: Prosím hlasujte. 

Hlasovanie č. 15: za –9, proti – 0, zdržalo sa – 3, nehlasovalo – 0

p. Grega, starosta MČ: Materiál bol schválený.

BOD č. 13
Žiadosť MT Building s.r.o., Bajzova 1435/4, Košice o pomenovanie novej ulice názvom Pri plavárni.

p. Grega, starosta MČ: Otváram rozpravu. Pokiaľ sa nikto nehlási, uzatváram rozpravu a poprosím prečítať návrh na uznesenie. 

p. Lukán, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto 1/ berie na vedomie žiadosť MT Building s.r.o., Bajzova 1435/4, Košice o pomenovanie novej ulice názvom Pri plavárni, 2/ zaujíma kladné stanovisko k pomenovaniu novej ulice, nachádzajúcej sa na p. KN-C č. 2014/41, k. ú. Stredné mesto, susediacej s areálom Mestskej krytej plavárne, názvom „Ulica pri plavárni“, 3/ žiada mesto Košice pomenovať novú ulicu nachádzajúcu sa na p. KN-C č. 2014/41, k. ú. Stredné mesto, susediacu s areálom Mestskej krytej plavárne, názvom „Ulica pri plavárni“.

p. Grega, starosta MČ: Prosím hlasujte. 

Hlasovanie č. 16: za –10, proti – 0, zdržalo sa – 2, nehlasovalo – 0

p. Grega, starosta MČ: Materiál bol schválený.

BOD č. 14
Návrh na pomenovanie verejného priestranstva – parku v mestskej časti Košice-Staré Mesto medzi ulicami Rooseveltova, Drevný trh, Senný trh a Protifašistických bojovníkov názvom „Park Ľudovíta Felda“

p. Grega, starosta MČ: Otváram rozpravu. 

p. Trnka, poslanec MČ: Ďakujem, to je možno ešte trochu k predchádzajúcemu bodu, ale podobné tu je. Ja sa chcem spýtať, že ak by sme nepomenovali teraz tú ulicu, síce tu je premenovanie. Ale ak by sme nepomenovali, tak oni nedostanú súpisné číslo a potom sa tam nemôžu hlásiť na trvalý pobyt tí ľudia?

p. Grega, starosta MČ: Nielen kvôli tomu, ale je to aj v súvislosti s hypotékou napríklad. Banka im nedá, lebo nemajú súpisné číslo.

p. Trnka, poslanec MČ: Aha, no čiže to sme im mohli ako trošku ... . No nič, dobre, ďakujem. 

p. Grega, starosta MČ: Ale tá firma to musí žiadať. Ja viem na čo sa tu naráža, ale tam už prišli normálne ...,  mladý človek, ktorý tam chce bývať, ktorý za to nemôže, že to tak je. 

p. Lasky, poslanec MČ. Faktická poznámka: Chcem len zareagovať na pána Trnku, že neviem, že čo to mala byť za škodoradosť teraz od teba. Ľudia, ktorí tam idú bývať, nemajú mať adresu a sme im to mali schváliť. A škodoradostne sa ako poslanec mestskej časti Staré Mesto vysmievaš, alebo som to nepochopil od teba. Pripadá mi to absurdné. 

p. Blaškovičová, poslankyňa MČ: Pozerala som sa na ten priestor, aj ten priestor poznám pri Auparku. Ja za seba hovorím, mne sa to zdá nedôstojné. Mne sa to zdá, že ... . Dobre. Drevný trh, Senný trh. Je tam park. Toto je taký trojuholník, ktorý je totálne nevyužitý. Stojí tam, tuším, jedna skulptúra. Taká, zo železiarní nejaká kocka. Prepáčte. Ako budeme identifikovať, že toto je priestor, ktorý nie je park alebo námestie Ľudovíta Felda? Ja si naozaj myslím, že by si zaslúžil čosi viac. Prepáčte. Videla som to, aj názor židovskej náboženskej obce. Ako chceme ľudí na to upozorniť, že je tu niečo takéto a žil tu takýto človek? Máte nejaký nápad? Čo tam bude? Galériu tam postavíme? Čo tam bude veľký transparent? Tento trojuholník nesie meno veľkého umelca? Vôbec si neviem predstaviť. Toto sa mi zdá ako ..., nie zbytočné, ja hovorím priamo nedôstojné. Ďakujem.

p. Rácz, poslanec MČ. Faktická poznámka: Boli to také ťažké rokovania a že čo sa potom urobí tam, aby to bolo krajšie, aby to pripomínalo Felda, to máš pravdu, ale do toho sa pustíme. Boli to veľmi ťažké rokovania, kým sme došli ku konsenzu. 

p. Djordjevič, poslanec MČ. Faktická poznámka: Zaoberali sme sa hlavnej na našej komisii. Naozaj to trvá už roky. Už je to tretí návrh. Prvý bol zamietnutý z dôvodu toho, že všeobecne záväzné nariadenie o zmene názvu ulíc neumožňuje pri hradbách. Dobre, toto je mimo hradieb. Nebudeme ľuďom zasahovať do zmeny ulice tam, kde bývajú a občiansky atď. Preto sme sa pustili formou parku. Toto je jediný pár v celom starom meste, ktorý nenesie názov. Teda ešte ten Letná Komenského, kde si zaslúži, aby bol Račko. My sme sedeli 3 hodiny s manželmi Teššeovcami, ktorí práve oni na meste zablokovali, keď to už bolo tesne pred schválením sa stiahol ten návrh, keď pán starosta tam bol, keď to pán Rusnák čítal. Momentálne je to na meste zastavené. My sme naozaj mali dlhé rokovania. Ja ako za rodinu, oni za židovskú náboženskú obec. Došli sme k nejakému názoru. Dali sme si aj záväzok, že to skultúrnime, že tam pôjde nejaká busta z ich financií. Budeme robiť zbierky. Ale naozaj jediné voľné miesto, kde sa to dá. 

p. Hulmečíková, zástupkyňa starostu. Faktická poznámka: Ešte jednu faktickú poznámku na pani Blaškovičovú. Presne na to som upozornila na komisii, že potrebujeme nejakým spôsobom upraviť ten priestor, pretože nie je dôstojný na to meno. Keď, tak ako povedal pán kolega Djordjevič, že budú robiť úpravy, budú sa snažiť to skultúrniť, tak dúfajme, že sa to podarí a konečne bude mať aj on svoje dôstojne pomenovanie.

p. Trnka, poslanec MČ: Tak v prvom rade my sme sa zdržali z iného dôvodu s kolegom Petrovčikom. A neviem odkiaľ to máš, pán kolega, že škodoradosť. To tam niekto sa smial vedľa teba, čiže trošku mimo. No ale k tomuto bodu. Ja osobne si nemyslím tiež, že je to veľmi dôstojné tam to pomenovať. Zahlasujem ZA z toho dôvodu, aby sme viac-menej sa posunuli ďalej v tejto téme. Potom ale poprosím tých, čo majú na tom najväčší záujem, aby rozmýšľali aj nad tým, aby fakt sa ten priestor nejakým spôsobom skultúrnil. Bývam tam hneď vedľa a mne to fakt príde, ani park by som nenazval. To. Čo to tam je? Jeden strom s výbehom pre psov a nejaký krík. Naozaj treba tam ešte veľa roboty urobiť, aby vôbec sa to tak mohlo nazývať, že park. Neviem, minimálne nejaký živý plot okolo toho urobiť a niečo, lebo toto je fakt nedôstojné. Tá plocha, ktorá je, nazval by som to plocha, ideme to nazvať po takomto umelcovi. Som ZA, ale treba fakt ešte veľa roboty urobiť, aby ten priestor sa skultúrnil.

p. Djordjevič, poslanec MČ. Faktická poznámka: Pred pár minútami som si vypočul prednášku od pána Trnku ako sa mám chovať a on, už keď sme boli v bode 14, sa vyjadroval k bodu 13. Ak poznámka, že mohli sme im to skomplikovať nebola škodoradostná, tak potom mal by som asi aj občiansky vrátiť, aj základné vzdelanie, aj maturitné vysvedčenie. Potom som asi idiot, mi nedochádza, kam tie poznámky mieri. Ja viem, že ty si proti tomu priestoru, výstavbe bytovky,  atď. bojoval, svoje klasické divadielka s Poláčekom, novinárov ste volali. Je to ale uzavretá téma,. Budova stojí, majú všetky povolenia, ľudia žiadajú úvery, potrebujú tam ísť bývať. A takéto hodiť, naozaj je to mimo tému. Nebavme sa o tom, neprestrieľajme sa tu. Ide sa ďalej. Ale naozaj tie poznámky ... . Preto pán Lasky reagoval tak reagoval. 

p. Lasky, poslanec MČ. Faktická poznámka: Pán Trnka, si poslanec mestskej časti Staré Mesto. Reagoval si tak, ako si reagoval. Trvám na tom a som rád, že je to natočené na kamery. Nechcem som ťa ani uraziť, ani nič, len som ťa upozornil na to, že tam pôjdu bývať ľudia. Ja nebudem komentovať minulosť toho, že či sa to niekomu páči alebo nie, že tam je niečo postavené. Zareagoval si tak. Máš to natočené, môžeš sa na pozrieť, si to dať spätne nahrať. Takže trvám na tom, čo som povedal. Ľudia, keď tam pôjdu bývať, majú právo na adresu. My sme im povinní tú adresu dať. Majú právo na trvalý pobyt a majú právo potom na úvery alebo hypotéky, čo z toho vyplýva. Preto som tak reagoval na teba, lebo sa mi to nepáčilo.

p. Süli, poslanec MČ: Chvíľku som nebol na Slovensku, slúžil som vlasti v zahraničí, konkrétne v  Békešskej Čabe. A čo ma milo prekvapilo v tom mestečku, má 80 000 obyvateľov, že všetkých tých, čo mali vzťah k tomuto mestu, mali niečo spoločne s históriou tohoto mesta, či to boli židia, Slováci, Maďari, Nemci alebo Chorváti, alebo Srbi, rozhodli sa nejakým spôsobom uctiť ich pamiatku, vzťah mesta, dostali bustu na jednej veľkej promenáde vedľa takého náhonu ako sme mali Mlynský náhon my. Oni majú ten mlynský náhon dodnes a funguje. A tam pekne na tom nábreží dostali pekne bustu, ale možno aj celú postavu, sochu. Plne súhlasím s pani poslankyňou Blaškovičovou , že to nie je dôstojné miesto pre takéhoto umelca, takého rangu, ako je Ľudovít Feld. Skôr by som bol toho názoru ..., lebo čo tam bolo predtým. Tí, ktorí si pamätáme, boli tam parné kúpele, ktoré potom zbúrali. Skôr by som bol toho názoru, že postupne v Moyzesovom parku, to je ideálna promenáda na to, aby tam boli títo dejatelia. Každý dostal bustu, kto mal nejaký vzťah k tomuto mestu. A to nie je na týždeň robota, ale do budúcna. Jediná socha, ktorá tam je, jedna busta tam je, Štefana Moyzesa. To bol biskup, keď dobre viem. Je pekne urobená, pekne osvetlená. Mali by sme uctiť všetkých tých dejateľov a historické osobnosti, ktoré tu pôsobili v meste alebo mali tu vzťah k tomu mestu. Ja by som bol toho názoru, že aj socha alebo busta Ľudovíta Felda mohla byť na tom nábreží. Ľudovít Feld. Ja si ho pamätám, mám už veľa rokov zrejme, nikdy, teda nekreslil pri parných kúpeľoch. On kreslil centrum mesta, možno že niečo v parku. Zaslúžil by si jednu bustu alebo peknú sochu na tejto promenáde na Moyzesovej ulici. Tam by to bolo dôstojné miesto pre neho, ale aj pre ďalších. A práve preto si myslím, že nešime to horúcou ihlou. Urobme to tak, aby dostal dôstojné miesto a navrhli by sme nejaký priestor, aby aj socha tam bola. My sme začali s týmto systémom v mestskej časti Staré Mesto, keď Júliusa Jakobyho na Alžbetinej ulici sme tú sochu kúpili od pána Bártusa. On to nám daroval, síce za režijnú cenu. Je to tam umiestnené dodnes, má to veľký úspech. Pokúsme sa rozmýšľať trošku v iných rozmeroch. Ďakujem. 

p. Grega, starosta MČ: Ja si myslím, že toto je tá prvá časť toho príspevku. Téma, pán Petrovčik, aj do kultúrnej komisie. Možno že naozaj by sa mohlo o tom porozmýšľať v tom parku  perspektívne vytvoriť a kde by to bolo. Takže to by sme mohli tam dať.

p. Djordjevič, poslanec MČ. Faktická poznámka: Park sa volá na ulici Moyzesova. Je to Moyzesova ulica, preto má Moyzes bustu. Teraz hovorím ja. Takéto námestia ľudí, ktorí urobili niečo pre mesto, ja som ZA, len stoja nejaké peniažky. Tu sme sa zaviazali, že my ako rodina a združenie B´nai B´rith Concordi z vlastných peňazí zveľadíme tento priestor, už v budúcnosti, či už formou toho, že by bol v prenájme alebo príspevok. Jednoducho roky sa to vlečie. Niet lepšieho miesta a nie preto, že ste sa pýtali prečo pre toto miesto. Lebo 600 alebo 500 metrov od synagógy a v tejto časti, táto bola židovská časť Košíc. Tam bývali židia v tejto oblasti, ako je Senný trh, Drevný trh. Ale áno. A ďalej, komisia kultúry jednohlasne podporila tento návrh. To ako vy ste vyslovili, že z vašej komisie nech rešpektujeme výstupy, tak tu je to tak isto. Uzavrime túto tému. Už čaká mestské zastupiteľstvo na to, aby sme dali priestor iný, lebo sme to pozastavili. Už sa nevenujme tomu.

p. Grega, starosta MČ: Uzatváram rozpravu, vyjadrite to hlasovaním. Prosím prečítať návrh na uznesenie. 

p. Lukán, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto 1/ schvaľuje zrušenie uznesenia Miestneho zastupiteľstva mestskej časti Košice-Staré Mesto č. 171 zo dňa 25.05.2016, 2/ zaujíma kladné stanovisko k pomenovaniu verejného priestranstva – parku v mestskej časti Košice-Staré Mesto medzi ulicami Rooseveltova, Drevný trh, Senný trh a Protifašistických bojovníkov názvom „Park Ľudovíta Felda“, 3/ žiada mesto Košice o pomenovanie verejného priestranstva – parku v mestskej časti Košice-Staré Mesto medzi ulicami Rooseveltova, Drevný trh, Senný trh a Protifašistických bojovníkov názvom „Park Ľudovíta Felda“.

p. Grega, starosta MČ: Prosím hlasujte. 

Hlasovanie č. 17: za –11, proti – 0, zdržalo sa – 1, nehlasovalo – 0

p. Grega, starosta MČ: Materiál bol schválený.

BOD č. 15
Návrh na pomenovanie verejného priestranstva – parku v mestskej časti Košice-Staré Mesto medzi ulicami Komenského a Letnou názvom „Park Arpáda Račka“.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie. 

p. Lukán, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto 1/ zaujíma kladné stanovisko k pomenovaniu verejného priestranstva – parku v mestskej časti Košice-Staré Mesto medzi ulicami Komenského a Letnou názvom „Park Arpáda Račka“, 2/ žiada mesto Košice o pomenovanie verejného priestranstva – parku v mestskej časti Košice-Staré Mesto medzi ulicami Komenského a Letnou názvom „Park Arpáda Račka“.

p. Grega, starosta MČ: Prosím hlasujte. 

Hlasovanie č. 18: za –10, proti – 0, zdržalo sa – 2, nehlasovalo – 0

p. Grega, starosta MČ: Materiál bol schválený.

BOD č. 16
Žiadosť Reformovanej kresťanskej cirkvi na Slovensku, Slovenský cirkevný zbor v Košiciach, Kováčska 69, Košice a Reformovanej kresťanskej cirkvi na Slovensku, Maďarský cirkevný zbor v Košiciach, Kováčska 15, Košice o stanovisko k návratu označenia súčasnej ulice Pri Miklušovej väznici na Kalvínovo námestie.

p. Grega, starosta MČ: Otváram rozpravu. 

p. Blaškovičová, poslankyňa MČ: Ja sa hlásim len ku Kalvínskemu námestiu. Verím, že sa tak bude volať. Bývalý starosta pán Süli, my sme tam ako mestská časť osadili dve tabule mramorové. Neviem kto to osadil. Súkromný sponzor. Ten súkromný sponzor spravil jednu úžasnú vec a síce, že všetci, ktorí touto ulicou prechádzajú, minimálne raz za zimu spadnú. Tie dve dlaždice, ktoré sú tam, sú z lešteného mramoru. Nebyť toho, že naozaj, keď idem do divadla na predstavenie, z divadla, s kolegyňou vieme, že na Miklušovej väznici kde je ten spodný oblúk, to je to miesto, kde musíme ísť tesne popri domoch. Pamätáme si ho. Skutočne, je tam strašne veľa pádov. Pán starosta, musíme s tým niečo urobiť. 

p. Grega, starosta MČ: Áno, viem o tom. Upozornil ma na to konkrétne pán Magda, bývalý poslanec. Jeho manželka si zlomila nohu. Prednosta, treba vyzvať tých súkromných, ktorí to tam dali. Buď sa to premiestni, alebo sa tam dá nejaká zdrsnená plocha, alebo neviem akým spôsobom. Naozaj je veľa takýchto prípadov. Má to slúžiť ... .

p. Blaškovičová, poslankyňa MČ: Má to slúžiť. Sú to veľké dve tabule. Naozaj je to veľmi nebezpečné. Je to životu nebezpečné.

p. Grega, starosta MČ: Je to technická záležitosť, nič iné. Nevidím v tom problém.

p. Rácz, poslanec MČ: Pri tej diskusii, že je to nepekné atď. Tým, že to premenujeme na Park Ľudovíta Felda, to je začiatok, aby to bolo pekné. Spýtam sa ale ešte jednu vec, čo som sa dozvedel. Ja som to vedel dávno. Kto sa tu pamätá na meno Ede Záturecky? To bol huslista svetového významu, ktorý tu začal svoju kariéru v Košiciach. Potom bol na Akadémii muzických umení v Budapešti, lenže emigroval do Ameriky v roku 1948, preto sa o ňom mlčí. Teda to bude nabudúce. 

p. Grega, starosta MČ: A možno je to aj taký impulz, aby sme pridali nejakú prácu aj k nám, tam hore na oddelenie, Kataríne, aby sme aj takýchto ľudí, o ktorých nevieme, vytypovali a možno v nejakej brožovanej forme by sme mohli to priblížiť potom súčasníkom.

p. Süli, poslanec MČ. Faktická poznámka: Chcel by som reagovať na diskusný príspevok poslankyne Blaškovičovej. Pravdepodobne dám osobne zdrsniť ten povrch toho mramoru na Kalvínovom námestí, čo sme urobili, lebo šmýka sa tam. Chcel by som vás všetkých požiadať, hlavne mestských poslancov, aby zdrsnili povrch všetkých leštených mramorových dosiek pri južnom portáli Dómu sv. Alžbety, všetkých tých papalášov, čo prišli do mesta a dali si tam svojim spôsobom vyryť meno a dokonca by som dal zdrsniť ešte aj povrch pred Štátnou vedeckou knižnicou. Taký trojuholník tam je pri archeológii. Pekne celý povrch z lešteného. Tam ešte viac padajú tí ľudia, až si lámu ruky, nohy. Ešte krky nie. Rád by som bol, keby ste ako mestská poslankyňa vyzvala mesto, aby zdrsnili tieto povrchy a prijali zásadu v meste, že pamätné tabule na zemi možno urobiť len z zdrsneného mramoru, čo je nešmykľavé. Lebo inak by sme neprijali žiadny koncepčný návrh. 

p. Grega, starosta MČ: Ale myslím, že my traja sme dosť drsní, nie? My traja, pred tým Dómom. Keďže sa nikto nehlási, uzatváram rozpravu, poprosím prečítať návrh na uznesenie. 

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie žiadosť Reformovanej kresťanskej cirkvi na Slovensku, Slovenský cirkevný zbor v Košiciach, Kováčska 69, Košice a Reformovanej kresťanskej cirkvi na Slovensku, Maďarský cirkevný zbor v Košiciach, Kováčska 15, Košice o stanovisko k návratu označenia súčasnej ulice Pri Miklušovej väznici na Kalvínovo námestie.

p. Grega, starosta MČ: Prosím hlasujte. 

Hlasovanie č. 19: za –12, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto zaujíma kladné stanovisko k prinavráteniu pomenovania ulice Pri Miklušovej väznici historickým názvom „Kalvínovo námestie“.

p. Grega, starosta MČ: Prosím hlasujte. 

Hlasovanie č. 20: za –10, proti – 0, zdržalo sa – 0, nehlasovalo – 2

p. Grega, starosta MČ: Materiál bol schválený.

	Predsedajúci vyhlásil 15-minútovú prestávku v rokovaní. 

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto žiada mesto Košice navrátiť ulici Pri Miklušovej väznici historický názov „Kalvínovo námestie“.

p. Grega, starosta MČ: Prosím hlasujte. 

Hlasovanie č. 21: za –10, proti – 0, zdržalo sa – 0, nehlasovalo – 2

p. Grega, starosta MČ: Materiál bol schválený.

BOD č. 17
Žiadosť Slovenského technického múzea v Košiciach o stanovisko na užívanie verejného priestranstva za účelom „Dočasnej inštalácie Legiovlaku, ako spoločného projektu MO SR a MO ČR pri príležitosti blížiaceho sa 100-tého výročia vzniku I. ČSR“.

p. Grega, starosta MČ: Pôvodne sme to chceli stiahnuť, lebo bolo zamietavé stanovisko z mesta, ale zase dnes, pokiaľ ste zachytili v médiách, je tam, že možnosť to prehodnotiť, tak nechceli sme dopredu do toho nejako vstupovať, že to stiahneme. Otváram k tomu rozpravu. 
	
p. Trnka, poslanec MČ: Ja som sa vlastne toto chcel opýtať, či to ešte má zmysel, ale asi áno. Potom moja otázka je, lebo všetci sme si prečítali tie názory ZA aj PROTI. Aj na komisii sme to mali. Boli v podstate aj ZA, aj PROTI názory. Moja otázka do pléna znie, že či by sme sa zhodli, ak by to bolo, ja neviem, napríklad týždeň len. Sedem dní keby sme dali. Na kratšie. Tých 16 dní to je fakt viac ako pol mesiaca. Aj pre tých prevádzkarov, lebo niektorí majú tomu výhrady. Myslím, že keď to bude nejakých 6 až 7 dní, tak by to nemal byť problém. Neviem. Povedzte vy. Keď áno, ja dám ten pozmeňujúci návrh. 

p. Djordjevič, poslanec: Chcel som to isté povedať, že mesto sa vyjadrilo negatívne. Myslím, že aj chránilo záujmy toho priestoru, čo prenajíma, lebo prenájom priestorov letných záhrad je slušný výnos a bavíme sa tu nie o troch, štyroch vozňoch, ale o 130 metrovej súprave. Na komisii výstavby padli aj argumenty predsedu, myslím, že opodstatnené, ohľadom poškodenia dlažby. Preto sa aj do uznesenia dávalo opatrenie, ktoré sme my doplnili, ktoré v žiadosti nebolo. Opatrenie o poškodení komunikácii. Sledoval som aj na Facebooku včera diskusiu, keď Korzár napísal ohľadom toho Legiovlaku článok, že mesto dalo negatívne stanovisko a okolo 50, 53 názorov bolo, že prečo a zlé mesto, chceme vidieť atrakciu. Tu ešte určite tá téma nebude uzavretá, lebo mesto zvykne na základe podnetov ľudí. Súhlasím ale s pánom Trnkom. Týždeň som chcel aj ja navrhnúť. Keby sme tam vedeli dopísať, že áno odporúčame. My v podstate by sme sa tým nemali ani čo zaoberať. Nemáme s tým nič spoločné. Máme len odporúčacie stanoviská, keďže nemáme v správe komunikáciu. A aby nás nikto nechytal v budúcnosti, že aha, že Staré Mesto, to vy ste odporúčali. Áno, ale ako pán Trnka hovorí, 16 dní je veľa. Ja som tak isto za odporúčanie, áno, ale keď je to 130-metrová súprava, maximálne 7 dní. 

p. Roland, poslanec MČ. Faktická poznámka: My tu riešime iný problém, než je skutočný. Zatiaľ viem o tom ako o prvej akcii s 100-tému výročiu založenia Československej republiky. Za B, je to spoločná akcia Slovenska a Českej republiky, tak sa tuná nebavme o dňoch a nebavme sa o priestore a pod. Jednoducho prispejme k našej histórii. 

p. Djordjevič, poslanec MČ. Faktická poznámka: Každá minca má dve strany. Vy keby ste mali prevádzku, za ktorú platíte za každý meter štvorcový 10 EUR a postavia vám tam 130-metrové, aj keď so 4-mi prechodmi 3 metre vysoké čudo, ku ktorému v podstate môže, nemusí. Ľudia, ktorí vám sedia na letnej záhrade nemajú ani slniečko z toho. Cyklisti budú prechádzať. To nie je len tak, že tam postavíme atrakciu, ale tu sa bavíme o kolose. Tu sa bavíme o polmesiaci v špičke turistickej sezóny. Preto chodím aj na tie komisie, lebo mi to dáva väčší obraz o tom, že čo sa tu niekedy z rýchlika, hlavne pri stanoviskách, predaj pozemku atď. ..., čiže mám väčší obraz. Nie je to vôbec jednoduché. Preto by som povedal, že nejaké kompromisy, ktoré pán Trnka navrhuje nezamietnuť, ale myslieť aj na to, kto má podnik 20 rokov, možno bude mať ďalších 50 atď., čiže to nie je len tak. 

p. Grega, starosta MČ: Viete, to je tak zložité zase. Áno, sedem dní, len či sa im to oplatí. Musia to doniesť, musia to nainštalovať. Ja si zasa viem predstaviť, že tie deti a zrejme aj my, čo sme to nevideli, že tá návštevnosť tam bude. Viete, každá oslava, každé výročie niečo stojí. Tak si myslím zasa, že mesto by mohlo takouto formou prispieť k tomu, že počas toho času, pokiaľ to tam bude inštalované zníži financie od tých súkromníkov, ktorí tam sú. Bol by každý spokojný. 

p. Süli, poslanec MČ: Ja mám s tým len jediný problém. Vážim si vznik I. Československej republiky. Bola to jedna prakticky demokratická republika. Potom bola aj hospodársky vyspelá. Potom ju zradili atď. Mohli by sme o tom rozprávať ešte dlho. Ja mám s tým iný problém. Tie vagóny, ten celý vlak bude tam treba doniesť. A keď ho donesú, donesú ho nákladnými motorovými vozidlami. Dopadneme presne tak ako na Alžbetinej ulici. Od Bočnej ulice k Dómu urobili nejaké preteky propagujúce skoky do diaľky. Doniesli tam nejakú konštrukciu. Doniesli tam piesok. Skákalo tam niekoľko detí, pozeralo sa tam asi 40 ľudí, nie viac, lebo sa nezmestilo viac ľudí. Ale popritom tie autá, ktoré tam doniesli piesok boli 20 tonové autá a zničili tak dlažbu, že teraz mesto musí „calovať“ kopec peňazí, aby to dalo do pôvodného stavu. Kto mi neverí, nech sa ide na to pozrieť. To isté pri Urbanovej veži. Veľmi populisticky robíme plážový volejbal a tenis, a bedminton, ale pritom donesieme tam zariadenie, ktoré donesú ťažkotonážne autá a tá dlažba nebola na dimenzovaná. Nie som proti propagácii tomu, ale keď sú na to zrejme veľké peniaze vyhradené, nech pekne zložia zábezpeku na opravu dlažby a všetkých ciest, ktoré tam vzniknú, lebo vzniknú. Keď sa dívam na ten prospekt, čo tu je, je tam aj nejaká parná lokomotíva, ktorá váži asi 40 ton, keď nie viac. Vagóny sú 25 tonové. Koľko ich tam bude? Dosť. A to donesú na trajleroch. Nijako inak sa to doniesť nedá. Keď áno, dajme k tomu podmienku nech pekne zložia kauciu, nejaké peniaze, aby sme mohli tú dlažbu a povrch vozovky dať do pôvodného stavu, lebo sa to poškodí. To je „sicher“. Po vlastnej koľaji tam nemôže dôjsť, nakoľko prepojenie koľajnicových tratí na železničnú trať už nie je možné. Nie je urobené nikde, keď dobre viem. Bolo to niekedy na Masarykovej ulici na konci? Na konci bolo, ale tam už to zlikvidovali, lebo na čo, nie? A tým pádom, keď donesú to do Košíc tento vlak, asi to po vlastnej osi donesú, alebo na vagónoch, preložia ho na trajler a donesú to na Hlavnú ulicu. Tak si teraz predstavte. Dôjde tam ťahač, to bude mať asi 24 ton, trajler plus vagóny a parná lokomotíva. Viete ako bude vyzerať tá cesta? Bude poškodená. A kto to má opraviť? Mesto. Z čoho? Z našich daní.

p. Grega, starosta MČ: Ja by som doplnil do toho stanoviska, pokiaľ by bolo kladné, že by tam nemalo chýbať vyjadrenie statika. To je po prvé. Po druhé. Prípadné poškodenia hradí ten kto to organizuje, teda buď technické múzeum alebo tie ministerstvá. To by mala byť súčasť, alebo na to upozorniť mesto. 

p. Hanesz, poslanec MČ: Budem veľmi stručný. Určite z technického pohľadu centrum mesta nie je vhodné. To ani nemusíme byť žiadnymi veľkými odborníkmi. Dá sa určite osláviť 100-té výročie aj v iných priestoroch. Nemusí to byť práve Hlavná ulica, aby takýto obrovský vozeň sem došiel. Ja si viem predstaviť, že napríklad ako bývala magnezitka. Však je to blízko trate. Je tam veľa priestoru. Podľa mňa nič nepoškodia. Určite sa to dá nejako inak vymyslieť. My by sme to nemali odporučiť. Nie je to v našom záujme, aby sme potom s ďalšími odborníkmi začali hľadať nejaké škody a potom si povedať, že prečo sme to vôbec povolili. 

p. Grega, starosta MČ: Ďakujem. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Pozmeňujúci návrh na uznesenie pána Trnku: Miestne zastupiteľstvo mestskej časti Košice-Staré Mesto súhlasí s užívaním verejného priestranstva pre dočasnú inštaláciu Legiovlaku v období 21.08.2017 až 04.09.2017, maximálne však po dobu 7 dní, tak aby nedošlo k poškodeniu komunikácií a okolitej zástavby (zložením zábezpeky organizátorov).

p. Grega, starosta MČ: Prosím hlasujte. 

Hlasovanie č. 22: za –5, proti – 1, zdržalo sa – 4, nehlasovalo – 2

p. Grega, starosta MČ: Neprešlo to. Poprosím ďalší návrh.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto 1/ berie na vedomie žiadosť Slovenského technického múzea v Košiciach o stanovisko na užívanie verejného priestranstva za účelom „Dočasnej inštalácie Legiovlaku, ako spoločného projektu MO SR a MO ČR pri príležitosti blížiaceho sa 100-tého výročia vzniku I. ČSR“, 2/ odporúča mestu Košice povoliť užívanie verejného priestranstva za účelom „Dočasnej inštalácie Legiovlaku, ako spoločného projektu MO SR a MO ČR pri príležitosti blížiaceho sa 100-tého výročia vzniku I. ČSR“ za podmienky dodržania takých technických a prevádzkových opatrení, aby nedošlo k poškodeniu komunikácií a okolitej zástavby a k výraznému blokovaniu koridorov pre chodcov počas letnej turistickej sezóny. 

p. Grega, starosta MČ: Prosím hlasujte. 

Hlasovanie č. 23: za –6, proti – 0, zdržalo sa – 6, nehlasovalo – 0

p. Grega, starosta MČ: Ani toto neprešlo. Takže uvidíme ako sa rozhodne. 

BOD č. 18
Správa o priebehu realizácie investičných akcií v roku 2017 z rozpočtu mestskej časti Košice-Staré Mesto.

p. Grega, starosta MČ: Pani Hulmečíková to uvedie. 

p. Hulmečíková, zástupkyňa starostu: Na stôl som vám predložila upravený materiál k tejto téme. Dotknem sa niekoľkých bodov, kde som robila úpravy. U tých materských škôl, čo sa týka rozšírenia kapacít materskej školy na Park Angelinum, tam dnes bude právoplatné rozhodnutie na výrub a v ňom budeme zaviazaní na náhradnú výsadbu troch stromov. Cenu samozrejme nevieme, lebo to bude úplne čerstvé, čiže to som doplnila. Na Kmeťovej v bode 2. Obnova strešnej konštrukcie na Kmeťovej. Tam došlo k posunu, že s pamiatkovým úradom sme sa dohodli na obhliadke priestorov, aby mohli vydať záväzné stanovisko. Najväčšie úpravy som robila v bode 4. Zníženie energetickej náročnosti v materských školách Zádielska a Tatranská. Finančné prostriedky na to energetické zníženie nemáme v rozpočte, ale 27.02. bola vypísaná výzva ministerstvom životného prostredia o nenávratný finančný príspevok na zníženie energetickej náročnosti verejných budov. Medzi verejné budovy sú zaradené aj materské školy. My sme dúfali, že budeme môcť časť krytej plavárne do toho zaradiť. Nie, nedá sa. Môžu ísť len materské školy a stredné školy, ani nie všetko zo základných škôl. Z toho dôvodu sme rozbehli rokovania s dodávateľom energií, či by on nemohol zobrať všetky tie záväzky na seba. Zistili sme, že nemôže. Preto sme museli začať pripravovať takýto materiál po svojej linke. Samozrejme, očakávala som, že bude finančná komisia k štatútu. K štatútu sme finančnú komisiu už nemali, tak som nevedela už ani nejaké úpravy predniesť na finančnej komisie. Takže tento bod ide bez prejednania vo finančnej komisii. Termín predkladania žiadostí je 31.03. a 21.05.2017. Je jasné, že marec nemôžeme stihnúť, ale máj by sme sa mohli pokúsiť stihnúť. Samozrejme, že tento nenávratný finančný príspevok nesie so sebou aj nejaké finančné prostriedky, ktoré do toho musíme vložiť a to je tých 5 %, ktoré je potrebné zabezpečiť. Dnes ja neviem sumu. Ak sa rozhodneme ísť do toho, tak by muselo byť mimoriadne zastupiteľstvo, kde cena bude známa z rozpočtu. V tej výzve sú presne stanovené kritéria koľko môže byť cena na meter štvorcový u strechy, u obvodového plášťa a pod. Nejaké rozšafné nápady tam nemôžu byť realizované. Treba nám finančné prostriedky samozrejme na projekt, pretože musí byť spracovaná projektová dokumentácia. Musí byť doložená. Tam potrebujeme finančné prostriedky. Potrebujeme audit, spracovanie tej výzvy a tých 5 %. Preto navrhujem uznesenie, kde navrhujem schváliť zmenu v programovom rozpočte v mestskej časti s tým, že z rezervného fondu by sme teraz hradili projektovú dokumentáciu a všetko čo je potrebné s tým, že musím podotknúť, že tieto finančné prostriedky sú oprávneným výdavkom, ktorý môžeme potom, keď budeme úspešní vo výzve, dostať. Čo ma viedlo k tomu? Viedlo ma k tomu to, že na materských školách Zádielska a Tatranská neustále každý rok vkladáme finančné prostriedky. Minulého roku už len do striech na jednej bolo 4 tisíc, na druhej doposiaľ 5 tisíc eur. My tie peniaze tak či tak vrážame do toho a nie, že by sme urobili raz poriadne a tým to skončilo, ale my každý rok niečo dodávame do tých škôlok na tieto opravy. Toto je asi na úvod z mojej strany. 

p. Grega, starosta MČ: Otváram rozpravu.

p. Trnka, poslanec MČ: Obľúbená téma moja. Začali sme to riešiť pred rokom aj niečo. Myslím, že dosť veľakrát sme mali aj búrlivú diskusiu ohľadom tohto na zastupiteľstve. V prvom rade. Tá výzva, ktorá je tu napísaná, v podstate je opakujúca sa. Sú tam drobné zmeny, ale opakuje sa už od minulého roku. Minulého roku, keď som to prvýkrát predkladal, bolo prvé kolo, resp. prvá tohto druhu. Odvtedy sa v podstate na tom, kto alebo na aké budovy sa dá čerpať, nič nezmenilo. Čiže to, že tam nemôže byť plaváreň, sa vedelo už rok, aj niečo. Nechcem nejako obšírne toto rozoberať, ale proste že sa dá čerpať na materské školy, to vieme už dávno. Problém bol celý, že sa nechválili v minulom roku, keď som predkladal podobný návrh, ten, že sa neschválili peniaze na projektové dokumentácie. Schválilo sa to a dodnes je platné to uznesenie, že mestská časť sa má zapojiť do tohto projektu, resp. tam bolo číslo výzvy pozmenené. Možno by bolo dobré len oprášiť to uznesenie alebo dať pozmeňujúce uznesenie k tomuto. Mohlo by sa pokračovať tak ako to bolo schválené. Osobne ja som za to, aby sa samozrejme tento projekt realizoval, avšak teraz mi to príde také, neviem ... . Aj mi to tu bolo v decembri dosť viacerými z vás otrepané o hlavu, že prečo sa ten projekt nepohol atď. V septembri boli schválené finančné prostriedky na meste, že nám preplatia túto dokumentáciu. Pán prednosta dokonca mal takú poznámku, že v podstate nič sa nedeje aj keď sa to do budúceho roku presunie, pretože keď to bolo pred schválené alebo dohodnuté na magistráte. Ja sa teraz pýtam. Prečo, keď doteraz boli podmienky také, že v rozpočte nie sú vyčlenené z rozpočtu mestskej časti peniaze na projektovú dokumentáciu a zároveň neboli vyčlenené finančné prostriedky na 5 % spolufinancovanie. Ja som to mal za takýchto podmienok riešiť. Prečo teraz v podstate ideme vyčleňovať z rozpočtu na túto dokumentáciu, keď podľa posledných informácií prednostu to bolo dohodnuté na magistráte, že preplatia túto dokumentáciu aj v tomto roku? Zároveň mi tu chýba to, akým spôsobom resp. môže sa len predĺžiť to uznesenie. Znova. Akým spôsobom sa bude spolufinancovať tento projekt? Ja si myslím, že sa to dá urobiť iným spôsobom, bez toho, aby sa z mestskej časti vyčleňovali peniaze. Čiže poprosím nejakú reakciu, že čo sa vlastne zmenilo. 

p. Djordjevič, poslanec MČ. Faktická poznámka: 3 minúty 21 sekúnd si tu plakal jak ufňukaný chlapček, že za dva roky vicestarostovania si nedotiahol žiadny projekt a že prečo tu chceme teraz konkrétny projekt schváliť a prečo nie tvoj? To naozaj. Buď ťa zaujíma vlastné ego alebo nejaký reálny výsledok. A keď hovoríš, že ty vieš o iných spôsoboch, ako sa to dá dotiahnuť, mal si možnosť ukázať čo je v tebe. Ešte si povedal, že aj starosta bol, podľa tvojich predstáv, málo akčný, preto si sa vzdal. Ale ty si tej akčnosti veľa neukázal. Už to milión krát bolo spomenuté. Nevracaj sa k tomu, že ty si dával projekty. Ty si nedával nič. Dobre? Nechaj to tak. Máme tu projekt, bavme sa o ňom, nie o minulosti. Áno-nie. Ideme dopredu. 

p. Hulmečíková, zástupkyňa starostu. Faktická poznámka: Ja môžem odpovedať len na to, k čomu som mala prístup. Žiadne finančné prostriedky, žiadnu zmluvu na projektovú dokumentáciu som nenašla na úrade. Žiadna zmluva zo strany mestskej časti s nikým nebola uzavretá, to znamená, že nič sa nedialo. Druhá vec. Výzva bola teraz vypísaná, 27.02. bola na verejné budovy. Nie je to pokračovanie. Má to iné číslo, má to iný režim. Prosím, bavme sa o tom, čo je teraz vypísané, nie čo bolo predtým. Poznám aj tú predchádzajúcu výzvu, ale táto má svoje pravidlá, má svoje prílohy, svoje doklady. Takže neporovnávajme čo bolo predtým. Povedzme si. Ideme-nejdeme. Toho roku zase tečie na Tatranskej a pokiaľ viem, boli ste tam niektorí poslanci sa pozrieť, že tečie. Mali ste školskú radu na Tatranskej. Takže na toto môžem ja zodpovedať. 

p. Trnka, poslanec MČ: To, do akej miery sa to dal riešiť tento projekt počas toho, kým som ja bol vo funkcii zástupcu starostu, si budete môcť prečítať, myslím, že v tej správe kontrolóra na základe toho uznesenia z minulého zastupiteľstva. Ak tomu nejaký kolega nerozumie, tak poprosím nech si počká na toto. Ja si myslím, že ide to v tom istom režime ako išli tie výzvy, pretože tam sa veľa toho nezmenilo. Ale moja otázka je. Prečo teraz sa to ide finančne riešiť inak? Prečo zrazu z rezervného fondu môžeme na to dávať peniaze? Prečo sa na to nemyslelo pri rozpočte? A prečo pán prednosta povedal, že dohodli ste na magistráte? To je na teba pán prednosta tá otázka. V decembri si to prehlásil,  je to v zápisnici, že nie je problém napriek tomu, že to nebude čerpané do konca roka, že na magistráte je to dohodnuté. Prečo ideme teraz dávať peniaze z vlastných, ak na magistráte si to dohodol ty alebo niekto, že tieto dokumentácie budú preplatené? To je otázka moja, alebo dve-tri otázky. 
p. Lasky, poslanec MČ. Faktická poznámka: Odpoveď asi môže byť taká jednoduchá, Rasťo, že človek mieni, život mení. Tento prípad prevzala pani Hulmečíková, zástupkyňa starostu, ktorá to robí. Nechajme jej šancu, či to dokáže. Pracuje pod novým číslom. Výsledok má byť jasný. To, aby škôlky konečne dostali peniaze. Tak neviem na čo teraz, Rasťo, sa vraciame k nejakej minulosti? 

p. Till, prednosta miestneho úradu. Faktická poznámka: Dovoľte mi, aby som krátku retrospektívu urobil, ale už sa nevracajme do minulosti. Kľúčová otázka je, že či sa dali presunúť tie peniaze do nového kalendárneho roka alebo nie. My sme mohli tie peniaze čerpať do konca kalendárneho roka. Keď 6.12. sa dozviem, že sú tam peniaze, ktoré treba do konca roka vyčerpať, jednoducho to sa nedalo urobiť. Išiel som na magistrát za šéfkou oddelenia a poprosil som ju, že aké sú alternatívy. Keďže všetci vieme, že účtovne aj finančne sa uzatvára rok tak, že to, čo je v rozpočte do roku 2016 sa neprenáša do roku 2017, ale prebytok ide do rezervného fondu. Zastupiteľstvo by nanovo muselo preschváliť tých 23 tisíc, čo sme dostali. Takže teraz, bez emócii, naozaj racionálne. Do konca roka sme mali toto vyčerpať, ale v roku 2017 tie isté peniaze sme nemohli už čerpať. 

p. Trnka, poslanec MČ: Tak nie 6. decembra si sa, pán prednosta, dozvedel o tom, že tieto peniaze sú pripravené, ale koncom septembra. Od konca septembra bol problém v tom, že nejako sa niekto nemal k činu, ale ja som to nebol. To si stojím za tým a bude to aj v tej správe. Ja sa veľmi na túto diskusiu teším. Ešte raz to predstavím. Celý projekt stál v minulom roku na tom, že neboli peniaze na projektovú dokumentáciu. Ustavične mi to tu niekto otrieskaval o hlavu. Zastupiteľstvo rozhodlo, že nevyčlení na túto dokumentáciu peniaze. Napriek tomu vkuse ste sa tu pýtali a v decembri, nebudem sa tu vracať k tomu zastupiteľstvu. Prečítajte si tú hodinu a pol, čo ste tu riešili. Ste rozprávali a doslova trepali o veciach, o ktorých nemáte šajnu, že prečo nie je projekt urobený. A teraz idete vyčleniť peniaze. Zahlasujem ZA, samozrejme, lebo som za ten projekt. Ja som aj chcel v minulom roku, aby sa tie peniaze tam vyčlenili na tú dokumentáciu, ale toto zastupiteľstvo ich neschválilo. A napriek tomu ste sa pýtali, že kde je projekt. Projekt nebude bez tej dokumentácie. Otázka moja bola. Prečo pán prednosta, zatiaľ ty si sa k tomu vyjadroval. Pani Hulmečíková. Dobre, len krátko je vo funkcii. Prečo v podstate tu od decembra zavádzaš v týchto veciach? Ja neviem, či ty nerozumieš tomu procesu, alebo ako to je dodnes, ale proste už rok a pol minimálne o tomto projekte sa tu bavíme. Už som očakával, že budeš mať jasno aj ty v tom, aj pán starosta, ktorý sa teraz k tomu, ja viem prečo nevyjadruje, že v tom budete mať jasno. Moja otázka znie. Už je v poriadku teraz robiť projekt aj za to, že dáme zo svojho rozpočtu tieto peniaze? Prečo to v minulom roku nebolo v poriadku? Prečo v minulom roku ani euro nebolo vyčlenené na tento projekt? A napriek tomu ste sa dožadovali tohto projektu. Však si uvedomte, čo ste rozprávali za posledný rok k tejto téme. Ďakujem.

p. Till, prednosta miestneho úradu. Faktická poznámka: Stručne, vecne. Ty si sa funkcie vzdal k 1.12., čiže ty nehovor o septembri. Ty hovor o čase, keď si odišiel od 1.12., keď som ja tvoju agendu preberal. Takže len toľko.

p. Hulmečíková, zástupkyňa starostu. Faktická poznámka: V rozpočte neboli. Ak chceme do niečoho ísť, tak musí byť dokumentácia. Druhú vec, ktorú som sa dozvedela pred dvoma týždňami. Hrozí nám ďalšia žaloba. A práve nám hrozí kvôli tomu projektantovi, ktorého vy ste vytendrovali, pán kolega, a nebola uzavretá zmluva. Ja nechcem sa do tej témy ďalej miešať. Bolo to predo mnou. Nemám k tomu informácie, nenašla som jeden spis na úrade. Domáhala som sa ho na každom oddelení a pomaličky som zbierala mozaiku z tých výziev, a všetko, aby som sa k niečomu dopracovala. Keď teraz vo februári 27-teho bola vypísaná nová výzva, má nové číslo, má nový názov, skúsme, poďme do toho. Keď nie, povedzme nie. Tak isto sa to zavrie a my asi tie peniaze za projekt aj tak budeme musieť zaplatiť. 

p. Djordjevič, poslanec MČ. Faktická poznámka: Keďže sa považujem za objektívneho človeka, tak v tomto ohľade pán Trnka mal pravdu, že boli tam uznesenia zastupiteľstva, ktoré nepodporovali tieto projekty. Ale to by som dával aj tak na vrub tebe, lebo vznikom tohto nového zastupiteľstva si sa sám pasoval za akého si vodcu koalície. Nevedel si si zabezpečiť dostatočný počet, že ste sa rozbili po dvoch sedeniach. U ostatných, boli tu odporcovia proti škôlkam. Potom, keď prišli riaditeľky, menili názory ako keby sa otáčali na nejakom kolotoči. Jednoducho, nevedeli si stáť od začiatku za svojím názorom a povedal by som, že v tomto je táto vec. A ty tu hovoríš, že ty si ten projekt dotiahol, len nemal si podporu. Kopec vecí sme ti v decembri povedali. Biznis plán, plaváreň. Nechci, aby sme sa zase k tomu vracali. 

p. Trnka, poslanec MČ: Pani Hulmečíkovej chcem ohľadom toho projektanta. Môžeme sa o tom porozprávať aj mimo tohto, ale môžem to aj tu povedať. Bol vysúťažený, resp. v časovom strese sa ešte do prvého kola tohto druhu výziev, keď sme sa chceli prihlásiť, tak sa tendrovali niektorí dodávatelia týchto projektových dokumentácií. Dodávateľ na projektovú dokumentáciu bol riadne vysúťažený. Pán starosta dokonca podpísal nejaké papiere tomuto dodávateľovi. Ja som nemohol podpisovať zmluvy a veci, ktoré ..., keď tu bol starosta, tak mal ich on podpísať. Tu jednoznačne boli niektoré veci rozbehnuté a potom boli stopnuté. A teraz, že či hrozí nejaká žaloba, tak ja sa ani nečudujem, lebo to taký prístup ... . Ja si neviem predstaviť, že ako firma by som mal k nejakému subjektu, že takto by sa správal. Treba si poriadne pozisťovať tie veci a zároveň asi pátrať aj hlbšie. Ja tiež som mnohokrát pátral tak, že pomaly papier po papieri som prechádzal, aby som sa dopracoval k niečomu. Ale treba nadviazať na tie veci, ktoré už boli urobené a treba pokračovať v tomto projekte. Ja som ZA od začiatku, dúfam, že až do zdarného konca, po úspešné ukončenie, resp. realizáciu.

p. Lasky, poslanec MČ. Faktická poznámka: Keďže sa už nikto nehlási po mne, tak dávam procedurálny návrh na ukončenie tejto diskusie. Treba tento projekt posunúť dopredu. Viem, že ťa Rasťo to trápi, alebo niečo také a nechcem ťa odsudzovať, čo bolo zlé, ale si to vydiskutujte po zastupiteľstve. Je na to dosť priestoru. Nikto ti nič tu nevyčíta, nie je to témou tvojou, je to témou nového projektu pre škôlky. Takže poďme to robiť. Ďakujem. 

p. Grega, starosta MČ: Aj ja som chcel povedať, že tu bolo, že prečo ja sa nejako nevyjadrujem k tomu. Nevidím dôvod sa k tomu vyjadrovať. Veď som rád, že sa tu robí nejaká iniciatíva teraz a tak ako to bolo aj v minulosti, aj teraz, vždycky ste len vy o tom rozhodli ako poslanci v pléne. Takže uzatváram rozpravu a poprosím prečítať návrh na uznesenie. 

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie predloženú správu o priebehu investičných akcií v roku 2017 z rozpočtu mestskej časti Košice-Staré Mesto.

p. Grega, starosta MČ: Prosím hlasujte. 

Hlasovanie č. 24: za –12, proti – 0, zdržalo sa – 0, nehlasovalo – 0

p. Grega, starosta MČ: Tento bod bol schválený.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje zmenu programového rozpočtu mestskej časti Košice-Staré Mesto na rok 2017 nasledovne:
Príjmové finančné operácie:
Prevod z rezervného fondu	+ 25 000 €
Kapitálové výdavky : 
Podprogram 2.1 Materské školy
 – zníženie energetickej náročnosti v MŠ Zádielska, Tatranská 23	+ 25 000 €

p. Grega, starosta MČ: Prosím hlasujte. 

Hlasovanie č. 25: za –12, proti – 0, zdržalo sa – 0, nehlasovalo – 0

p. Grega, starosta MČ: Tento bod bol schválený.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto žiada starostu mestskej časti o zabezpečenie úpravy rozpočtu na rok 2017 z dôvodu zabezpečenia finančných prostriedkov pre podanie žiadosti o nenávratný finančný príspevok na Ministerstvo životného prostredia Slovenskej republiky.
 
p. Grega, starosta MČ: Prosím hlasujte. 

Hlasovanie č. 26: za –12, proti – 0, zdržalo sa – 0, nehlasovalo – 0

p. Grega, starosta MČ: Tento bod bol schválený.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto žiada starostu mestskej časti o zabezpečenie podania žiadosti o nenávratný finančný príspevok na zníženie energetickej náročnosti Materskej školy Zádielska 4, Tatranská 23 v termíne 31.máj 2017.

 p. Grega, starosta MČ: Prosím hlasujte. 

Hlasovanie č. 27: za –12, proti – 0, zdržalo sa – 0, nehlasovalo – 0

p. Grega, starosta MČ: Tento bod bol schválený.

BOD č. 19
Informatívna správa k pracovnej verzii Štatútu mesta Košice.

p. Grega, starosta MČ: Otváram rozpravu.

p. Trnka, poslanec MČ: Chcem sa len spýtať, že či úrad alebo, ja neviem, lebo veľakrát sme o tom rozprávali, že bolo by dobré, aby mestské časti mali väčšie kompetencie. Nejaké konkrétne návrhy sú pripravené ktoré kompetencie by sme si vedeli predstaviť vziať a za akých asi finančných podmienok? V podstate asi je viac menej jedno, čo my tu povieme, ale bolo by dobré nejaký signál vyslať ako v minulosti. Možno že odhlasujeme nejaký návrh a potom sa to predloží aj  prostredníctvom mestských poslancov alebo na rade starostov v rámci toho, keď sa to bude schvaľovať na meste. To, že informatívna správa, ja viem o tom, lebo sledujem to, možno nie každý. Bolo by ale dobré možno spísať nejaké návrhy, ktoré chceme, lebo veľakrát tu narážame na to, že mestská časť nemá kompetencie alebo nemá financie. Aj ja som za to, aby sa posilnili kompetencie mestskej časti. Bude ešte nejaké sedenie k tomu alebo ...? Neviem. To, že nebola komisia, to je jedna vec, ale z úradu nejaký návrh by mohol prísť. Pán starosta, aj ty si veľakrát, však sme sa bavili o tom veľakrát aj v minulosti, že kompetencie nie sú. Aj dnes sme tu o tom okrajovo hovorili. Ja sa pýtam na ten návrh. Vlastne aké kompetencie mestská časť chce?

p. Grega, starosta MČ: Je tu, vlastne nikto sa nevyjadril, aj keď myslím, že každý dostal tie pripomienky, akurát pani poslankyňa Hulmečíková. Ten vlastne nejako spojíme a pošleme na mesto. Ja to budem tak isto tlmočiť na zastupiteľstve. V prvom rade by musela byť ochota mesta nám tie kompetencie dať. Tam sa niečo, aj v tom novom štatúte hovorí, že niečo máme robiť navyše, ale financie nie sú za to. My sme mali radu starostov, kde to isté vlastne starostovia tých menších mestských častí hovorili o posilňovaní týchto kompetencií. To nestojí, že my by sme chceli to alebo to robiť. V prvom rade by musela byť vôľa, že nám dajú tie kompetencie. Až potom vlastne nastúpi to, že čo by sme mohli robiť. My nevieme, čo to stojí. Nevieme koľko stojí údržba komunikácií alebo zelene na našom území. Tam totiž ruka v ruke ide, to sú spojité nádoby. Budete sa starať o zeleň a dostanete toľko peňazí, koľko peňazí dostáva správa mestskej zelene na to, že sa stará o to vaše mestské časti. My si tu nemusíme nič vyrátavať. Dostaneme peniaze, kompetenciu a budeme to musieť robiť. Ide len o to, aby oni nám tú kompetenciu chceli dať, lebo nemôžu nám ju dať bez tých financií. Nie my, nie ja alebo vedenie, ale my tu spoločne, nie na zastupiteľstve, ale zrejme na komisii by sme si mali sadnúť a povedať. Dobre, tak aby sme uspokojili alebo tak riešili veci ako si to občania predstavujú, tak chceme mať na starosti napríklad správu mestských komunikácii a k tomu peniaze. Ja by som toto chcel napríklad, ale to musíte vy chcieť aj. Chcel by som to preto, pretože keď chodím po uliciach, tak je to niečo neskutočné. Je to tak rozbité. Celá Biela ulica. Už je to trištvrte roka. Nikoho to nezaujíma. Hlavná ulica atď., kde ja idem po tej ulici a hanbím sa pred tými občanmi. Keby sme ale mali tú kompetenciu, tak to urobím, by som ja do toho nešliapol, aby môj sused do toho nešliapol, moji známi ľudia, ktorí tam chodia. Len my si musíme potom povedať, čo by sme chceli a či sa to bude akceptovať. My to povieme traja. Ja v tom nevidím problém, ale to sme len traja z toho počtu. 

p. Blaškovičová, poslankyňa MČ. Faktická poznámka: Ja som len chcela, pán Trnka, keby ste si prečítali tú informatívnu správu. Je to vlastne informácia o tom, že žiadame mesto, aby posunulo termín nášho vyjadrenia. Tak je to v tej informatívnej správe. Čiže ja očakávam, že naozaj tu by sme sa teraz my mali dohodnúť. Uvidíme aká bude reakcia mesta. Možno mesto povie, že nemáme vôbec záujem o to, aby sa vôbec niekto vyjadroval. Keďže táto žiadosť tam odišla, my by sme si mali povedať, áno, my máme záujem sa vyjadriť k tomu štatútu a máme takéto návrhy. Je to presne to, čo starosta hovorí. Lenže zatiaľ sa vyjadrila len pani Hulmečíková. Predpokladám, že my ostatní sme to ešte ani neprečítali, sme si povedali, veď OK, ešte máme čas. Takže povedať si dnes nejaký konkrétny termín, že táto žiadosť na mesto odišla, že chceme sa k tomu vyjadriť a my sami si povedať, do mesiaca sa stretneme, stretnete sa v kluboch, stretneme sa v komisiách, stretneme sa neformálne a vyjadríme sa k tomu, čo si my predstavujeme s tým, že budeme mať už možno nejaké informácie z mesta. Napríklad som sa s úžasom dozvedela, že sídlisko Ťahanovce má zo správy mestskej zelene vyčlenených siedmich pracovníkov, takže neviem koľkých máme my ako Staré Mesto. Možno keby sme po tom pátrali, tak by sme zistili, že koľko máme my na údržbu, koľko máme zo správy zelene atď. a zistili by sme, že s týmito počtami naozaj to preto vyzerá tak ako to vyzerá, lebo sa to nedá. A keby sme to my chceli do kompetencie, tak by sme museli mať nie siedmich ľudí, ale 27-mich ľudí. Toto sú veci, o ktorých by sme mali hovoriť.

p. Djordjevič, poslanec MČ. Faktická poznámka: Súhlasím s názorom pána Trnku v tom rozsahu, že rozprávať o tom, bez vykonania konkrétnych krokov, je bezvýznamné. Naozaj pán starosta by si to mal zobrať ako nejaký výstup z týchto jednaní alebo podnetov a odprezentovať, a ja si myslím, že presvedčiť aj ostatných. Je to ťažké s tými starostami, ale čo sa týka kompetencií, boli sme v Prahe 8, je to väčšia časť. Má 108 000 obyvateľov. Oni tam majú vlastnú správu zelene. Dokonca aj odpad si sami riešia. Dobrá poznámka tu bola, že ak by sme mali vlastnú správu mestskej zelene ... . Tu sú teraz napríklad pre Staré Mesto vyčlenení desiati pracovníci. Ak by sme mali správu nad tými desiatimi, musel by byť ekonóm, organizátor a zrazu by bol aparát dvadsiatich a možno by sa to predražilo. Tá debata súvisí aj so zlučovaním mestských častí. Čiže to nie je také jednoduché, ale mali by ste si vytýčiť na tej komisii, ktoré kompetencie a predložiť návrh. Keď sa to bude na meste schvaľovať, prečítať pozmeňujúci návrh. Chytí sa-nechytí sa. Ale aspoň budete mať dušu na mieste, že ste niečo pre to urobil. 

p. Trnka, poslanec MČ. Faktická poznámka: Ešte raz. Podľa mňa sa nedá rokovať o niečom, keď ani podklad nie je. My môžeme povedať na komisii, že chceme chodníky, údržbu zelene atď., ale nejaký podklad musí byť. Dajme tomu, správa mestskej zelene má na takú plochu v Starom Meste vyčlenených toľko. To je asi maximum, čo vytlčieme od mesta, keď o tom budeme rokovať. Trošku nesúhlasím s tým, že nad tými x pracovníkmi za Staré Mesto by mal byť ekonóm atď. Ak to bude v našej kompetencii a dostaneme na to finančné zdroje, kľudne sa môže udiať to, že sa urobí nejaká čiastková zmluva so správou mestskej zelene. Každá mestská časť si zazmluvní a bude sa to riešiť v podstate tak, že my len budeme hovoriť tam a tam treba. To už sú také detaily, toto by som už nebral nejako tragicky. Neviem z tohto uznesenia. Najradšej by som ho stiahol a nechal ho dopracovať, nie že na komisii. Potom ako nejaké podklady budú z úradu. Ja si viem pozisťovať niektoré finančné údaje atď., ale už by mali byť tie podklady urobené, aby sme sa rozhodli, že toľko je chodníkov, toľko je metrov štvorcových chodníkov a toľko na meter štvorcových centov, eur mesto dáva zo svojho rozpočtu. K tomuto by mala smerovať diskusia. Keď nie je ani pol písmenka k tomu, tak ťažko sa tu budeme na zastupiteľstve alebo na komisii k tomu poslanci spisovať. Pozmeňujúci návrh je stiahnuť tento bod a prerokovať to na komisii po tom ako úrad predloží nejaké podklady. Ďakujem.

p. Grega, starosta MČ: Pán Bilčak sa k tomu vyjadrí. My sme v podstate dostali na pripomienkovanie štatút mesta. My to máme len pripomienkovať. My nemôžeme ísť do detailov, drobných vecí. Veď tam tie veci vôbec nie sú. My chceme docieliť, aby tam bolo zakotvené, že tam budú kompetencie mestských častí aj s peniazmi. To je už vedľajšie, že koľko to je peňazí, aby my sme vedeli. Aby vôbec to tam bolo zakotvené. 

p. Bilčak, vedúci oddelenia právneho a personálneho: Presne pani Blaškovičová to vystihla do detailu, tak ako to bolo myslené, tá informatívna správa. My sme chceli získať len čas na to, aby sme sa mohli k tomu štatútu zodpovedne vyjadriť, lebo keď som vám ten materiál posielal, ja som ešte nebol s ním oboznámený. Trvalo mi minimálne týždeň, aby som sa do toho aspoň trošku do toho dostal a vedel k tomu zaujať nejaké stanovisko. Len zastupiteľstvo asi nie je vhodná pôda na to, aby sme vedeli rozobrať, ktoré kompetencie chceme posilniť, ako to chceme financovať, ako to chceme ďalej riešiť. Či chceme byť do budúcna cestným správnym orgánom, či chceme byť stavebným úradom, či chceme spravovať chodníky, atď.? A tento návrh by mal byť prejednaný v komisii. Hlavne si treba uvedomiť. Ja som komunikoval v tejto veci aj s odbornými útvarmi mesta. Oni mi to povedali na rovinu, že pokiaľ to bude chcieť len mestská časť Košice-Staré Mesto, nemá veľkú šancu uspieť. Preto je snahou našej mestskej časti dohodnúť sa s veľkými mestskými časťami na nejakom spoločnom postupe a proste tlačiť cez radu starostov, že nejaký jednotný postup, čo by mestské časti ako celok chceli zmeniť. Samotná mestská časť, ak sa budeme baviť, že Staré Mesto by chcelo to, Západ chce to, tak sa ďalej nepohneme. Preto my by sme chceli, jednak na úrovni odborných orgánov, jednak na úrovni komisií, dôjsť k nejakému konsenzu, aký je spoločný návrh mestských častí k tomu, aby sme sa dopracovali. Tá informatívna správa nás k ničomu nezaväzuje, len sa berie na vedomie a odporúča jednotlivým predsedom komisií, aby sa tým materiálom zaoberali v danej lehote. To, či budú, je samozrejme na ich rozhodnutí, len štatút je základný rámcový dokument mesta, ktorý delí kompetencie, preto si vyžaduje dostatok času. Ja len doplním, že ten štatút, tak ako bol pripravený z mesta, je úplne prekopaný oproti pôvodnému štatútu. Nedá sa ani urobiť nejaká komparácia, aby som vám vedel dať ja na papieri, že toto sa mení, toto nemení. Je úplne zmenený. Úplne zmenená filozofia. V podstate mesto ako keby odtiaľ vypadlo. To, čo im originálne chodí, prenesený výkon štátnej správy už tam nie je riešený. Riešia len mestské časti a teraz je pravá chvíľa na to, povedať si, že ešte v tejto oblasti to chceme robiť tak, toto je zlé a toto chceme robiť inak. Len vhodnejšia pôda bude určite na komisii ako dnes na zastupiteľstve. Chcel som informovať, že úrad podnikol kroky v tom smere, že sme požiadali o predĺženie termínu, aby sme sa mohli vyjadriť, ale ja zastávam názor, že zodpovedne sa k tomu vyjadrí až najbližšie zastupiteľstvo podľa konkrétnych návrhov úradu a príslušných komisií. Ďakujem. 

p. Grega, starosta MČ: Možno by mala byť nejaká, neviem, či by sme si mali sadnúť, a nie že finančná komisia. Tak ako sme boli niekedy v Löfflerovej vile, tak by sme si mali sadnúť neoficiálne a povedať si, chceme toto zobrať alebo toto. Ja by som to asi najviac videl, keby sme mali tú správu mestských komunikácií a trebárs tú zeleň. Viete, na jednej strane je to potom taký meč Damoklov, ktorý bude nad nami visieť. Teraz na jednej strane veľa vecí sa neurobí, nedarí sa, ale stále môžeme povedať, však to mesto, to nie my. Potom to už bude len na nás. Na druhej strane, keď to dokážeme, a my by sme to chceli dokázať, uvidí sa, že to vlastne len treba chcieť a treba to robiť. Tam by to malo byť jednoduché, že dobre, tak chceme správu mestskej zelene s prislúchajúcimi financiami, ktoré sú v danom roku vyčlenené pre tú mestskú časť. Viac nám nikto nedá a budeme musieť hospodáriť s tým, čo máme. Možno zistíme, že sa to fakt nedá za tie peniaze. My to teraz nevieme, lebo teraz skôr oni sa vyhovárajú, my nadávame na nich atď. A tá ďalšia vec, tá správa mestských komunikácií, to tiež by bolo zaujímavé. Docieliť to, aby sme minimálne polovicu z tých letných záhrad mali my. Veď je to u nás, aj psy, ale toto je u nás, je to na našom území. Keď je nejaký problém a my nemáme žiaden nástroj, nevieme robiť. Keď sa robia vianočné trhy, veď to je tiež absurdné. Prečo nemáme my? Je to u nás. Prečo nemáme z toho? Iné mestské časti si robia svoje. Môžeme si aj my sami vymyslieť o nejakú ulicu inde. Viete, takto to ide postupne a vlastne my na našom území ... . Veď to je smiešne, že chceme robiť kultúrne leto a musíme žiadať správu mestských komunikácií o zaujatie verejného priestranstva. Veď to sú úplne absurdné veci. To by mali oni nás žiadať. 

p. Rácz, poslanec MČ. Faktická poznámka: Ja som tiež ten materiál prezrel. Ďakujem pánovi doktorovi, že poslal vysvetlenia. Možno je to prepracované. Zásadné veci, ktoré sa nás týkajú, tam nevidím. To je môj problém, možno že sa mýlim. Dnes som sa s úžasom dozvedel, že tých 1 200 staromestských psov platia svoje platby pani Lenártovej a pánovi Rašimu. Toto je choré. Takže ja nebudem o tom diskutovať. Naša diskusia tiež len ohrieva tu vzduch a k ničomu nevedie. Prepáčte. Takže ja dávam návrh na uznesenie. Namiesto prvého bodu, že berieme na vedomie. My to neberme na vedomie. Ja predkladám, že mestská časť nesúhlasí s predloženou pracovnou verziou Štatútu mesta Košice z toho dôvodu, že nerieši oprávnené kompetencie mestských častí. 

p. Grega, starosta MČ: No, len mali by sme dať niečo, čo chceme my. 

p. Djordjevič, poslanec MČ. Faktická poznámka: Asi prvýkrát za dva roky dávam návrh na ukončenie diskusie, aby sa nejaké uznesenia prijali alebo neprijali. 

p. Grega, starosta MČ: Tí, ktorí sú tam, chcú diskutovať? 

p. Roland, poslanec MČ: Ja som sa tam prihlásil ako faktická pripomienka, lebo zhruba asi 20 minút čakám na možnosť medzi faktickými pripomienkami vystúpiť. 

p. Grega, starosta MČ: Prepáčte. Ešte ten procedurálny návrh ukončiť diskusiu po prihlásených. Môžu sa odhlásiť, keď chcú, ale po nich aby sme skončili diskusiu. Kto je ZA? 

Hlasovanie č. 28: za – 9, proti – 2, zdržalo sa – 0, nehlasovalo – 1

p. Grega, starosta MČ: Po prihlásených končíme diskusiu.

p. Roland, poslanec MČ: Chcem sa vyjadrovať k veciam, o ktorých rozprávame tu celé dva roky. Štatút mesta Košice, aj keď je to štatút mesta, je podľa mňa najdôležitejšia vec, o ktorej máme jednať v priebehu dvoch rokov, aj keď to nie je náš štatút, pretože sa nás bytostne dotýka. Podľa toho si myslím, že musí byť u nás v každom ohľade na prvom mieste. Toľko to asi úvodom. Súhlasím aj s tým listom, ktorý mal ísť alebo už išiel na mesto v tom zmysle, že treba zvolať starostov, diskutovať, atď. Teraz ale ja chcem hovoriť o nás. Súhlasím aj s pánom profesorom Ráczom, že nemusíme súhlasiť so štatútom, ale podľa mňa tým celkom nevyriešime problém, pretože ten štatút sa bude prijímať a ide len o to, do akej miery my do neho zasiahneme. A aby sme do toho mohli zasiahnuť, tak musíme vlastne my skutočne mať jeden jasný prehľad našich kompetencií a ich finančného krytia. To sú tie komunikácie a neviem čo všetko. Ďalej, jasný prehľad kompetencií a prípadného finančného krytia podľa budúceho štatútu. Až potom môžeme o tom debatovať. Ja si myslím, že k tomu by malo byť zvolané, po predchádzajúcich diskusiách, komisiách a pod., mimoriadne zastupiteľstvo a zaujať k tomu nejaké stanovisko. To je proste môj názor. Prečo to hovorím? Lebo radšej chcime menej, než viac, ale dajme do poriadku aspoň to, čím sa trápime tuná nie dva roky, ale dlhé roky a ostane to v novom štatúte ďalších desať rokov. 

p. Süli, starosta MČ: Chcem len toľko povedať. Určite sa k tomu stretneme. Ja som dostal od pána doktora tú verziu komplet. Prečítal som. Tam o kompetenciách reč nie je. Je to dosť všeobecný štatút. Nebudem teraz hovoriť, čo všetko tam je a čo všetko tam nie je. Chcel by som požiadať pán prednosta teba, aby ste tu na úrade sadli a povedali, ktoré kompetencie viete urobiť, viete vy zobrať ako kompetenciu a ustrážiť. Čo sa týka toho štatútu, určite sa k tomu stretneme. Mali by sme sa stretnúť. Ja osobne aj komisiu som ochotný zvolať, alebo zvolať aj kultúrnu a finančnú, tie dve komisie zvolať a povedať si k tomu čo urobiť. Ale do štatútu sa musíme dať spoločne. Spoločne musíme dať jednu vec. Samostatná kapitola štatútu je kompetencia mestských častí. My sme chceli také kompetencie onoho času, ale niektoré mestské časti to chceli zobrať, niektoré nechceli zobrať a tak vzniklo to, že mesto povedalo, že dáme, ale nedáme peniaze. Ja by som bol toho názoru, že ktoré viete vy postrážiť z úradu, pán starosta, akú predstavu asi máte a do štatútu samostatnú kapitolu dať kompetencie mestských častí. A tam už dopredu dávam do diskusie tému, že mestské časti tieto kompetencie môžu zobrať, ale nemusia to zobrať. Ale musia byť, že keď my môžeme a chceme to prevziať, mohli sme to prevziať. Inak to asi nepôjde. Čo sa týka kompetencií, rozhodne by som zobral tieto kompetencie správneho cestného orgánu, lebo cesty, chodníky a tie veci, ktoré nie sú vôbec riešené nijakým spôsobom, to je strašné. Čo sa týka toho, beda tomu, kto by nedodržal termíny prekopávok a nedal by dohromady tie veci, ktoré majú byť. Ja by som prijal aj všeobecne záväzné nariadenie s tvrdými sankciami proti vodárňam a všetkým tým organizáciám, ktoré urobia prekopávku, nechajú za sebou spúšť, a nie rok dva. Skúste zájsť na Grešákovu 8 a 10. Tam je chodník nedokončený. Do polovičky je vyasfaltovaný, niekto to vykopal a potom už asfalt došiel, a potom za nami potopa. Minimálne desať rokov je tomu tak. Nič sa s tým nedeje. Ja píšem primátorovi, píšem vodárňam. Pán Hreha ma napadol, že kazím dobré meno podniku. Namiesto toho, že by dvihol nohy a išiel sa pozrieť na prekopávky. Rozhodne tieto veci by ste tam mali dať. Ale tak, že my by sme tu prijali sankcie, všeobecne záväzné nariadenie a beda tomu, kto by to nedodržal. Boli by aj peniaze. Verte mi. 

p. Djordjevič, poslanec MČ. Faktická poznámka: Keby sme prijali hocijaké všeobecne záväzné nariadenie, ktoré je v rozpore so Štatútom mesta Košice, ktoré je nadriadeným v tomto, by bolo neprípustné a hneď by napadol prokurátor. Ja len chcem toľko k tomu povedať, že je to fajn, že tu hovoríme o zasadnutí oboch komisií, o desiatkach hodín rokovaní, ale v konečnom dôsledku bude o tom rozhodovať mestské zastupiteľstvo. Myslím si, že kvôli tomu, aby my sme zvolávali naše staromestské zastupiteľstvo k niečomu, na čom sa uznesieme, kľudne stačí urobiť, ja sa prikláňam k tomu názoru, že žiadne mimoriadne, mimoriadne už ani neexistujú po novom. Urobiť pracovnú poradu, poveriť starostu, urobiť výstup z tej porady, kde bude odborník, právnik. Môžeme tam prizvať hocikoho, občiansku odbornú verejnosť a pán starosta na mestskom zastupiteľstve jedine tak vie presadiť nejakú zmenu. Ale naše mimoriadne zastupiteľstvo nemá žiadny efekt, žiadnu výpovednú lehotu. Zbytočne sa tu len oberáme o čas.

p. Grega, starosta MČ: Upozorňovali ste pán Bilčak, myslím si, že by bolo treba pripraviť aj zmenu nášho rokovacieho poriadku, aby potom, keď ukončíme diskusiu, aby už tam nemohli byť ani faktické poznámky, lebo takto zase môžeme preťahovať zase o hodinu. Myslím si, že bude taká zhoda u všetkých, keď to tak dáme? Dobre.

p. Trnka, poslanec MČ: Ja si myslím, že po ukončení diskusie už ani faktické sa nedajú dávať. Môžu? Dobre, ale ty si navrhol ukončenie diskusie, ale dobre. To len tak na okraj. Ja len, aby sa nezabudlo. Na to rokovanie komisie alebo nejaké rokovanie poslancov ja dávam takú požiadavku, aby úrad spracoval zoznam všetkých potenciálnych kompetencií, aj s nejakým vyčíslením, že sa to zistí niekde na magistráte koľko dávajú na meter štvorcový cesty, na meter štvorcový chodníka, meter štvorcový trávnika atď. Aby sme vedeli aj o sumách sa baviť, aby to nebolo zase to stretnutie, že si porozprávame dačo a nebudeme vedieť ani čísla, súvislostí atď. Súhlasím s tým, aby potom bolo zastupiteľstvo, aby sa to odsúhlasilo. Samozrejme, na meste to budú schvaľovať, ale vždy to má väčšiu váhu, ak sa to odsúhlasí na zastupiteľstve, lebo na to stretnutie nemusia prísť všetci atď. Veď vieme ako to je. Určite to bude najlepšie urobiť takto. Čiže urobiť to stretnutie, mať tam podklady a potom to odsúhlasiť na zastupiteľstve, pretože fakt ide o veľmi závažnú tému, ktorá sa dotýka vlastne takmer každého bodu potom aj v budúcnosti, o ktorom tu rokujeme. 

p. Hanesz, poslanec MČ a člen návrhovej komisie: Budem teraz čítať pozmeňujúci návrh. Znenie: V prípade, že dôjde k predĺženiu termínu na pripomienkovanie a aj nezávisle na jeho predĺžení, je potrebné urýchlene vyhotoviť prehľad kompetencií Starého Mesta a ich finančné krytie v predchádzajúcich rokoch a porovnať s kompetenciami  v novom Štatúte mesta Košice. Následne zvolať mimoriadne zasadnutie zastupiteľstva k tejto problematike. 

p. Grega, starosta MČ: Prosím hlasujte.

Hlasovanie č. 29: za – 8, proti – 0, zdržalo sa – 4, nehlasovalo – 0

p. Grega, starosta MČ: Návrh bol schválený.

p. Hanesz, poslanec MČ a člen návrhovej komisie: Máme tu ďalší pozmeňujúci návrh poslanca Rácza. To čo sme pred chvíľou schválili, to by malo patriť do druhé bodu. Teraz k prvému bodu je pozmeňujúci návrh v znení: Miestne zastupiteľstvo mestskej časti Košice-Staré Mesto nesúhlasí s pracovnou verziou Štatútu mesta Košice, pretože nerieši oprávnené kompetencie mestskej časti.

p. Grega, starosta MČ: Prosím hlasujte.

Hlasovanie č. 30: za – 8, proti – 0, zdržalo sa – 4, nehlasovalo – 0

p. Grega, starosta MČ: Návrh bol schválený.

p. Hanesz, poslanec MČ a člen návrhovej komisie: Prečítam pôvodný návrh na uznesenie podľa bodu 2/. Miestne zastupiteľstvo mestskej časti Košice-Staré Mesto odporúča predsedom príslušných komisií pri Miestnom zastupiteľstve mestskej časti Košice-Staré Mesto prerokovať pracovnú verziu Štatútu mesta Košice najneskôr do 30 dní od platnosti uznesenia, so zameraním na možnosť posilnenia postavenia a kompetencií mestských častí. 

p. Grega, starosta MČ: Prosím hlasujte.

Hlasovanie č. 31: za – 11, proti – 0, zdržalo sa – 1, nehlasovalo – 0

p. Grega, starosta MČ: Bolo to schválené.

BOD č. 20
Návrh zmluvy s Literárnou spoločnosťou Pravé orechové.

p. Grega, starosta MČ: Otváram rozpravu. 

p. Süli, poslanec MČ: Chcem sa spýtať. Máme to v rozpočte alebo nemáme? Keď nemáme, prečo chceme dodatočne podpísať jednu zmluvu, keď nerobíme zmenu rozpočtu? Myslím si, že zase sa zaviazujeme kúpiť neviem koľko, 1 900 kníh, neviem síce na čo. Poviem vám pravdu, ako predseda finančnej komisie nemôžem súhlasiť, lebo ani v komisii sme to nemali a ani peniaze v rozpočte na to vyčlenené nemáme. To je cez 5 100 eur. Na druhej strane, chcem vás všetkých upozorniť, že ste neodsúhlasili všeobecne záväzné nariadenie o zvýšenie sadzieb na trhu. Teda príjem žiadny, ale výdaj ďalší mínus 5 100 eur. To je čo za spôsob? Čí „kšeft“?

p. Till, prednosta miestneho úradu. Faktická poznámka: Súhlasím s tým, čo hovorí predseda finančnej komisie. Materiály, ktoré idú do zastupiteľstva, by mali mať, každý projekt, finančné krytie. Toto finančné krytie nemá. Druhá vec. Aj tá zmluva, ktorá tu je, mala by prejsť pripomienkovaným konaním našich právnikov, kontrolóra, právnika, až následne môže ju podpísať pán starosta. Ani toto tu nie je dodržané. 

p. Djordjevič, poslanec MČ. Faktická poznámka: Komisia sa tým zaoberá asi rok. Vedeli aké sú, keby ste čítali aj dôvodovú správu, klady tohto. Naša mestská časť v podstate nemá, okrem jedného odznaku, nič, čo by mohla dať ako prezent. My tu organizujeme obrovské súťaže, kde sú stovky zúčastnených, desiatky víťazov. V prvom rade. Veľmi potrebujeme také niečo. Po druhé. Bude sa to písať istý čas. Odmena je až po dodaní, čiže tohto rozpočtu sa to netýka, roku 2017, lebo oni majú rok na to, aby tie poviedky spracovali. Takže finančné krytie, už som odpovedal, toho roku sa netýka. A nie je to žiaden „kšeft“. Normálne tu prišli, oslovili, trikrát boli na našej komisii. Poobracali sme ich tam. Nikto z nás ich ani nepozná. Aspoň za seba. Prvýkrát som ich videl. Čiže takéto poznámky, že čí „kšeft“ je to, by som poprosil, aby ste si odpustili, lebo je to také scestné trochu.

p. Lasky, poslanec MČ. Faktická poznámka: Chcel by som sa ešte raz opýtať pána prednostu k týmto závažným veciam, k tomuto materiálu, že nie sú splnené podmienky. Prípadne keby pán starosta nám mohol povedať alebo pán prednosta, to je jedno, lebo v takom prípade by tento materiál mať byť stiahnutý, keď nie sú splnené tie podmienky. Ďakujem.

p. Till, prednosta miestneho úradu: Odporúčam stiahnuť ten materiál z dôvodu, ktorý som vymenoval, že nemá finančné krytie v tomto rozpočte. Keď sa bude aj platba platiť v roku 2018, tak to sa musí riešiť v rozpočte v roku 2018, nie teraz. A táto zmluva, ktorá tu je, ktorú odporúča zastupiteľstvo schváliť starostovi, nie je pripomienkovaná ani kontrolórom, ani právnikom. 
p. Grega, starosta MČ: Môžem poprosiť pán Petrovčik, lebo neviem ako to je.

p. Petrovčik, poslanec MČ. Faktická poznámka: Ako predkladateľ by som povedal pár viet k tomu. My sme na komisii riešili už takmer rok túto tému. Čiže ja chcem poprosiť tu sediacich prítomných kolegov poslancov. Nehľadajme ako sa veci nedajú, ale hľadajme ako sa veci dajú. To znamená, zase tu  počúvame prečo túto zmluvu neschváliť, prerušiť rokovanie o tomto bode, neviem, rôzne iné takéto pochody. Ja si myslím, že ako predseda komisie si za touto zmluvou a týmto projektom stojím. My sme to prejednali x krát, nie raz, na našej príslušnej komisii. Myslím si, že pre takúto mestskú časť ako je mestská časť Košice-Staré Mesto je hanbou, ešte raz opakujem hanbou, nemať proste žiaden suvenír, žiaden nejaký darček, či už v súvislosti s nejakými kultúrnymi, športovými akciami, žiaden reprezentačný materiál za mestskú časť. To znamená, toto je jedna z foriem ako sa môžeme prezentovať, ako môžeme propagovať našu mestskú časť. Myslím si, že nejedná sa o takúto sumu, ktorá by stála teraz tu za nejakú polemiku kedy, v ktorom roku. Jasné, že je to budúci rok. Má to byť v rozpočte v roku 2018. Tam to aj bude. Teraz ide o to, či to chceme a či ideme do toho. My sme sa na príslušnej komisii zhodli, že to chceme. Dali sme návrh akou formou, v akom počte, v akom náklade, za akú cenu. Teraz ja tu s úžasom počúvam ako sa tu hľadajú rôzne prekážky ako to neurobiť. Takže zvážte, vážení poslanci, či tu budeme naďalej dlhodobo mestská časť, ktorá nemá, s prepáčením, jedno pero, jednu igelitku s vlastným logom alebo sa trošku posunieme ďalej. Ďakujem.

p. Grega, starosta MČ: Chcem len toľko povedať, že v podstate oni píšu o rôznych mestských častiach, o rôznych obciach, mestách. Dokonca aj v Čechách. Keď sme boli raz na tom rokovaní, tak ja neviem, či vôbec ešte budú chcieť, pretože sa mi zdá, že už aj oni sú z toho trošku unavení a ich to uráža, že ... . Je to tak. Chcel by som povedať, že ja nevidím problém, keď sa niečo schváli a tie financie budú proste buď na budúci rok alebo budú aj teraz. Veď keď budeme dobre hospodáriť, veď od toho sme tu, aby sme dobre hospodárili a našli tie financie. A potom tu môžete povedať áno alebo nie, ale nie, že vlastne tých ľudí ťaháme za nos. Už neviem ktorý krát tam boli. 

p. Süli, poslanec MČ. Faktická poznámka: Nechcel by som tu kaziť nikomu nejaký dojem a vytváranie dojmu, ale sluší sa povedať jednu vec. A chcem to povedať každému poslancovi, ktorý príde s iniciatívnym návrhom, že keď predloží nejaký projekt do zastupiteľstva, nech láskavo predloží aj finančné krytie alebo aké to budú náklady. Ja vám poviem pravdu, tento projekt vo finančnej komisii vôbec nebol, ale nároky sú na 5 100 eur minimálne. Nič proti tomu nemám, ale prosím vás pekne. Na jednej strane, keď urobíme projekt, treba povedať, že keď dobre hospodárime, mohli by sme k tomu dať aj peniaze, ale nie celkom dobre hospodárime. To je ten problém, lebo chceme ťahať peniaze, ale pritom na druhej strane sme veľmi zdržanliví, keď chceme len o 10 eur jeden stôl zvýšiť o 30 centov na trhovisku, ale toto neprejde. Ja by som prosil. Každý jeden projekt, ktorý tu vznikne a bude mať nároky voči rozpočtu, aby bol predložený do finančnej komisie. Rozdiskutujeme to tam a povieme kedy bude čerpané, akým spôsobom vieme to urobiť. Ale my sme urobili jeden programový rozpočet mestskej časti na ktoré roky, 2016 až 2018? Bez toho to nejde. A ja zo zásady, principiálne, nemôžem s tým ako osoba súhlasiť, že tu strieľame od pol pása ako kovboj Jimmy. Urobme toto, kryme a hanbime sa, že nemáme, máme. Niekoľko súťaží tu bolo robených aj za minulého volebného obdobia. Dostali diplomy. A vám poviem pravdu, prečo, keď už sme pritom, prečo chceme silou mocou natlačiť ako cenu túto publikáciu niekomu. Prečo nedáme knižnú poukážku, nech podľa svojho výberu v niektorom kníhkupectve si kúpia deti, ktoré vyhrajú knihy. Toto sa mi nejako neľúbi, ale to je moja vec.

p. Grega, starosta MČ: Ja to nechcem ani obhajovať, ale na druhej strane si myslím, že nie je zlé, keď dáme niekomu ako cenu knižku, ktorá sa dotýka nejakej historickej udalosti alebo nejakého príbehu v našej mestskej časti. Neviem, či ste čítali niečo, pán poslanec. Ja som si prečítal asi päť z rôznych obcí a sú to zaujímavé príbehy. Môžem pán predseda? Nestiahnete to? Len sa pýtam, lebo vidím, že je tu veľa ľudí prihlásených, máme veľa bodov, aby sme sa tu zase zamotávali, aby tu každý bol obviňovaný z niečoho. Len tak sa pýtam. A dať to do finančnej komisie, nech finančná komisia to prerokuje a nech zapracujú.

p. Trnka, poslanec MČ. Faktická poznámka: Na komisii kultúry sme to niekoľkokrát rozoberali. Nechcem sa k tomu vracať, už tu viacerí spomínali. Dokonca sa mi marí, že aj je takéto uznesenie, že komisia žiada vyčleniť finančné prostriedky. Má to byť v budúcom roku, myslím tá realizácia, to finančné plnenie, čiže ja to napríklad chápem, tak, že tie peniaze sú v roku 2018 vyčlenené napríklad v chode úrade. Tam sú myslím aj na marketingové účely, taká položka. Neviem, v akej výške, ale keďže bol rozpočet schválený, ja to napríklad chápem tak, že finančné krytie je. Áno, nerokovali sme o konkrétnej položke na finančnej komisii. To si môžeme potom tam vydiskutovať ešte, či sa to nejakým spôsobom vyčlení tá špeciálna položka. Ja som dával na finančnej komisii raz aj dokonca taký návrh, aby sa to podrobnejšie dávalo, podrobnejšie rozpísalo. Podľa mňa nie je problém v tomto. 

p. Rácz, poslanec MČ. Faktická poznámka: Plne chápem aj poslanca Süliho, že sme urobili chybu, že sme to finančné krytie neprejednali, že sme vo veľkom probléme. Ja budem hlasovať tak ako budem hlasovať. Som už rozhodnutý. Len jedno absolútne nerozumiem. Však tento materiál predkladá pán starosta Grega. Má tam svoj podpis. No dobre, potom nemalo to byť predložené a malo by to byť zastavené tam, že nepredkladáme na dnešné zasadnutie, lebo nebolo prerokované v tomto ... . Len strácame čas. 

p. Lasky, poslanec MČ. Faktická poznámka: Poprosím vás, vážené kolegyne, kolegovia, vážený pán Petrovčik. Ja nemám nič proti tomu. Skutočne hovorím. Súhlasím s vami, čo ste všetko povedali, že potrebujeme také niečo, má to byť urobené. Pekne vás poprosím. Nepozerajte sa s úžasom na nás, že my tu o niečom rozprávame, lebo všetci tratíme tento čas. Zase 30 minút už rozprávame o nejakých knihách, ktoré povedzme sú potrebné. Ale ja vám poviem, pán Petrovčik, ja sa s úžasom dívam, že takto predložený materiál prišiel tu na zastupiteľstvo, ktorý nebol vo finančnej komisii. Pán prednosta povedal to, čo povedal k tomuto materiálu, že nie je dobre urobený. Možno povie k tomu aj pán kontrolór. A tratíme tu 30 minút ohľadom knižiek, ktoré sa môžu kúpiť, pôjdu do rozpočtu. Nikto tu nie je blbý z nás poslancov, že také niečo nepodporíme. Ja si myslím, že všeobecne to podporíme všetci. Ja mám knihy veľmi rád, ale neobviňujme sa navzájom, poďme to urobiť tak ako sa to má. 

p. Petrovčik, poslanec MČ. Faktická poznámka: Pán Lasky, nemýľme si dojmy s pojmami. Ja nie som zodpovedný za to, že je to takto predložené. Som autor, predkladateľ, ale tu je niekto zodpovedný za to, že má preveriť, či to má všetky náležitosti, ktoré to má mať. To znamená, že teraz tu zbytočne budeme teraz ukazovať si prstom kto je za čo zodpovedný. To je po prvé. Po druhé. Dávam návrh. Uzatvorme diskusiu a poďme hlasovať. Na čo sa o tom baviť? Do večera tu ešte nájdeme päť zádrheľov, ktoré to akože má. Buď to chceme, alebo to nechceme. Poďme o tom hlasovať a poďme ďalej. 

p. Roland, poslanec MČ: Po týchto mojich skúsenostiach deklarujem, že vždy sa budem hlásiť ako faktická pripomienka, nikdy nie ako diskutujúci, lebo viem, že potom sa diskutuje donekonečna. Človek nepovie, čo chce povedať. Okrem toho, z iných jednaní mám ten dojem, že faktická pripomienka znamená to, že mám faktickú pripomienku k diskutujúcim, a nie čo si chcem rozprávať. No a teraz k tomu. Svojho času som dokonca písomnej forme predložil určité stanovisko, moje osobné, k danej záležitosti na komisiu. Niekde možno si ten papier aj nájdete. Pozitívne som hodnotil, že nejaký takýto materiál, takéhoto druhu, by mal byť. Mal som tam  niekoľko pripomienok a poznámok. Tí, ktorí tam boli. Konštatujem, že ja nevidím, aby hociktorá z mojich pripomienok a poznámok bola nejakým spôsobom zohľadnená. Teraz, aby ste vedeli. Nejdem rozoberať to, ale príklad som povedal. Tu sa jedná o literárne dielo, poviedky. Povedal som, že mal by tu byť určitý garant z našich radov, aby to malo určitú úroveň, pretože tá spoločnosť proste chrlí poviedky. Asi má veľmi plodných autorov. Padla napríklad reč na pani poslankyňu Blaškovičovú, ktorá má niečo s umením dokopy a vedela by niektoré veci aj trošku posúdiť atď. A vyzeralo to tak, že ja som proti tejto celej akcii. Nie som proti. Myslím, že má to mať nejaké náležitosti, ako materiál ekonomický, aj ako materiál literárny a umelecký. To je môj názor. Ďakujem.

p. Petrovčik, poslanec MČ. Faktická poznámka: Dal som procedurálny návrh na ukončenie diskusie a nebolo to vyslyšané. Tak len aby sa neporušoval rokovací poriadok.

p. Grega, starosta MČ: Prosím hlasujte.

Hlasovanie č. 32: za – 9, proti – 1, zdržalo sa – 1, nehlasovalo – 1

p. Grega, starosta MČ: Bolo to schválené. Tak ešte dôjdu tí, ktorí sú prihlásení. 

p. Süli, poslanec MČ. Faktická poznámka: Chcem vás upozorniť na jednu vec. Tu sa rozprávame o tom, že realizácia má byť v roku 2018. Prečítajte prosím pekne zmluvu a dôvodovú správu a povedzte mi. Kde je to napísané? Nikde. Aj tak, ale napíšme to jasne, prosím. Čudujem sa jednej veci, že pán poslanec Petrovčik je členom finančnej komisie a tam ani náhodou ste sa neobjavili. Ďalšia vec, ktorú chcem povedať. Tu neprejednávame, prosím, rozpočet mestskej časti na rok 2018. Hovoríme teraz o súčasnom probléme. Keď budeme hovoriť o rozpočte 2018, táto zmluva má tam miesto. Skôr nie. 

p. Hanesz, poslanec MČ: Ja už asi nič nové nepoviem. Každopádne ja tiež zastávam ten názor, že keď nemá finančné krytie, tento projekt nemôže byť. Ja ho nepodporím. Nie preto, že by som nechcel mať takú knihu. Keď sa to riadne pripraví, tak určite podporím, aby sme mali vhodnú knihu, ktorá reprezentuje našu mestskú časť. Zároveň ale chcem podotknúť. Pán Roland presne povedal v tej časti, že treba posúdiť aj literárnu kvalitu. Keď táto spoločnosť má skúsenosti, tak predpokladáme síce, že vie odovzdať kvalitný materiál, ale práve v tej zmluve to tam nie je ani sformulované. Tu by sme, na základe tej zmluvy, mali vyplatiť 2 200 eur po odovzdaní rukopisu. Tak to tak nebýva. Ja som sa už uchádzal o vydanie knihy a vždy dopredu pýtajú rukopis, aby vedeli posúdiť odborne. Keď je dobrý, tak vtedy až vlastne ten projekt vyhráva. Takže na to by sme si mali dávať pozor aj v budúcnosti. 

p. Grega, starosta MČ: Ja len dve veci poviem, že čo sa týka toho posudzovania. Naozaj, renomovaní autori, ktorí ..., oni nevzišli z nejakej súťaže, oni si nevymysleli, že niečo vydajú, ale sú 15 rokov na trhu. Získali spústu ocenení. Ja už sa hanbím, lebo toto aj ľudia pozerajú a keď sa to k niekomu dostane, tak neviem čo mám rozprávať tým ľuďom. Je to proste autorské dielo. Ak ho niekto urobí, tak snáď ho nebudeme ... . Nikto z vás, čo tu sedíte, nemá na to ani školu, ani prax, aby to posudzoval. Možno by som si to ja mohol prisúdiť, lebo mám na to školu, ale nezoberiem si to, pretože už dvanásť rokov robím niečo úplne iné, čo by som asi ani nemal robiť. Už si to uvedomujem, lebo to sa nedá ani scénar napísať dopredu, ani to zrežírovať. Tá druhá vec. Veď naozaj. V čom je problém, keď sa to teraz schváli a nie je to v rozpočte? Tie financie sa schvália predsa na budúci rok. Tu ide o vôľu, že chceme. Na budúci rok sa to zapracuje do rozpočtu a ten termín je 10 mesiacov, čiže oni za tých 10 mesiacov to môžu napísať, vytvoriť a na budúci rok už tá knižka môže byť hotová. Teraz, keď sa to neurobí, schváli sa to až niekedy v decembri alebo v januári, tak sa bude čakať ďalších ... . Možno ani nebude hotová, ani vy si ju nebudete môcť prečítať. Tí, ktorí ste ju schválili, lebo sa bude končiť volebné obdobie. 

p. Djordjevič, poslanec MČ. Faktická poznámka: Keď bavíme o posudzovaní kvality, tak sa budeme tak zamotávať, že my potom podľa toho čo vy hovoríte, tak si objednáme koncert, otvorenie Staromestského kultúrneho leta a potom budete chcieť nejakého hudobného kritika, ktorý by vyhodnotil, či sa mu tá pesnička páčila a keď sa páčila, tak vtedy ju zaplatíme. To tak vážení nefunguje. Buď berieme na vedomie renomovanosť, odporúčania, toho čo máme predložené, áno-nie. Čo sa týka rozpočtu. Teraz prídeme, bavíme sa o rozpočte 2018. V 2018-tom poviete, že nemáme sa tým zaoberať, lebo to bude v roku 2019. My tu dajme kľudne aj do podmienky uznesenia, že finančné plnenie nebude v roku 2017. Kľudne to tam napíšme. Naozaj, už 40 minút to je a bavíme sa tu o tom, že ..., ani neviem už o čom.

p. Grega, starosta MČ: Katarína, máme ešte nejaký výtlačok? Chcem sa teraz naozaj opýtať. Kto z vás si prečítal aký majú štýl a aké to je? Fakt si to prečítajte. Ja som si na chalupe prečítal naraz, na jedno čítanie, lebo fakt sú to zaujímavé príbehy. Sú krátke, nemusíte to vkuse čítať. 

p. Blaškovičová, poslankyňa MČ: Fakt ma mrzí, že som o tejto iniciatíve vôbec netušila. Ja som bola krstná mama dvoch knižiek spoločnosti Pravé orechové. Poznám osobne Slava Szaba. Poznám osobne prispievateľov do týchto poviedkových knižiek. V rámci EHMK, Terra Incognita vydali množstvo, myslím štyri alebo päť tých knižiek, o jednotlivých obciach v okolí Košíc. Ja to zaujímavé čítanie. Je to čítanie v podstate pre všetkých, od detí až po staršiu vekovú kategóriu. Je to s ilustráciami. Sú to ľudia odtiaľto. Píšu mnohokrát v nárečí, ale hlavne sú to veci, ktoré sa nás týkajú, sú nám blízke, je to populárna téma. Naozaj si myslím, že je fajn, že niečo takého to vznikne. Čo ma teda mrzí, je to, že sa ku mne tá informácia nedostala a že sa tu musíme o tom takto baviť. Úplne jednoducho sa to dá pripraviť, keď sa do toho uznesenia odporúča starostovi podpísať zmluvu s Literárnou spoločnosťou Pravé orechové na prípravu a realizáciu poviedkovej knihy o Starom Meste v rozsahu takom, ako je tam v zmluve a dopracovať zmluvu v súčinnosti s právnym oddelením mestskej časti. Realizácia a vydanie knihy v roku 2018. Hotovo. Všetci to chceme, sme krytí, starosta to podpíše, zmluva sa pripraví. Rámcový rozpočet ešte tam môžeme dať. Rámcový rozpočet toho vydania a publikácie bude 2 210 alebo v roku 2018. Oni vedia, že bude zmluva, že môžu písať. Naozaj si myslím, že sa budú tie poviedky páčiť všetkým nám. Možno nie každá, pretože to píšu rôzni autori a nepíšu to úplne rovnakým štýlom, ale to je na tom zábavné. Ja som všetkými desiatimi za to, aby sme to urobili. Keby sme si toto povedali na začiatku, nemuseli sme tu byť hodinu. Takže ak súhlasíte, ja to skúsim rýchlo nahodiť a takéto uznesenie, myslím si, že je prijateľné. 

p. Djordjevič, poslanec MČ. Faktická poznámka: Zbytočne sa bavíme na finančné krytie pre tento rok, keď tento rok nebudeme platiť nič. My sme sa bavili aj na komisii, že ušetríme stovky eur hneď prvý rok za ceny, lebo sme dávali hračky, niekedy aj víťazovi bežeckej súťaže sme dali loptu. Možno ani futbal nehrá. Jednoducho, už tam ušetríme. A ďalej, keby ste čítali, sme chceli, aby sa to predávalo v Múzeu Vojtecha Löfflera. A my tam môžeme dať cenu akú chceme. To nikde nepíše v ponuke. Nás bude stáť náklad ... . Koľko bude stáť jedna kniha? Nie veľa, vôbec nie veľa. Pri dvetisíc kusoch. Dve eurá bude stáť jedna kniha. My ju vieme predávať aj po desať eur. Ešte na tom zarobiť môžeme. V múzeu to môžeme komerčne predávať. Prečo nie? Múzeum môže mať pokladňu. Opýtame si súhlas od autora. Ešte aj zarobiť na tom môžeme.

p. Grega, starosta MČ: A vieme ponúknuť aj nejakým podnikateľským subjektom reklamu do obalu. 

p. Hulmečíková, zástupkyňa starostu: Mala som pripravený návrh na doplnenie toho uznesenia, že žiada starostu mestskej časti náklady vyplývajúce z podpísanej zmluvy zapracovať do rozpočtu na rok 2018. Mala som tu niečo podobné ako pani kolegyňa. Myslím si, že konečne sa pohnime ďalej, pretože rok sme prešľapávali na jednom mieste. Teraz to nepodpíšeme. Rozpočet budeme schvaľovať ..., no neverím, že december. Verím v január až február 2018. Potom kedy urobíme tú knihu? A ešte jednu poznámku. Bola som v tej Prahe a musím vám povedať všetkým, že dostali sme knihu o povodniach v Prahe 8. Nič mi nehovorila, ale tak som si ju pozrela a oni ozaj tomu venovali vážnosť tej téme, že to boli povodne, ktoré ich veľmi zničili a proste vydali o tom knihu. Vydali o tom knihu, my vydáme takúto knihu. Pohnime sa ďalej, súhlasím s Ľubou. Nebudem tým pádom ja dávať uznesenie.

p. Grega, starosta MČ: Poprosím prečítať návrh na uznesenie:

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto 1/odporúča starostovi mestskej časti Košice-Staré Mesto podpísať zmluvu s Literárnou spoločnosťou Pravé orechové so sídlom Slobody 19, 040 11 Košice, IČO: 35536411, 2/ odporúča prípravu, realizáciu a vydanie poviedkovej knihy Staromestské poviedky, ktorá bude vydaná v roku 2018 v predbežnej sume do 5 200 Eur.

p. Grega, starosta MČ: Prosím hlasujte.

Hlasovanie č. 33: za – 9, proti – 1, zdržalo sa – 2, nehlasovalo – 0

p. Grega, starosta MČ: Bod bol schválený. 

BOD č. 21
Informatívna správa k zaradeniu OZ Divadlo Actor pod Vežou Košice ako staromestského kurzu pre deti a mládež.

p. Grega, starosta MČ: Otváram rozpravu.

p. Blaškovičová, poslankyňa MČ: Len veľmi krátko. Keďže v tejto neziskovke pôsobia moji kolegovia zo štátneho divadla, sú to mladí herci. Sú veľmi šikovní. Ja som nesmierne rada, že sa toho chytili a som všetkými desiatimi za to, aby sme im umožnili, aby tu naozaj hrali, skúšali, aby do toho zatiahli ďalších ľudí. Verím tomu. Majú z toho obrovskú radosť, z tej premiéry. Verím, že dopadla skvelo. Ja som sa tam, žiaľ, nedostala. Chystajú ďalšie predstavenia. Vždy je kultúra lepšia ako čokoľvek iné aby robili tí mládežníci. Prosím vás, podporme to. 

p. Süli, poslanec MČ: Vyzerám ako papagáj. Chcem sa spýtať. Finančné krytie? Nesmejte sa pán poslanec. To je taká vážna vec. Ja vkuse sedím v tej finančnej komisii. Momentálne zvažujem, že sa vzdám predsedníctva, funkcie predsedu, lebo tu sa prejednávajú veci od pol pása. Nikto si to neváži, že finančná komisia sa k tomu vyjadriť, aby sme zabezpečili aj peniaze na takéto účely. Tu ani slovo o peniazoch nie je, ale vzápätí asi vzniknú nejaké náklady, čo bude treba nejakým inštruktorom zaplatiť. Ja len hovorím. Pokiaľ nebude v týchto projektoch napísané, že koľko nás to bude stáť v roku 2018, 2019, 2020 alebo tento rok, alebo nebude napísané, že žiadne finančné nároky nevznikajú, viem to podporiť. Inak nie. 

p. Grega, starosta MČ: Pán poslanec, kľudne sa to môže podporiť z tvojej strany, pretože nič nepotrebujú. Žiadne finančné krytie. Je to tam napísané. Treba sa pozrieť.

p. Djordjevič, poslanec MČ: Chcel som jeden vtip povedať, starý bosniansky, ale to asi inokedy, kde jeden riaditeľ povedal, že kde som tu ja, že preto bol v zásade proti všetkému, kde nebol oslovený alebo aspoň jeho názor bol požiadaný. Tu by som sa chcel opýtať. V minulosti sme dávali tomu Tutulíku, alebo neviem kto tam bol, prenájom hodný osobitného zreteľa. Budem sa pýtať vedenia úradu alebo kto to zastrešuje. V zásade bude hlasovať ZA, aj to podporujem, len chcem mať zodpovedanú otázku. Je tam deklarované, že sa vzdávajú nároku na odmenu. To som bol veľmi prekvapený, čo sa tam píše aj v dôvodovej správe, že režisér Milénia takmer 1 900 eur nás stojí, náklady na mzdu. Ale to budeme asi inokedy o tom hovoriť, keď budeme v dennom centre a jeho zrušení, prerobení štatútu. Tu sa chcem opýtať. Keď oni sa vzdajú, že by boli ako staromestský kurz, lebo keď bol osobitný zreteľ, daná inštitúcia platila symbolické euro za nájomné, ale bol im vyrátaný nejaký poplatok za energie. V tomto prípade, že by to bol staromestský kurz herectva, alebo ako to tam je definované, nemám to teraz otvorené. V tom prípade by neplatili ani to? To je len otázka. To tam nepíše. Pri osobitnom zreteli bolo jasne deklarované. Áno, nájomné euro a vodné a stočné. A tu píšu, že oni budú zadarmo robiť a mne to z toho vyplývalo, a tú istú otázku ..., preto som sa zasmial, lebo ja som sa to isté chcel pýtať, že kde je to finančné krytie. Zaujímalo ma to, že v tomto prípade nič. Ale aj to by som bol ZA, veď čo tu, nebudú sa sprchovať. Aj keby. Len som v tom chcel mať jasno. 

p. Bilčak, vedúci právneho a personálne: Ak môžem zareagovať. V tomto bode, pokiaľ ja viem, tak tiež išlo len o informatívnu správu k tomu danému divadlu. Osobitný zreteľ a s tým súvisiace veci sa budú riešiť až na ďalšom zastupiteľstve. Samozrejme, bude prerokované aj v príslušnej komisii finančnej. Ten návrh musí visieť 15 dní. To sme v tomto prípade nemohli splniť, preto dnes ani o osobitnom zreteli sa nedá rozhodovať a je to spolupráca do budúcna, nie ktorá beží alebo že by už bolo niečo spustené. Len toľko k tomu.

p. Blaškovičová, poslankyňa MČ. Faktická poznámka: Prečítala som si to, že áno, robia bez nároku na honorár. Ak sa dohodne toto zastupiteľstvo, že budú platiť nájom, tak už vopred avizujem, že tak ako v minulom období som platila nájom za Divadlo Momoland ja, z mojej poslaneckej odmeny, tak to budem robiť aj pre toto ďalšie divadlo. Ďakujem.

p. Grega, starosta MČ: Inak, ja nevidím problém, prečo by to nemohol byť náš súbor. 

p. Birková, referát kancelárie starostu: My sme hľadali tú formu, akú spoluprácu nadviažeme. Chceli sme to urobiť tak ako v minulosti tu fungovalo Divadielko pod vežou pod vedením pani Drotárovej, ktorú sme platili ako lektorku. Nakoľko tu ide o občianske združenie, o samostatný subjekt, tak my ako miestny úrad nemusíme mať nejaký právny vzťah. Čiže bude musieť vzniknúť tá dohoda s osobitným zreteľom, tak isto ako to bolo v minulosti s Divadlom Momoland. To sme v podstate pred pár dňami špekulovali s právnym oddelením, aby tá forma spolupráce bola právoplatná a legitímna, aby to bolo všetko čisté.

p. Grega, starosta MČ: Pokiaľ sa nikto nehlási, uzatváram rozpravu. Poprosím prečítať návrh na uznesenie. 

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie informatívnu správu k zaradeniu OZ Divadlo Actor pod Vežou Košice ako staromestského kurzu pre deti a mládež v predloženom znení.

p. Grega, starosta MČ: Prosím hlasujte.

Hlasovanie č. 34: za – 7, proti – 0, zdržalo sa – 1, nehlasovalo – 4

p. Grega, starosta MČ: Materiál bol schválený. 

BOD č. 22
Informatívna správa o poskytnutých dávkach sociálnej pomoci v roku 2016 v zmysle Všeobecne záväzného nariadenia mestskej časti Košice-Staré Mesto č. 1/2012 o poskytovaní sociálnej pomoci občanom.

p. Grega, starosta MČ: Otváram rozpravu. Pokiaľ sa nikto nehlási, uzatváram rozpravu. Poprosím prečítať návrh na uznesenie. 

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie informatívnu správu o poskytnutých dávkach sociálnej pomoci v roku 2016 v zmysle Všeobecne záväzného nariadenia mestskej časti Košice-Staré Mesto č. 1/2012 o poskytovaní sociálnej pomoci občanom v predloženom znení.

p. Grega, starosta MČ: Prosím hlasujte.

Hlasovanie č. 35: za – 7, proti – 0, zdržalo sa – 0, nehlasovalo – 5

p. Grega, starosta MČ: Materiál bol schválený. 

BOD č. 23
Ročná správa o došlých a riešených sťažnostiach doručených mestskej časti Košice-Staré Mesto za rok 2016.

p. Grega, starosta MČ: Otváram rozpravu. Pokiaľ sa nikto nehlási, uzatváram rozpravu. Poprosím prečítať návrh na uznesenie. 

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie ročnú správu o došlých a riešených sťažnostiach doručených mestskej časti Košice-Staré Mesto za rok 2016.

p. Grega, starosta MČ: Prosím hlasujte.
Hlasovanie č. 36: za – 10, proti – 0, zdržalo sa – 0, nehlasovalo – 2

p. Grega, starosta MČ: Materiál bol schválený. 

BOD č. 24
Ročná správa o došlých a riešených petíciách doručených mestskej časti Košice-Staré Mesto za rok 2016.

p. Grega, starosta MČ: Otváram rozpravu. Pokiaľ sa nikto nehlási, uzatváram rozpravu. Poprosím prečítať návrh na uznesenie. 

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie ročnú správu o došlých a riešených petíciách doručených mestskej časti Košice-Staré Mesto za rok 2016.

p. Grega, starosta MČ: Prosím hlasujte.

Hlasovanie č. 37: za – 9, proti – 0, zdržalo sa – 0, nehlasovalo – 3

p. Grega, starosta MČ: Materiál bol schválený. 

BOD č. 25
Žiadosti o zmenu vzťahov k nehnuteľnostiam.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: V bode 9 sú alternatívy. Ten prečítam a ostatné by sme odhlasovali en bloc. Návrh na uznesenie: Miestne zastupiteľstvo mestskej časti Košice-Staré Mesto 9/ odporúča mestu Košice odpredaj nebytového priestoru nachádzajúceho sa v meštiackom dome na prízemí vo dvore na Alžbetinej 29, priestor č. 12-4, o výmere 34,44 m2, súp. č. 613, k. ú. Stredné mesto, pre žiadateľku Mgr. Elenu Valanskú, Straková 257/1, Košice, ktorého je nájomcom na základe Zmluvy o nájme nebytových priestorov č. 93/NZ/NP/2016 uzavretej s prenajímateľom Bytový podnik mesta Košice, s.r.o.

p. Grega, starosta MČ: Prosím hlasujte.

Hlasovanie č. 38: za – 11, proti – 0, zdržalo sa – 0, nehlasovalo – 1

p. Grega, starosta MČ: Odporučilo sa v bode a potom poprosím naraz podľa návrhu. 

p. Hanesz, poslanec MČ a člen návrhovej komisie: Miestne zastupiteľstvo mestskej časti Košice-Staré Mesto schvaľuje uznesenia, okrem bodu 9/, v predloženom znení.

p. Grega, starosta MČ: Prosím hlasujte.

Hlasovanie č. 39: za – 11, proti – 0, zdržalo sa – 0, nehlasovalo – 1

p. Grega, starosta MČ: Bod bol schválený. 

BOD č. 26
Návrh projektu 10. ročníka celomestskej tanečnej súťaže „Tanec nemá hranice 2017“.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje projekt 10. ročníka celomestskej tanečnej súťaže „Tanec nemá hranice 2017“ v predloženom znení.

p. Grega, starosta MČ: Prosím hlasujte.

Hlasovanie č. 40: za – 10, proti – 0, zdržalo sa – 0, nehlasovalo – 2

p. Grega, starosta MČ: Bod bol schválený. 

BOD č. 27
Návrh projektu „Dovoz ťažkých nákupov“ – poskytovanie sociálnej pomoci dôchodcom mestskej časti Košice-Staré Mesto vo forme zabezpečenia a dovozu nákupu vybraných druhov tovaru

p. Hulmečíková, zástupkyňa starostu: Úvodné slovo?

p. Djordjevič, poslanec MČ: Keď bude diskusia, mám pripravené aj argumenty. Čo sa týka finančného krytia, vieme kde to je, v akej oblasti. Sú tam na to prostriedky. Čo sa týka toho, či to bolo prejednané na komisii finančnej, pán inžinier, posielal som vám to aj v decembri, aj v januári a neprejednali ste to. Naša komisia jednohlasne sa uzniesla na tom, že to bude predložené do zastupiteľstva. Len aby som dopredu odpovedal na vašu otázku, čo sa týka finančného krytia. A prečo to nebolo? Mám to aj v maily, čiže môžem ukázať, že som vám ten projekt poslal. 

p. Hulmečíková, zástupkyňa starostu: Otváram diskusiu.

p. Blaškovičová, poslankyňa MČ: Mne sa ten nápad, aj ten projekt páči, pretože všetci budeme raz starí a my, čo sme vdovy, tak nebudeme mať nosičov a čo máme deti mimo, nebudeme mať ani nosičky. Akurát mám návrh na zmenu v § 4 a to sú tie konkrétne vymenované veci, ktoré si môžu nakúpiť. Ja som si to spočítala. Jednak mi tam chýba také slovíčko, že „mesačne“, že tento nákup môže byť mesačne. Nie je to v tom texte, v tom § 4. Tam to chýba. A ďalšia vec. Celý ten nákup, tie množstvá potravín, ktoré tam máte vy, tak je približne 50 kg. Prepáčte. Ja neviem podľa čoho ste to hľadali, teda podľa čoho išiel tento návrh, ale niektoré tie veci mi pripadali ako keby to robil môj dědeček počas II. svetovej vojny, pretože 10 kg múky naozaj ani ja nekupujem ani v priebehu roka, či 5 kg múky a 10 kg cukru, ani keď idem zavárať. Naozaj, mne sa zdá dosť nezmyselné vymenovávať taxatívne koľko kg čoho si môžu kúpiť. Takže dávam pozmeňujúci návrh, ktorý by som zapracovala. Už keď sa robili balíčky potravinovej pomoci, ak si spomínate, čo tam bolo? Vždy tam boli cestoviny. A tí starí ľudia naozaj nakupujú cestoviny, pretože sú lacné. A ďalšia veľká položka pre nich, teda objemná, je toaletný papier, ktorý tak isto, podľa mňa, by sa tam mal dostať. 10 kg prášku mesačne kupovať nebudú. Mám práve taký návrh, aby tento paragraf a ten bod č. 4 znel trošku inak, aby sme tam napísali, že prijímať sociálnej pomoci má nárok objednať si 1x mesačne nákup a dovoz nasledujúcich druhov potravín: trvanlivé mlieko, rastlinný olej, cukor, cestoviny, zemiaky, cibuľu, kuchynskú soľ, minerálnu vodu, prací prášok, toaletný papier. Spolu v maximálnej váhe 50 kg. Toľko tam máte teraz napísané. Takže toto je môj pozmeňujúci návrh k tomu celému a dávam to návrhovej komisii. 

p. Djodjevič, poslanec MČ. Faktická poznámka: Limity objemové sú nutné z dôvodu toho ..., jednoducho, aby si niekto neobjednal 200 kg cukru pre celý barák alebo pre všetkých vnukov. Všade musia byť limity. Prečo nie cestoviny a prečo nie toaletný papier. Lebo každý jeden človek, ktorý je odkázaný na sociálnu pomoc, vie na ľahký nákup, na bežný nákup ako je chlieb, mlieko, toaletný papier, veci, ktoré sú ľahké, využiť službu od mesta Košice, kde sú im povinní aj poupratovať, opatrovateľská služba, aj dovoz teplého jedla, aj drobný nákup urobiť. Preto sme ten názov aj pozmenili, na základe rokovaní komisie. Najprv to boli ťažké potraviny, ale keďže som bol na rokovaní v Tescu a tam hovorili práve o práškoch, že tie si objednávajú, 10 litrové balenia sú výhodné, tak preto sme to dali nákupy. Napríklad 10 kg cukru nie je veľký limit, lebo v čase, keď sa zavára, jednoducho minie sa ten cukor. Čiže to sú tak, výskumom a hodinami výskumu, dané limity. 

p. Hulmečíková, zástupkyňa starostu. Faktická poznámka: Pri prepisovaní nám ušla, má to byť pilotný projekt. My sme hovorili o tom, že urobíme pilotný projekt. Potom ho vyhodnotíme a uvidíme čo s tým ďalej. Pol roka sme hovorili o tom. Takže ja by som tam dala nie, že schvaľuje projekt, ale pilotný projekt. Na komisii sme sa takto dohodli. 

p. Roland, poslanec MČ: Keď sa prvýkrát prišlo s týmto návrhom, tak ja som sa hneď do toho zainteresoval. Poslal som potom množstvo pripomienok. V tomto prípade nemám na mysli námietky, ale množstvo pripomienok aké v tom vidím problémy na základe svojich skúseností, iných skúseností. Takže boli sme potom v kontakte a dostal som asi takú odpoveď, že väčšina mojich pripomienok padá, lebo sa to ide zabezpečovať nejakou inou formou. Minule to bolo na takom definitívnom sedení na komisii. Ja som bol v zahraničí. Prosil som, aby sa to odložilo. Neodložilo sa. Nič sa nestalo. Tým len to chcem povedať, že verím, že komisia, pretože ja som rozposlal svojho času moje pripomienky každému, že zobrala ich určitým spôsobom do úvahy. Tak to je len komentár k tomu. A to, v čom ma predbehla teraz pani Ing. Hulmečíková, to som chcel, aby tam evidentne bolo uvedené, že je to pilotný projekt. Buď padne, to je jedna možnosť, alebo sa vychytajú všetky nedostatky a urobí sa korekcia. Myšlienka veľmi dobrá. 

p. Petrovčik, poslanec MČ. Faktická poznámka: Chcel som tak isto doplniť, už sa nechcem opakovať. Neviem. Proste treba dať na to pozor, lebo keď my raz schválime nejaký text, to znamená názov projektu, pilotného projektu „Dovoz ťažkých nákupov“ tak ozaj, prečo potom máme tu predlohu bez tohto slovíčka? Nerozumiem tomu, ako sa to môže stať, keď raz sa na komisii schváli nejaký text. Dobre, len dajme na to pozor. 

p. Süli, poslanec MČ. Faktická poznámka: Chcem sa spýtať. Kto bude zabezpečovať, fyzicky kto bude robiť tento nákup? To je prvá moja otázka. Keby sa dalo do nasledujúceho zastupiteľstva, keďže je to pilotný projekt, dať si takú klauzulu, že ten nákup tých 50 kg, firma, ktorá to bude zabezpečovať, koľko za to bude účtovať? Lebo zase sme pri tom, že to bude stáť ... . A kto bude platiť? Ten kto to nakupuje, alebo mestská časť bude platiť za to? Keď mestská časť bude platiť za to, tak 5 tisíc dôchodcov, keď povedia, že áno, my chceme, aby nám dovážali, nebudeme chodiť do Tesca, nebudeme chodiť do Billy, nebudeme nikde chodiť. Čo to bude stáť mestskú časť, keď ten krajný prípad, 5 tisíc občanov bude pýtať ten dovoz, lebo to bude výhodné pre nich. Nemusí platiť cestovné, nemusí chodiť nikde. Donesú mu priamo domov. Nemusí parkovať, atď. Toto by som prosil, tie detaily, dopracovať. Kto to bude robiť? A jeden dovoz tých 50 kg, koľko to bude stáť? A kto to bude hradiť?

p. Djordjevič, poslanec MČ. Faktická poznámka: Maily nikto nečíta, lebo bavíme sa tu o externom dodávateľovi, ktorého vyberie úrad. Momentálne na území Košíc poskytujú tieto služby potraviny Tesco a už aj potraviny Klas. Potraviny Tesco v závislosti od času dodania to robia od 1,99 do 2,99, preto sme aj vo výpočtoch robili so sumou 2,49, čo je aritmetický priemer. Počítali sme na celý rok náklady okolo 4 000 eur, ale keď to urobíme len polroka, tak je to maximálny náklad 2 000 eur. V živote taký náklad nebude. O 5 tisíc dôchodcoch, o ktorých hovoríte, nie, lebo my sme sa bavili len, ktorí majú nižší dôchodok ako 400 eur. Zistili sme koľko ľudí poberá príspevok na stravovanie. Čiže nie 5 tisíc dôchodcov, ale ... . Neviem to narýchlo nájsť, ale určite menej ako tisíc dôchodcov bude mať nárok. A práve ten pilot je dobrý, že sa upraví. Keď bude veľa, veľmi drahé, dá sa limit 350 eur, atď. Potraviny Klas pri nákupe nad 15 eur momentálne robia dovoz zdarma. Tesco robí dovoz pre invalidných dôchodcov každý jeden nákup zdarma. Čiže to by bolo na úrade, preto sme dali časový odstup 1. máj. Môžeme to aj dnes upraviť na 1. jún, aby úrad mal dostatok času vstúpiť do rokovaní s týmito dodávateľmi a upraviť detaily týchto vecí. A čo sa týka týchto nákupov, tak hovorím. Bol som na jednaní v Tescu, tak isto môže byť úrad. Ja len som bol informatívne. Predstavovali si to oni tak, že raz mesačne by nám vystavili faktúru podľa počtu reálne vykonaných nákupov. A my by sme mali evidenciu podľa toho, lebo v týchto spoločnostiach, žiaľ, je možné objednávať len cez internet. Tým pádom by zamestnanec úradu objednával. Čiže by sme mali evidenciu, že oni nám nič naviac nenaúčtujú, len dodacia adresa by sa vpisovala do správy toho človeka. Na každého by sme mali ... . 

p. Grega, starosta: Dobre, ďakujem. Ešte tam bola jedna otázka. Kto to bude hradiť? 

p. Djordjevič, poslanec MČ: Úrad. 

p. Grega, starosta: Je to v rozpočte? Bolo to prerokované v komisii? Len ja sa pýtam.

p. Hulmečíková, zástupkyňa starostu. Faktická poznámka: My sme mali taký súhrn návrhu na rozpočet na rok 2017 v desiatom mesiaci v komisii a presne tam bolo aj pomoc slabším občanom, kde sme mali nákup a vtedy sme ešte hovorili aj o tom, že či nebudeme zvažovať zvoz k lekárovi, alebo tak. Takže je to v tej položke tých 19 000 na kapitole Sociálne služby. 

p. Grega, starosta MČ: Pokiaľ sa nikto nehlási, uzatváram rozpravu. Poprosím prečítať návrh na uznesenie. 

p. Hanesz, poslanec MČ a člen návrhovej komisie: Máme pozmeňujúci návrh k § 4 bod 4. Prečítam ho. Pozmeňujúci návrh § 4 bod 4. Prijímateľ sociálnej pomoci má nárok objednať si 1 krát mesačne nákup a dovoz nasledujúcich druhov potravín:
a)	trvanlivé mlieko,
b)	rastlinný olej,
c)	cukor,
d)	cestoviny,
e)	zemiaky,
f)	cibuľu,
g)	kuchynskú soľ,
h)	minerálnu vodu,
i)	prací prášok,
j)	toaletný papier,
spolu v maximálnej váhe 50 kg.“

p. Hulmečíková, zástupkyňa starostu: Prosím doplniť ešte múku, vypadlo to zo zoznamu. 

p. Grega, starosta MČ: Prosím hlasujte.

Hlasovanie č. 41: za – 12, proti – 0, zdržalo sa – 0, nehlasovalo – 0

p. Grega, starosta MČ: Bolo to schválené. 

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje pilotný projekt „Dovoz ťažkých nákupov“ – poskytovanie sociálnej pomoci dôchodcom mestskej časti Košice-Staré Mesto vo forme zabezpečenia a dovozu nákupu vybraných druhov tovaru v predloženom znení s pozmeňujúcim návrhom v § 4 bod (4).

p. Grega, starosta MČ: Prosím hlasujte.

Hlasovanie č. 42: za – 11, proti – 0, zdržalo sa – 1, nehlasovalo – 0

p. Grega, starosta MČ: Materiál bol schválený. 

BOD č. 28
Návrh projektu „Plávajú celé Košice“.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje projekt „Plávajú celé Košice“ v predloženom znení.

p. Grega, starosta MČ: Prosím hlasujte.

Hlasovanie č. 43: za – 10, proti – 0, zdržalo sa – 0, nehlasovalo – 2

p. Grega, starosta MČ: Materiál bol schválený. 

BOD č. 29
Návrh projektu „Športová olympiáda detí predškolského veku“ z materských škôl so sídlom v mestskej časti Košice-Staré Mesto.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje projekt „Športová olympiáda detí predškolského veku“ z materských škôl so sídlom v mestskej časti Košice-Staré Mesto v predloženom znení.

p. Grega, starosta MČ: Prosím hlasujte.

Hlasovanie č. 44: za – 12, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený. 

BOD č. 30
Návrh projektu X. ročníka „Beh o pohár starostu mestskej časti Košice-Staré Mesto – Memoriál Milana Kováča“.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje projekt X. ročníka „Beh o pohár starostu mestskej časti Košice-Staré Mesto – Memoriál Milana Kováča“ v predloženom znení.

p. Grega, starosta MČ: Prosím hlasujte.

Hlasovanie č. 45: za – 12, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený. 
BOD č. 31
Návrh projektu 2. ročníka „Olympiáda seniorov“ s trvalým pobytom v mestskej časti Košice-Staré Mesto.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje projekt 2. ročníka „Olympiáda seniorov“ s trvalým pobytom v mestskej časti Košice-Staré Mesto v predloženom znení.

p. Grega, starosta MČ: Prosím hlasujte.

Hlasovanie č. 46: za – 12, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený. 

BOD č. 32
Návrh projektu 15. ročníka „Plavecké preteky základných škôl mestskej časti Košice-Staré Mesto“ jednotlivcov a zmiešaných štafiet o pohár mestskej časti Košice-Staré Mesto – Memoriál Magdalény Kapcárovej.

p. Grega, starosta MČ: Otváram rozpravu. 

p. Hulmečíková, zástupkyňa starostu: Práve, asi pred polhodinkou sme sa dohodli s pánom kolegom prof. Ráczom, že 25.05.2017 by bol tento projekt. Vtedy je v Košiciach, takže môžete si poznačiť 25.05.2017. Riaditeľ plavárne tam nemá vtedy nič obsadené, takže môžeme. 

p. Grega, starosta MČ: Pokiaľ sa nikto nehlási, uzatváram rozpravu a poprosím prečítať návrh na uznesenie. 

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje projekt 15. ročníka „Plavecké preteky základných škôl mestskej časti Košice-Staré Mesto“ jednotlivcov a zmiešaných štafiet o pohár mestskej časti Košice-Staré Mesto – Memoriál Magdalény Kapcárovej v predloženom znení s termínom 25.05.2017.

p. Grega, starosta MČ: Prosím hlasujte.

Hlasovanie č. 47: za – 12, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený. 

BOD č. 33
Návrh projektu VIII. ročníka „Staromestský turnaj v basketbale“ pre študentov stredných škôl so sídlom v mestskej časti Košice-Staré Mesto.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje projekt VIII. ročníka „Staromestský turnaj v basketbale“ pre študentov stredných škôl so sídlom v mestskej časti Košice-Staré Mesto v predloženom znení.

p. Grega, starosta MČ: Prosím hlasujte.

Hlasovanie č. 48: za – 12, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený. 

BOD č. 34
Návrh projektu 11. ročníka „Oprášme korčule“ verejného korčuľovania pre občanov Starého Mesta a prázdninujúcu mládež.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje projekt 11. ročníka „Oprášme korčule“ verejného korčuľovania pre občanov Starého Mesta a prázdninujúcu mládež v predloženom znení.

p. Grega, starosta MČ: Prosím hlasujte.

Hlasovanie č. 49: za – 12, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený. 

BOD č. 35
Vyhodnotenie projektu „Preventívny kurz pre deti Základnej školy Vojenská 13, Košice s nábehom na alergické a recidivujúce choroby dýchacích orgánov“.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu „Preventívny kurz pre deti Základnej školy Vojenská 13, Košice s nábehom na alergické a recidivujúce choroby dýchacích orgánov“ v predloženom znení. 

p. Grega, starosta MČ: Prosím hlasujte.

Hlasovanie č. 50: za – 11, proti – 0, zdržalo sa – 0, nehlasovalo – 1

p. Grega, starosta MČ: Materiál bol schválený. 

BOD č. 36
Vyhodnotenie projektu 10. ročníka „Oprášme korčule“ verejného korčuľovania pre občanov Starého Mesta a prázdninujúcu mládež.

p. Grega, starosta MČ: Otváram rozpravu. 

p. Roland, poslanec MČ: Teraz to nemá význam, ale budúcnosť, najprv vyhodnoťme predchádzajúci ročník a potom debatujme o nasledujúcom. 

p. Grega, starosta MČ: Uzatváram rozpravu a poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu 10. ročníka „Oprášme korčule“ verejného korčuľovania pre občanov Starého Mesta a prázdninujúcu mládež v predloženom znení. 

p. Grega, starosta MČ: Prosím hlasujte.

Hlasovanie č. 51: za – 11, proti – 0, zdržalo sa – 0, nehlasovalo – 1

p. Grega, starosta MČ: Materiál bol schválený. 

BOD č. 37
Vyhodnotenie projektu VII. ročníka „Staromestský turnaj v basketbale“ pre študentov stredných škôl so sídlom v mestskej časti Košice-Staré Mesto.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu VII. ročníka „Staromestský turnaj v basketbale“ pre študentov stredných škôl so sídlom v mestskej časti Košice-Staré Mesto v predloženom znení. 

p. Grega, starosta MČ: Prosím hlasujte.

Hlasovanie č. 52: za – 12, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený. 

BOD č. 38
Vyhodnotenie projektu 1. ročníka „Olympiáda seniorov“ s trvalým pobytom v mestskej časti Košice-Staré Mesto.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu 1. ročníka „Olympiáda seniorov“ s trvalým pobytom v mestskej časti Košice-Staré Mesto v predloženom znení. 
p. Grega, starosta MČ: Prosím hlasujte.

Hlasovanie č. 53: za – 11, proti – 0, zdržalo sa – 0, nehlasovalo – 1

p. Grega, starosta MČ: Materiál bol schválený. 

BOD č. 39
Vyhodnotenie projektu 14. ročníka „Plavecké preteky základných škôl mestskej časti Košice-Staré Mesto“ jednotlivcov a zmiešaných štafiet o pohár mestskej časti Košice-Staré Mesto – Memoriál Magdalény Kapcárovej.

p. Grega, starosta MČ: Otváram rozpravu. Keďže sa nikto nehlási, uzatváram rozpravu. Poprosím prečítať návrh na uznesenie.

p. Hanesz, poslanec MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie vyhodnotenie projektu 14. ročníka „Plavecké preteky základných škôl mestskej časti Košice-Staré Mesto“ jednotlivcov a zmiešaných štafiet o pohár mestskej časti Košice-Staré Mesto – Memoriál Magdalény Kapcárovej v predloženom znení.

p. Grega, starosta MČ: Prosím hlasujte.

Hlasovanie č. 54: za – 12, proti – 0, zdržalo sa – 0, nehlasovalo – 0

p. Grega, starosta MČ: Materiál bol schválený. 

BOD č. 40
Interpelácie poslancov Miestneho zastupiteľstva mestskej časti Košice-Staré Mesto.

p. Djordjevič, poslanec MČ: Interpelácie, ktoré som už začiatkom týždňa poslal, hlavne kvôli kvalitnejšej grafike príloh, obrázkov, aj mailom. Ide tu o to, že som urobil aj súhrn, že toto funkčné obdobie bolo podaných 135 interpelácií. Najviac ich urobil pán Petrovčik 64, ja 23, pani Hulmečíková 19. Do dnešného dňa bolo z mojich uzavretých 12, z toho 6 vyriešených. Čiže hovorím o nejakých 50-tich percentách úspešnosti. Ako som v bode činnosť starostu spomenul, väčšinou to bol ten Magistrát mesta Košice, kde neboli dotiahnuté interpelácie. A spomeniem jednu, moju prvú z 04.02.2015 – vybudovanie dlaždeného chodníka na Vojenskej ulici, tam má byť napísané Karpatskej 2, prejednané na komisii finančnej, výstavby a verejného poriadku. Ja som vtedy na tej komisii bol,  Ing. Süli vtedy premietal na projektore fotky, veľké ciele sme mali ako komisia výstavby. Budeme robiť v spolupráci s mestom, prispejeme na chodník, urobí sa chodník. Jednoducho ja zistím po dvoch rokoch, že moja interpelácia skončila niekde. Takže ja za seba poviem, že urobím si súpis svojich interpelácií, ktoré neboli vybavené, odošlem ich starostovi, či už v elektronickej forme alebo písomne. Poprosím ho, s ktorými sa stotožní, lebo nemôžem ja nútiť človeka, keď podľa neho to bude blbosť nejaká, aby interpeloval. S ktorými sa stotožní, poprosím ho, aby interpeloval písomne, nemusí to tam čítať na zastupiteľstve, ako to tam robia niektorí cirkusanti, hodiny čítajú interpelácie. Písomne. Ak sa stotožníte s nejakou nedotiahnutou vecou, aby ste interpeloval na meste, aby sme niektoré veci dotiahli, lebo potom ich píšeme zbytočne. Však niektorých to asi aj prestalo baviť. Ani sa nečudujem. Zase ja niektoré veci sa snažím aj po inej línii doťahovať, ak sa dá, alebo aspoň dotazovať sa. Ak aj ostatní sa s tým stotožnia, nech si urobia prehľad toho, čo napísali a čo je hotové a potom, ak by ste nám vedeli pomôcť ako poslanec mesta. To je len prosba. 

Roland, poslanec MČ: Je to taká interpelácia na hrane, ale dal som to ako interpeláciu. Žiadam, aby sa miestne zastupiteľstvo Košice-Staré Mesto zasadilo o osadenie jedinej pamätnej tabule na rok 1989. Bola to tabuľa VPN, ktorá bola odstránená z budovy OTP Banky pri jej maľovaní. To už bolo zhruba pred rokom. Za ešte vhodnejšie pokladám tam osadenie novej, z umeleckého hľadiska kvalitnejšej tabule. 

p. Blaškovičová, poslankyňa MČ: Ďakujem pán Roland. Sedela som tam dlho v občianskom fóre a VPN v tej budove. Teraz okolo nej chodím a nič tam nie je. Je mi to ľúto. Moja interpelácia sa bude týkať, pán starosta, KOSIT-u. Spomínal si to. Bolo to v tvojej správe o činnosti, že si sa stretol s tými pracovníkmi. Viete, áno, obhajovala som parkovacie miesta, pretože ľudia konečne v mojom okolí mali kde parkovať a hovorili mi, že sú spokojní s parkovacím systémom. To, čo sa stalo túto zimu, to sa nedá obhájiť. To je proste neobhájiteľné. To, čo mal zabezpečiť KOSIT a nezabezpečiť, to je tak isto neobhájiteľné. Opäť sa mi dostávajú informácie od ľudí, že ich kontajnerové stanovištia na Tyršovom nábreží sú neupratané minimálne pár rokov. To znamená, nikto neodtiahol tie kontajnery, aby pozametal za nimi. Je tam už humus desať centimetrový. Takže poprosím. KOSIT, keď upratuje, ja to budem určite aj na meste hovoriť, ale nech to ide aspoň z dvoch úrovní, nech odtiahnu kontajnery a vyčistia za nimi. Je to ich psia povinnosť. Tak isto ako neupratujú na Starej baštovej. Pozametajú okolo kontajnerov, ale to, čo ľudia nahádžu medzi kríky za múry. Všetko, čo je medzi kríkmi, to všetko tam zostáva. Sťažnosti od ľudí z Vodnej, jesenné lístie je pod autami. Tí ľudia sa naozaj nezohnú, aby tým smetákom ..., lebo keď odíde jedno auto, tak sa tam postaví ďalšie? Proste, naozaj tí zamestnanci KOSIT-u nemôžu zametať len to, čo je na prostriedku cestu a na prostriedku chodníka. Ja som už tak rozladená z tých kosiťáckych aktivít, že jednoducho na to nemám slov. Poprosím, aby to išlo aj odtiaľto a budem to otáčať a otáčať, kým sa niečo neudeje.

p. Petrovčik, poslanec MČ: Nechcem sa opakovať. Ja už v podstate každé zastupiteľstvo končím tiež touto témou, takže už ozaj nechcem s tým sústavne otravovať. Dnes ráno opäť sa na mňa obrátila, konkrétne pani Stráňajová z Kpt. Nálepku 9. Opäť spomenula stanovište kontajnerov, priamo ktoré má pred bránou a ktoré je sústavne v stave podobnom ako na Tyršovom nábreží a pod. Tam vážne tie priestory nevideli metlu, lopatu, minimálne dva roky, keď nie viac. Plus priestor, ktorý som už asi trikrát interpeloval dozadu, keď sa pozrieme dva roky. Tú štatistiku, ktorú spomínal pán Djordjevič, ja radšej nerobím, lebo ešte 50 % to je akože super. U mňa by bola možno 10 %-tná úspešnosť riešenia mojich interpelácií, ale dobre. Na Ťahanovciach, všimol som si, je mestský poslanec pán Ihnát, ktorý dokáže neskutočné divy z toho KOSIT-u dostať nad prácu, rôzne služby navyše. Skúsme potom vážne, kolegovia, ktorí sedíte tam v mestskom parlamente, niečo podobné. Keď to dokáže tento pán na Ťahanovciach, tak ja si myslím, že by sme to mohli aj tuná, keď máme aj tu zástupcov na meste, v mestskom parlamente. Lebo vážne, budeme o tom rozprávať, prídu ďalšie voľby a zase sa nič neudeje. V skutočnosti tí občania sú už vážne z toho znechutení. Keď už hovoríme konkrétne o tejto ulici, tak je tam ten priestor za GES klubom. To je vlastne taká dvorová časť, ktorá je aj v rámci spoplatnenia cez EEI, nejaké také ..., vyzerá, že tiež sporné územie. Zase sa tam preukazuje to, čo vlastne ..., síce aj priestory, ktoré spravuje EEI, vieme ako vyzerali v zime a ako vyzerajú teraz, ale tento priestor je ešte dupľom špinavší. Tam by som povedal päťročný nános humusu, lístia a hliny. 

p. Hulmečíková, zástupkyňa starostu: Chcem sa len podeliť s vami s jedným, ani neviem, či dojmom alebo ako to nazvať. Na Komenského ulici v nedeľu na pravé poludnie vynášal mladý chlapec z bytu a asi zo svojej pivnice staré stoličky, stoly, zrkadlá, všetko ku kontajnerom. A keď bol oslovený, že prečo to robí, tak povedal, že čo koho do toho. Takže pozor na to. Nerobia to všetko len nejaké živly, ktoré chodia, ale niekedy, nehovorím, že všade, ale sčasti sme si aj sami na vine, že vynesieme pred ... . Nehovorím, že my tu trinásti. Vynesie sa smetie ku kontajneru a potom hovoríme o tom, že kto to pôjde odpratať. No kto to pôjde odpratať? Napodiv sa divia ľudia. Hovoria mi: „no veď ani Rómovia to nezobrali“: A teraz čo s tým? Na pravé poludnie v nedeľu. Viem presne z ktorého vchodu to bolo vynášané. Na jednej strane sa kritizuje a na druhej strane ... . Ešte k tomu KOSIT-u. Práve správa zelene upozornila na jednu skutočnosť, že KOSIT by mal upratovať len okolo kontajnerov. Tesne pod kontajnermi, ale akonáhle už je zeleň, už nie. To si už musí upratať správca pozemku. 

p. Petrovčik, poslanec MČ: Ja ešte jednu takú interpeláciu, ak môžem a už nebudem zdržiavať. Pravoslávny chrám na Kuzmányho, myslím, dvakrát som interpelovať za posledné dva roky. Výsledok. Chápem, že niekedy, aj keď úrad urobí maximum, tak proste, keď nedokáže s niekým pohnúť, tak nedokáže. Vieme, je tam odpoveď, že stále je to neskolaudované. Je to stále stavba a bude to stavba. Vyzerá to, že to bude stavba ešte ďalších 30 rokov a ďalších 30 rokov občania Kuzmányho sídliska sa budú prizerať na zhrdzavené, ošarpané oplotenie, ktoré už pripomína nejakú nemenovanú krajinu na východ od nás. Neviem. Dajme to opäť ako interpeláciu. Opäť vieme aký bude výsledok. Preto zároveň navrhujem také riešenie. Poďme, urobme dobrovoľnícku akciu a poďme im ten plot aspoň natrieť, keď už ho tam musíme trpieť. 

p. Grega, starosta MČ: Ja som tiež nad takými podobnými vecami rozmýšľal, pretože naozaj, keby bolo v našej moci a my, keby sme boli stavebný úrad, tak už to tam nie je, verte, alebo by som to sám dal dať preč. A ešte musia súhlasiť vraj. Ich plot a na našom pozemku. 

p. Rácz, poslanec MČ: To, že sú medzi nami ľudia, ktorí sa správajú primitívne a takýto ľudia vo Švajčiarsku, Nemecku, v mestách nie sú, to je samozrejme otázka dlhoročnej výchovy. Ale ja to otočím. Keby KOSIT plnil svoje úlohy tak ako má, tak to, čo ten dotyčný robil, je viac krikľavé a neviem, či by si dovolil. Takže ja sa nebudem starať o tých jednotlivých primitívov, ale budem sa starať o KOSIT. Už som chcel, ale nemal som čas, ale od septembra to budem robiť. Ako náhle príde zima a sneženie, že budem fotiť každý neuprataný chodník atď. a podám projekt Košice mesto špiny, lebo momentálne tento projekt tu už beží. Hlavným sponzorom je jasne KOSIT. Ja toto urobím a budem to medializovať, lebo toto ma uráža. To, že jeden je primitív, druhý je primitív, to sa stáva, ale ako sa KOSIT správa, tak toto je hanba mesta. Košice mesto špiny. Ja na to budem osobne pracovať a budem vás žiadať o možnú spoluprácu v tomto smere, ale ja to začnem. Takže toto je jedna vec. Druhá vec, čo sa týka nás vlastných. Ja som síce pekne dostal odpoveď na troch stranách, ešte aj s fotkami, že prečo bolo 12 stupňov v sobášnej sieni teraz v marci. Našťastie boli len tri nešťastné páry a ja ako nešťastný sobášiaci pri 12-tich stupňoch. Toto nie je možné. Vysvetlenie, technické a všetko možné, aj že to chcete urobiť, to ja beriem. Takto to ale nemôže pokračovať. Ja vám celkom úprimne poviem. Mám sobáš 12. decembra. Odmietnem a zavolám hygienika, aby zatvoril. Nie je možné takéto akcie robiť pri 12-tich stupňoch. Beh ohľadu. Potom sa nasťahujme do bieleho domu, nech nám pán Raši dá priestory na to, keď nevedia zabezpečiť vykurovanie. Ani toto nie je vykurované. Beriem tú odpoveď, čo ste mi poslali, ale neakceptujem do budúcna. 

p. Grega, starosta MČ: Keďže sa nikto nehlási, uzatváram tento bod. 

BOD č. 41
Rôzne

p. Grega, starosta MČ: Avizoval som v úvode, že sme si preverili tie plechové búdy. Nemajú už žiadnu hodnotu, tak to asi ponúkneme alebo odnesieme, teda napíli sa to a do nejakého zberu sa to dá. Vypíšeme nejakú súťaž a od toho malého plotu smerom ku kostolu, tam by parkovali, aby sme nemuseli zatiaľ zasahovať, lebo to ani nemáme v rozpočte do toho veľkého múru. Vonku sa robí, tam časť majú upravovať, čo je vonku. Teraz sa bavíme o tých plechových, ako bolo povedané. 

Poznámka: úvod diskusného príspevku poslanca Süliho nebol zaznamenaný na zvukovom zariadení. 

p. Süli, poslanec MČ: Hovorili, že keď je akcia v penzióne, tak oni obsadzujú aj ďalšie miesta, ktoré sú tam na čierno a tým pádom treba povedať, že niekto tam veselo parkuje vtedy, kedy tam nemal. Treba to pozrieť. Keď som sa stretol s pánom Titlom, hovoril, že už robí na nejakom projekte, že nám namaľuje čiary. Koľko to je ročne? 10 tisíc eur pomerne čo máme teraz prenajaté. Keď som zrátal, že koľko je asi, takých dobrých osem rokov by už to mohlo byť. Naše smelé plány vtedy ešte, že tu bude normálny trh dole a tam bude len kvetinový trh na Dominikánskom, jednoducho neboli úspešné. Dokonca nikto to nerešpektoval a ťažko to bolo docieliť, aby tam toľko kvetov došlo. Treba to čo najskôr urobiť a možno aj nejaké peniaze k dobru a budeme môcť trošku niečo s tým urobiť. Možno že bude aj na omietnutie múru, čo opadáva, lebo parkovacie miesta budú môcť byť len na druhej strane k tomu malému múru, aby sa tam nepoškodilo žiadne auto, kde je ten veľký múr s drevenou konštrukciou. Pán starosta, ja by som ťa chcel vyzvať k tomu, že pokiaľ tu dôjde v priebehu volebného obdobia k rokovaniu, predloží sa nejaký projekt do zastupiteľstva, bez toho, aby to nebolo prejednané v komisiách, aby tu to nebolo prejednané. Potom má to taký nádych, že tu niekto niečo nechce, niekto je proti, niekto je proti občanom, občania chceli a my nechceme odsúhlasiť. Máme jeden systém zaužívaný. Máme tu rozpočet. Každý, kto tu predložil nejaký projekt, netvrdím, že nemôže predložiť, každý má právo a dokonca aj povinný predložiť projekt, ktorý je životaschopný a dobrý, ale my sa musíme uistiť, že máme na to financie. Nie, že prijmeme nejaký projekt a potom škrabeme sa, veď nie sú peniaze. A potom kto je na vine? Finančná komisia. 

p. Grega, starosta MČ: Dobre, pán poslanec. Ja si myslím, že to by nemal byť problém. Sú len dve komisie, tak možno treba viac medzi sebou komunikovať. Keď je to tak, tak treba dať návrh predtým na stiahnutie, lebo naozaj, teraz aby sme kontrolovali každú vec, že či ... . Môžem to robiť. Potom by to malo byť vždy. I tak sa stáva, že ide x návrhov, ktoré ... . 

p. Roland, poslanec MČ: Síce trochu po funuse, ale keďže zasadáme dnes, a nie včera, tak miestne zastupiteľstvo pri príležitosti Dňa učiteľov si cení našich učiteľov a ďakuje im za dôležitú a náročnú prácu, ktorú odvádzajú v prospech generácie našich detí a mládeže. Žiadame starostu, aby v našom mene poslal listy s vyjadrením našej vďaky.

p. Grega, starosta MČ: Prijal som naše riaditeľky a, aj vo vašom mene predovšetkým, som poďakoval za prácu, ktorú vykonávajú pre nás a poprial im veľa síl do budúcich týždňov a tak isto som ich požiadal, aby aj vytypovali zatiaľ z každej škôlky nejakú pracovníčku, ktorá je obzvlášť aktívna a tej odovzdáme nejakú plaketu Starého Mesta. Myslíme na nich.
p. Blaškovičová, poslankyňa MČ: Pán kolega Süli, práve si ma dehonestoval, aj sám seba, lebo my máme tri komisie, aj ty si členom tej tretej a ja som predsedníčkou. Takže v rámci tej „operetnej“ komisie, ktorá síce nemá vďačnú úlohu, ale veľmi dôležitú, tak vás chcem upozorniť, že máte ešte dva dni na to, aby ste zaslali majetkové priznanie, ináč budú pokuty. A ešte máte mesiac na to, aby ste priložili aj daňové, aby sme to nemuseli riešiť. Poprosím vás, aby ste to poslali. A keď budete naozaj dobrí, tak na budúci rok ja vám pošlem skrátenú verziu, takú ako ja posielam, štvorstranovú. 

BOD č. 42
Záver 

p. Grega, starosta MČ: Uzatváram XVI. rokovanie miestneho zastupiteľstva a ďakujem za účasť. 

V Košiciach, 29.03.2017

Zápisnicu vyhotovila: Mária Vidová 

Overovatelia zápisnice: 	Michal Djordjevič    		Podpísal: 20.04.2017
			
				Ing. Eva Hulmečíková	Podpísala: 20.04.2017				

Podpísal: 21.04.2017						Podpísal: 21.04.2017

Mgr. Karol Till 					Mgr. Ľubomír Grega
    prednosta Miestneho úradu 			            starosta mestskej časti
mestskej časti Košice-Staré Mesto 				   Košice-Staré Mesto

Schválený program:
1.	Otvorenie a schválenie programu
2.	Určenie overovateľov zápisnice
3.	Voľba návrhovej komisie
4.	Informácia o činnosti starostu mestskej časti Košice-Staré Mesto od XIV. zasadnutia Miestneho zastupiteľstva mestskej časti Košice-Staré Mesto 
5.	Informácia o plnení úloh vyplývajúcich z uznesení od XIV. zasadnutia Miestneho zastupiteľstva mestskej časti Košice-Staré Mesto
6.	Prehľad plnenia uznesení Miestneho zastupiteľstva mestskej časti Košice-Staré Mesto s termínom plnenia „stály“ 
7.	Správa o kontrolnej činnosti hlavného kontrolóra mestskej časti Košice-Staré Mesto za obdobie od konania XIV. rokovania Miestneho zastupiteľstva mestskej časti Košice-Staré Mesto
8.	Ročná správa o kontrolnej činnosti hlavného kontrolóra mestskej časti Košice-Staré Mesto za rok 2016
9.	Pravidlá kontrolnej činnosti hlavného kontrolóra mestskej časti Košice-Staré Mesto
10.	Návrh na zmenu Všeobecne záväzného nariadenia mestskej časti Košice-Staré Mesto      č. 1/2006 a jeho doplnkov, ktorým sa vydáva Trhový poriadok trhoviska na Dominikánskom námestí a Hradbovej ulici v Košiciach
11.	Návrh na zmenu Všeobecne záväzného nariadenia mestskej časti Košice-Staré Mesto     č. 1/2015 o poskytovaní účelovej dotácie z rozpočtu mestskej časti Košice-Staré Mesto
12.	Vybudovanie výbehu pre psov na Kuzmányho sídlisku pre obyvateľov ulíc Floriánska, Vojenská, Dargovská, Karpatská, Belánska a Muránska a návrh lokality pre spracovanie pilotného projektu na zriadenie psích toaliet
13.	Žiadosť MT Building s.r.o., Bajzova 1435/4, Košice o pomenovanie novej ulice názvom Pri plavárni
14.	Návrh na pomenovanie verejného priestranstva – parku v mestskej časti Košice-Staré Mesto medzi ulicami Rooseweltova, Drevný trh, Senný trh a Protifašistických bojovníkov názvom „Park Ľudovíta Felda“
15.	Návrh na pomenovanie verejného priestranstva – parku v mestskej časti Košice-Staré Mesto medzi ulicami Komenského a Letnou názvom „Park Arpáda Račka“
16.	Žiadosť Reformovanej kresťanskej cirkvi na Slovensku, Slovenský cirkevný zbor v Košiciach, Kováčska 69, Košice a Reformovanej kresťanskej cirkvi na Slovensku, Maďarský cirkevný zbor v Košiciach, Kováčska 15, Košice o stanovisko k návratu označenia súčasnej ulice Pri Miklušovej väznici na Kalvínovo námestie
17.	Žiadosť Slovenského technického múzea v Košiciach o stanovisko na užívanie verejného priestranstva za účelom „Dočasnej inštalácie Legiovlaku, ako spoločného projektu MO SR a MO ČR pri príležitosti blížiaceho sa 100-tého výročia vzniku I. ČSR“
18.	Správa o priebehu realizácie investičných akcií v roku 2017 z rozpočtu mestskej časti Košice-Staré Mesto
19.	Informatívna správa k pracovnej verzii Štatútu mesta Košice
20.	Návrh zmluvy s Literárnou spoločnosťou Pravé orechové 
21.	Informatívna správa k zaradeniu OZ Divadlo Actor pod Vežou Košice ako staromestského kurzu pre deti a mládež
22.	Informatívna správa o poskytnutých dávkach sociálnej pomoci v roku 2016 v zmysle Všeobecne záväzného nariadenia mestskej časti Košice-Staré Mesto č. 1/2012 o poskytovaní sociálnej pomoci
23.	Ročná správa o došlých a riešených sťažnostiach doručených mestskej časti Košice-Staré Mesto za rok 2016
24.	Ročná správa o došlých a riešených petíciách doručených mestskej časti Košice-Staré Mesto za rok 2016
25.	Žiadosti o zmenu vzťahov k nehnuteľnostiam
26.	Návrh projektu 10. ročníka celomestskej tanečnej súťaže „Tanec nemá hranice 2017“
27.	Návrh projektu „Dovoz ťažkých nákupov“ – poskytovanie sociálnej pomoci dôchodcom mestskej časti Košice-Staré Mesto vo forme zabezpečenia a dovozu nákupu vybraných druhov tovaru
28.	Návrh projektu „Plávajú celé Košice“
29.	Návrh projektu „Športová olympiáda detí predškolského veku“ z materských škôl so sídlom v mestskej časti Košice-Staré Mesto“
30.	Návrh projektu X. ročníka „Beh o pohár starostu mestskej časti Košice-Staré Mesto – Memoriál Milana Kováča“
31.	Návrh projektu 2. ročníka „Olympiáda seniorov“ s trvalým pobytom v mestskej časti Košice-Staré Mesto
32.	Návrh projektu 15. ročníka „Plavecké preteky základných škôl mestskej časti Košice-Staré Mesto“ jednotlivcov a zmiešaných štafiet o pohár mestskej časti Košice-Staré Mesto – Memoriál Magdalény Kapcárovej
33.	Návrh projektu VIII. ročníka „Staromestský turnaj v basketbale“ pre študentov stredných škôl so sídlom v mestskej časti Košice-Staré Mesto
34.	Návrh projektu 11. ročníka „Oprášme korčule“ verejného korčuľovania pre občanov Starého Mesta a prázdninujúcu mládež
35.	Vyhodnotenie projektu „Preventívny kurz pre deti Základnej školy Vojenská č. 13, Košice s nábehom na alergické a recidivujúce choroby dýchacích orgánov
36.	Vyhodnotenie projektu 10. ročníka „Oprášme korčule“ verejného korčuľovania pre občanov Starého Mesta a prázdninujúcu mládež
37.	Vyhodnotenie projektu VII. ročníka „Staromestský turnaj v basketbale“ pre študentov stredných škôl so sídlom v mestskej časti Košice-Staré Mesto
38.	Vyhodnotenie projektu 1. ročníka „Olympiáda seniorov“ s trvalým pobytom v mestskej časti Košice-Staré Mesto
39.	Vyhodnotenie projektu 14. ročníka „Plavecké preteky základných škôl mestskej časti Košice-Staré Mesto“ jednotlivcov a zmiešaných štafiet o pohár mestskej časti Košice-Staré Mesto
40.	Interpelácie poslancov Miestneho zastupiteľstva mestskej časti Košice-Staré Mesto
41.	Rôzne
42.	Záver